
DUBLA SACRIFICARE A LUI EMINESCU 


DE LA MOARTEA CIVILĂ 
LA MOARTEA FIZICĂ 


După numeroasele pagini biografice eminesciene, 
între care strălucesc , îndeobşte, două cărţi (Viaţa lui 
Mihai Eminescu de G. Călinescu, 1932 şi Hyperion I de 
George Munteanu, 1973), se părea că n-a mai rămas 
nimic de spus despre existenţa lumească a lui 
Eminescu. Cât priveşte promisiunile lui Ion Roşu, 
acestea, deocamdată, n-au fost împlinite, biografia sa 
oprindu-se la un prim volum, nu lipsit de interes. 
Surpriza a venit din altă parte , prefigurată de unele 
articole din revista Luceafărul, semnate de Mihai 
Ungheanu şi N. Georgescu. Ele se refereau la perioada 
cea mai tragică, dar şi cea mai obscură a vieţii lui 
Eminescu - anii 1883 - 1889. Încă de pe atunci (1986 - 
1989), reacţiile de protest n-au întârziat să apară, căci 
amintiţii critici tulburau serios o anumită imagine 
oficială asupra anilor de boală. Părea că G. Călinescu 
şi urmaşii săi spuseseră esenţialui, cristalizaseră un 
şablon convenabil despre un Eminescu victimă a unei 
agonii încheiate la 15 iunie 1889 printr-o "paralizie 
generală", pe fondul unui sifilis congenital matern, 
asociat cu alcoolismul şi alte abuzuri. Ziua de 28 iunie 
1883 era declarată ca debutul morții intelectuale, după 
care au urmat şase ani sterili, compătimiţi de toată 
lumea. La crearea acestei imagini au contribuit 
deopotrivă medici de prestigiu (savantul G. Marinescu, 

de pildă), biografi, foşti prieteni sau duşmani, oameni 
politici etc. 

Două cărţi m-au determinat să recitesc capitolele 
despre anii de boală din biografiile lui G.Călinescu şi 
George Munteanu. Ele au, într-adevăr, o latură 
comună: amestecul derutant de documentaristică şi 
poezie, lucrurile fiind vădit deformate prin prisma 
draconică a nebuniei. Încât obiecţia formulată de N. 
Georgescu că eminescologia suferă încă de lipsa 
interpretării critice a izvoarelor, mi se pare legitimă, 
câtă vreme nu există o instituţie naţională Eminescu şi 
câtă vreme eminescologia va continua să fie doar 
preocuparea unor pasionați de poetul național (Cf. N. 
Georgescu, A doua viață a lui Eminescu, Ed. Europa 
Nova, Bucureşti, 1994, p. 41). Să nu uităm că nici 
preconizata "catedră Eminescu " ( v. Pompiliu 
Constantinescu ) nu s-a realizat. Şi încă se mai vorbeşte 
de un cult Eminescu, ironizat de unii sau chiar 
condamnat. El există ca atmosferă, dar niciodată n-a 
devenit instituție culturală a statului român. Eminescu 
n-a ajuns să marcheze politica românească, deşi el este 
întemeietorul doctrinei naţionale moderne. 
Dimpotrivă, opera lui a fost cu grijă separată de 
structurile de profunzime ale politicii naţionale, opera 
lui publicistică fiind interzisă după al doilea război 
mondial, efectele prelungindu-se şi astăzi. Nu ce 
simptomatic că Eminescu are atâția duşmani 
înversunati şi după 1989 ? În mod fătarnic se vorbeşte 
de 'Statutul” de poet national. În realitate, de un secol 
încoace, Eminescu este înlăturat, sub o formă sau alta, 
de la plăsmuirea destinului nostru naţional. Iar anii 
bolii au directă legătură cu această interdictie a lui 
Eminescu şi consacră o sacrificare ce datează din una 

din cele mai negre zile ale istoriei româneşti : 28 
iunie 1883. N-am găsit echivalente pentru asemenea zi 
decât 20 iunie 1940, sau 23 august 1944, ziua arestării 
mareşalului Antonescu. Aceste zile sunt legate de 
hotărâri imperiale care au pecetluit soarta ţării pentru 
decenii întregi, amestecate fiind şi forţele oculte ale 
masoneriei . 

28 iunie 1883 este o cheie hermeneutică pentru 
istoria românească modernă şi ea marchează înlăturarea 
lui Eminescu de la făurirea destinului românesc. be 
atunci, orice mişcare politică ce şi-l revendică, este 
marginalizată şi descrisă în culori sumbre. E suficient să 
amintesc tragica eroare a lui Panait Istrati, care în 1924 
a declansat în numele idealurilor kominterniste, un 
aberant atac împotriva lui Eminescu (v. Între neam si 
umanitate , în "Adevărul literar şi artistic” , 21 
septembrie 1924). Când Panait Istrati se va trezi din 
drogarea ideologică şi se va întoarce la matca 
naţionalismului eminescian, el însuşi va fi condamnat 
la moarte civilă (CE.M.Ungheanu, Panait Istrati Si 
Kominternul, Ed. Porto-Franco,Galaţi, 1994, p. 49 - 53). 

Nu ştiu dacă N. Georgescu şi-a dat seama pe deplin 
de importanţa concluziilor sale la care a ajuns după 
investigaţii arhivistice de peste 15 ani. În orice caz, 
punctul nodal al cercetărilor este ziua de 28 iunie 
1883, ziua condamnării la moarte civilă a geniului 
eminescian. Cei mai multi comentatori - si n-au fost 
puțini -,  seduşi îndeobşte de unele aspecte 
senzaţionale, au trecut cu seninătate pe lângă mesajul 
cărţii. Numai urmaşii peste timp ai celor care au 
“semnat” sentința mortii civile a poetului au înteles bine 
"primejdia" şi au încercat s-o ridiculizeze, reducând-o la 

senzaţionalul ieftin. În ce mă priveşte , n-am putut să 
reacţionez prompt, la prima lectură a cărţii în 1994. 
M-au reţinut unele puncte vulnerabile, aproape ţinând 
de “fantastic”, legate mai ales de interpretarea cifrelor 
masonice şi a mesajelor implicate, începând cu 
faimosul interogatoriu din 12 iunie 1889, luat poetului 
de judecătorul Brusan şi terminând cu celebrul pasaj 
final din biografia călinesciană, sau ediţia de Poezii a 
lui Titu Maiorescu. Iată, însă, că - între timp - mi-a 
căzut sub ochi o carte a unui medic psihiatru român 
din exil, Ovidiu Vuia, publicată (tot după îndelungi 
investigaţii) în 1989, pătrunsă cu greu în tară şi 
neştiindu-se mai nimic despre ea (v. Ovidiu Vuia, 
Mihai Eminescu. 1899-1989, Ed. Coresi, Viganello, 
Italia,1989). Evident, lucrarea i-a rămas necunoscută şi 
lui N. Georgescu. Studiile lui Ovidiu Vuia vin în chip 
spectaculos şi decisiv în favoarea tezelor lui N. 
Georgescu. 

Ambele cărţi pornesc de la contestarea biografiilor 
moderne ale poetului, relativ la anii de boală. Ovidiu 
Vuia merge până la o anume agresivitate la adresa lui 
Petru  Rezuş şi George Munteanu, numindu-i 
"retrograzi", ceea ce mi se pare cam deplasat. Oricum, 
remarcabila biografie interioară a ultimului rămâne 
încă un pisc de atins, chiar dacă perioada bolii poetului 
apare azi tratată prea în spirit călinescian. N. Georgescu 
e mai abil din acest punct de vedere, când 
generalizează: Biografiile moderne instituiesc modelul 
tiranic după care «nebunia» şi-a asternut definitiv 
umbra după primul atac, cel din iunie 1883, până la 


* Intre timp, curtea a apărut la o editură din tară. 

moarte - iar în intervalul 1884 - 1889 poetul n-a mai 
creat nimic". (Op. cit, p. 13). Cei doi culeg suficiente 
probe care dovedesc supraviețuirea puterii creatoare a 
lui Eminescu şi după 1883. MNu cred că e cazul să 
facem un inventar al acestor probe. Ele stau la 
îndemâna oricui se arată interesat de subiect. 
Altminteri, atât G. Călinescu, cât şi G.Munteanu 
constată reveniri, adesea spectaculoase, ale capacităţii 
intelectual -creative. Or, tocmai aici s-a cuibărit punctul 
foarte slab al comentariului biografic, prestigioşii autori 
nefiind avertizaţi asupra simptomatologiei şi urmărilor 
bolii pe care o atribuie lui Eminescu, ei nefiind 
specialişti în domeniu. Şi totuşi optica le este legitimată 
de erorile transmise de specialişti. Problema e de ce au 
decis în favoarea acestor erori şi n-au recurs la o 
considerare critică a izvoarelor. Este de-a dreptul 
decepţionant să-l vezi, bunăoară, pe G. Călinescu cum 
îşi etalează maliţia, sancţionând ca produs al bolii 
psihice unele preocupări ştiinţifice ale poetului. Ironia a 
făcut ca G. Călinescu să găsească dovezi de "nebunie" 
şi în unele texte reproduse de Eminescu din mari 
fizicieni ai vremii ! 

În concluzie, greşeala biogratilor şi a specialiştilor 
care le-au alimentat erorile vine de acolo că o demenţă 
pe fond luetic, cu "paralizie generală" nu mai creează 
Nimic. De aici regretabilul efort al multora de a dovedi 
că între 1883 - 1889 s-a instalat, în viaţa lui Eminescu, 
un vid spiritual ireversibil. ” Într-adevăr - scrie N. 
Georgescu -, un «paralitic general», un «abulic în 
ultimul grad» - aceştia sunt pacienţi care nu mai 
creează... În privinţa lui Eminescu, impresionante 
rămân, însă, mărturiile documentare ale unor bărbaţi 
avizaţi despre bogăţia hârtiilor sale scrise" ( p. 14 ). 

Există mărturii despre o a doua ladă cu manuscrise, 
alta decât cea ajunsă la Maiorescu, ridicată de doi 
domni misterioşi, asupra căreia a atras atenţia şi Ilarie 
Chendi: ” De pe la 1884, însă, când s-a întors de la 
Viena, până la 1889, când a urmat catastrofa morţii 
lui, el a mai muncit mult. Unde sunt manuscriptele lui 
din acel interval >?” Amita Bhose, autoarea unor 
temeinice studii eminesciene, a  clogiat forța 
intelectuală în traducerea gramaticii sanscrite după 
Franz Bopp . Al. Vlahuţă l-a găsit cu "memoria întreagă" 
în iulie 1884, iar Slavici îl aprecia ca pe un 'om cu 
mintea limpede şi cu deosebire chibzui”. După şase 
ani de la debutul bolii, îşi păstra "memoria intactă şi 
capacitatea de a improviza versuri.” (Ovidiu Vuia, 
op.cit. , p. 30). Despre articolele din România liberă, 
din 1888, G. Călinescu recunoaşte că rată multă 
chibzuinţă a judecății şi o linişte, în sfârşit, a 
conceptiunii, încât nimic nu te-ar face să bănuiceşti că 
sunt scrise de un om care până mai deunăzi privea 
lumea cu ochii rătăciţi”. (Viaţa lui Mihai Eminescu, Ed. 
Junimea, col. "Eminesciana", laşi, 1977, p. 357 ). 
Despre aceleaşi articole ( /conarii d-lui Beldiman şi far 
iconarii, din 13 si 20 noiembrie 1888), George 
Munteanu decidea: ‘Nici o deosebire nu se vădea între 
ideile protesate în aceste articole şi ceea ce publicase în 
Timpul" (Hyperion I Viaţa lui Eminescu, Fd. Minerva, 
Bucureşti, 1973, p. 340). Peste două pagini, criticul 
adaugă: ” O deosebită chibzuinţă arăta Eminescu acum 
în toate, şi prin august 1888 prietenii îl credeau pe 
deplin restabilit". 

Evident, atât G. Călinescu, cât si G. Munteanu 
simt că e la mijloc o contradictie. Astel de reveniri 
indiscutabile sunt puse de ultimul pe seama Yigorii 

fizice înnăscute” şi "a unui patrimoniu spiritual ce radia 
energie, chiar şi după ce fusese părăsit de principiul 
coordonator" ( ibidem , p. 333 ). Aceşti mari biografi, 
ca şi alţii, nu s-au gândit că au fost induşi în eroare de 
un diagnostic greşit, dar care a convenit celor ce au 
provocat moartea civilă a ziaristului Eminescu, cât şi 
unei politici oficiale postume, relativ la memoria 
poetului. De aceea, nu e lipsită de îndreptăţire acuza 
lui Ovidiu Vuia că G. Călinescu nu a manifestat, până 
la capăt, suficientă responsabilitate fată de Eminescu. E 
un fapt plin de dramatism, căci e vorba, totuşi, de cel 
mai mare eminescolog interbelic, dacă nu din toate 
timpurile, cum s-a spus. Paradoxal, până şi lui G. 
Călinescu poetul i-a rămas un mare necunoscut. De 
altfel , unul dintre studiile lui Ovidiu Vuia se intitulează 
Eminescu, marele necunoscut. Repunând cei şase ani 
în matca lor firească, în lumina adevărului , " opera 
lui Eminescu se cere reinterpretată, chiar dacă pe 
această cale trebuiesc revăzute monumente, ca cele 
ridicat de harnicul Perpessicius. Numai astfel putem 
zice că-l facem cu adevărat cunoscut pe marele poet şi 
gânditor M. Eminescu, un humanist de talia unui 
Leonardo da Vinci".( Ovidiu Vuia, op. cit, p. 19). 
Premisă justificată, care a stimulat, în ultimii 
cincisprezece ani, o nouă etapă în eminescologie, 
bazată pe ediţia naţională, care încă se găsea în curs de 
definitivare. Încheierea acesteia, reconsiderarea anilor 
de boală şi a gândirii polimorfe, de o surprinzătoare 
adâncime şi modernitate - iată cele trei mari 
evenimente petrecute în eminescologie, după dispariţia 
generaţiei lui Călinescu şi Perpessicius. 

Invocând anii bolii, cititorii ar putea crede că 
autorii noştri se zbat să susţină că operele date de 

Eminescu între 1883 - 1889 sunt evaluate nedrept. În 
unele cazuri , e o necesitate ( v. corespondenţa, 
însemnările, articolele, traducerile). Totuşi, acestea sunt 
puţine, până la un eventual miracol al descoperirii celei 
de-a doua lăzi cu manuscrise. Dar nu aceasta e miza, ci 
alta: anume că Eminescu a rămas capabil de creaţie, de 
o reală posibilitate de ameliorare, dacă nu de o 
însănătoşire totală. Şi tocmai această capacitate 
intelectuală a fost pusă în joc şi eliminată din 
ordinea creaţiei culturale şi politice. E la mijloc ceea ce 
N. Georgescu a numit moartea civilă, pusă la cale şi 
foarte bine orchestrată de forţe obscure, care nici azi 
nu doresc să se afle adevăru/ Asta ar explica 
necurmata stare de război cu Eminescu, de un secol 
încoace,război care a culminat în anii comunismului şi 
s-a prelungit, cu violență, şi după 1989. Unul din 
argumentele forte ale cabalei antieminesciene e că 
publicistica n-ar avea nici o însemnătate, comparativ cu 
poezia, deoarece e produsul unei minţi pândite de 
boală, ‘pentru o bucată de pâine “etc. Este cauza care 
l-a determinat pe Ovidiu Vuia să cerceteze: ” Adevărul 
m-a preocupat în primul rând, oricât m-ar fi durut, 
recunosc deschis, caracterizările duşmanilor poetului şi 
bineînţeles ai neamului românesc, când afirmă despre 
ideile sale, mai ales social-politice, că nu sunt de luat în 
seamă, odată ce vin de la un sifilitic şi alcoolic . Ori 
( sic!) adevărul este că Eminescu n-a fost nici sifilitic, 
nici alcoolic !!!” (Cuvânt înainte ). 

De aici facilitarea punerii la index a gândirii 
social-politice eminesciene, care i-a îndemnat pe cei 
mai de seamă eminescologi s-o ocolească, sau să o 
marginalizeze, chiar când i-au intuit extraordinara 
valoare. De aici au curs cu nemiluita etichetările 

cele mai prăpăstioase, aduse la zi cu toată pompa 
("reacţionar ", " paseist ", " antisemit ", " xenofob " 
"naţionalist şovin ", " protolegionar ", " fascist ", 
"execrabil om politic" etc.). Din timpul vieţii poetului 
şi până azi, obsesia denigratorilor a rămas aceeaşi la 
Grigore Ventura, contemporanul său, şi la Moses 
Rosen, contemporanul nostru. Oamenii din această 
categorie au socotit că ticăloşia lor intelectuală va avea 
mai mult credit prefăcându-se că laudă poezia . Scriu 
ca şi cum ar regreta profund că Eminescu s-a coborât 
atât de jos ca ziarist ! Este o viclenie care a indus pe 
mulţi în eroare. Eminescu ştia bine ce-l aşteaptă, 
când şi-a descris posteritatea în Scrisoarea I şi în alte 
texte . Ela prezis osanalele care ucid . Un Corneliu 
Botez, de exemplu, a editat un volum al poeziilor lui 
Eminescu, în 1909, cu prilejul comemorării a două 
decenii de la moarte. Fondurile rezultate au fost 
folosite pentru ridicarea cunoscutei statui din Galaţi, 
dezvelită în toamna lui 1911. Atunci s-a declanşat o 
polemică aprinsă în jurul publicisticii lui Eminescu, 
hotărându-se, pentru mulţi ani, marginalizarea ei. 
Corneliu Botez, cu atuul binefăcătorului , a respins cu 
violenţă publicistica, contribuind la ruperea în două a 
operei. Corneliu Botez a fost un colaborator la, 
Adevărul literar şi artistic, publicaţie de stânga, aceeaşi 
care va găzdui atacul antieminescian al lui Panait 
Istrati, ca şi multe articole ale lui G. Călinescu. Este o 
posibilă cauză a opticii călinesciene asupra anilor de 
boală. ” Opera poetică a lui Eminescu - scria în 
acelaşi nefericit an 1911 Nicu Xenopol - e suficientă 
pentru a-l ridica printre geniile neamului nostru. Ce-i 
folosesc gloriei acestui om dezmormântarea articolelor 
sale de gazetă, a polemicilor sale din ziarul Timpul, 

unde a scris nu doar că avea patimă pentru viaţa 
politică, ci împins numai de necesitatea vieţii ? (...) 
Avea uri neexplicabile, provenite dintr-o nepricepere 
absolută a curentului care  împingea societatea 
românească spre propăşire economică". N. Xenopol se 
străduie, în continuare, să probeze " urile " lui 
Eminescu, să ne convingă că era de o incompetenţă 
crasă în chestiuni economice şi financiare, conchizând: 
" Eminescu, care a fost un poet genial, n-ar fi fost în 
stare să negocieze un împrumut (de la Banca Naţională, 
n.n.) de 500 lei. În asemenea condițiuni, scrierile 
politice ale lui Eminescu nu au nici o valoare; ele nu 
fac decât să pună în lumină părţile slabe ale inteligenţei 
lui... (Cf. ara nouă, noiembrie 1911, apud N. 
Georgescu, p. 164). 
Din fericire noi ştim astăzi că N. Xenopol este un 
personaj cu totul neglijabil în materie de literatură 
economică şi politică, pe când Eminescu străluceşte 
deopotrivă ca poet şi gânditor. 

De ce şi cum s-a produs moartea civilă a lui 
Eminescu ? 

Cabala antieminesciană se pusese în mişcare încă 
de prin 1880. G Călinescu pomeneşte de faptul că 
poetul era neliniştit ” de ideea unei cabale urzite 
împotrivă-i ”, înainte de debutul bolii ( op. cit, pag. 
327), dar criticul vede în aceasta un semn de psihoză! 
Ce ştia A.C. Cuza, un foarte bun cunoscător al operei 
eminesciene, de a inserat în programul politic al Ligii 
Apărării Naţional - Creştine (1923) aceste cuvinte: ” 
Liberalii au ucis mişeleşte pe cel mai mare poet al 
neamului, Mihail Eminescu, şi l-au îngropat, în mod 
barbar, într-un mormânt simplu, cu o mică cruce la 
căpătâi, pe care fiecare trecător prost îşi scrie numele. 

Aşa se află şi astăzi” (Cf. Catehismul politic cuzist al 
Ligii Apărării National - Creştine, în "Arhivele 
Lotalitarismului", an II, nr.1-2 / 1994, p. 164). Eo 
referinţă la asasinatul moral sau la asasinat în sensul 
propriu al cuvântului ? Sunt întrebări extrem de grave, 
la care opinia publică are, în sfârşit, drept de răspuns. 

Istoria literară ne asigurase că boala ereditară a lui 
Eminescu, izbucnită în 1883, a marcat ieşirea poetului 
din viaţa publică. Cei şase ani de agonie, regretaţi, 
bineînţeles, de toţi comentatorii, păreau definitiv clasaţi 
pentru posteritate. Însă lucrurile nu stau de loc aşa. Ca 
specialist, Ovidiu Vuia, consideră că 'cei şase ani se cer 
reintegraţi în matca lor” (op.cit, p. 75), printr-o 
redimensionare substanţială a destinului biografic şi 
creator. 

Reamintesc că degradarea personalităţii lui 
Eminescu, sfârşită cu moartea lui prematură, a fost pusă 
pe seama unui sifilis congenital pe linie maternă, 
asociat cu excesul de alcool, cafea, surmenaj, ducând la 
demenţă acută şi paralizie generală. Diagnosticul acesta 
a fost susţinut, în 1887, de dr. Francisc Iszac, fiind 
întărit, mai târziu, de G. Marinescu, Panait Zosin ş.a., 
apoi acceptat, de-a lungul timpului, de majoritatea 
biografilor şi de medici mai recenți ca Petre Brânzei şi 
E. Câmpeanu. Alţi medici s-au arătat mai reticenţi, 
precum cei din Viena. Dr. Obersteiner, într-o scrisoare 
către T. Maiorescu, din 10 februarie 1884, se arăta 
uimit de evoluţia bolii, în stare să contrazică opiniile 
specialiştilor ( Convorbiri literare, 1906 ). În 1934, 
medicul Petra Gheorghe scria, într-un studiu: 4 
Eminescu n-a fost nici sifilitic şi nici alcoolic ”( citat de 
Ovidiu Vuia). Cercetările mai noi îl confirmă. În ceea 
ce-l priveşte pe G. Marinescu, acesta a tratat cu 

superficialitate cazul Eminescu, deşi a fost o voce 
decisivă în înstăpânirea mistificării. Savantul se afla, pe 

atunci, abia la începutul carierei. Pe de altă parte, nu 
avea o prea mare considerație pentru artişti, cum a 
dovedit-o şi faţă de Ştefan Luchian. Într-o scrisoare 
târzie, el a acceptat diagnosticul ce se "oficializase' 
deja, admițând că Eminescu murise de "paralizie 
generală", ca şi Nietzsche, Lenau sau Maupassant. 
Privitor la Nietzsche şi Eminescu, s-a înşelat. Decizia lui 
nu se baza pe date clinice certe. În scrisoarea din 29 
iunie 1914, savantul recunoaşte că a văzut creierul lui 
Eminescu. Dar ulceraţiile descrise de G. Călinescu nu 
apar la Marinescu. Întrucât creierul era în putrefacție, 
G. Marinescu a renunţat la examinarea microscopică, 
aruncându-l, pur şi simplu, în ciuda faptului că 
examenul de sifilis se poate face şi după luni de 
putrefacție ( Ovidiu Vuia ). Acest aspect a fost 
denaturat de editorul scrisorii, Augustin Z. N. Pop, 
care a comis o greşeală de lecţiune.În scrisoare, G. 
Marinescu vorbeşte de identificarea pe creier a unor 
leziuni macroscopice, iar nu microscopice, cum 
reproduce Augustin Z. N. Pop, ceea ce înseamnă că 
Marinescu n-a făcut examenul histologic, ” îngroşarea 
meningelui în regiunea frontală constatată macroscopic” 
fiind "un simptom banal, prezent în orice psihoză cu 
evoluţie cronică ” ( Ovidiu Vuia, op. cit, p.62 ). 
Diagnosticul drastic oficializat convenea, fiindcă el 
legitima soarta ce i s-a rezervat poetului de la 1883 
încolo. Dar nu există un buletin medical de autopsie. 
Mai mult, pe actul de deces nu apare iscălitura nici 
unui apropiat al poetului, ci - pur şi simplu - şi-au pus 
degetul doi analfabeți din personalul morgii. Cine s-a 
temut de prezenţa cuiva din familie sau dintre prieteni? 

T. Maiorescu şi Iacob Negruzzi nu s-au gândit la 
sifilis când au scris despre boala lui Eminescu, ” ci la o 
afecţiune  intrafamilială, înnăscută şi astăzi ştiinţa 
medicală le dă dreptate.” (Ibidem). De altfel, într-o 
primă fază, Maiorescu a găsit inutilă trimiterea poetului 
la Viena, deşi ulterior a făcut tot ce i-a stat în putinţă de 
a-l îndepărta de Bucureşti (v.scrisoarea către Emilia 
Humpel, din 19/31 octombrie 1883: " Am găsit şi 
găsesc ducerea lui la Viena cu totul nefolositoare”). La 
insistenţele  Emiliei Humpel, Eminescu a fost 
transportat, însoţit de Chibici-Râvneanu, la Ober 
Döbling. În Wiener-Kronik, se menționează internarea 
de la 2 noiembrie 1883 la 26 februarie 1884, dar fără 
precizarea diagnosticului. Medicii Leidesdorf şi 
Obersteiner erau buni specialişti în sifilisul nervos. 
Luesul era pe atunci o boală uşor de diagnosticat, fără, 
însă, metodele sigure de după 1900. Un specialist 
trebuie să ştie: "Sifilisul cerebral de tipul paraliziei 
generale odată instalat nu mai permite nici un act 
creator, personalitatea individului fiind complet 
dezintegrată, producțiile sale se desfăşoară în limite 
sterile şi pueril de absurde" (Vuia, p.34). Or, Eminescu 
a părăsit stabilimentul vindecat aproape complet. După 
şase ani, aceleaşi simptome ca la început, cu "tulburări 
de afectivitate, păstrându-şi memoria intactă şi 
capacitatea de a improviza versuri" (/bidem, p.36. În 
orice caz, medicii vienezi n-au diagnosticat sifilis 
cerebral (Maiorescu ar fi ştiut-o!), iar cineva a ţinut să 
arunce incertitudine asupra investigărilor clinice de la 
Ober Döbling. Ion Grămadă a observat lipsa mai 
multor file din jurnalul de observații medicale din 
condica stabilimentului. Asistentul a explicat că acele 
file au fost luate de cineva de la Ministerul de Externe 

român (N.Georgescu.0p.cil., p.40). Cine a fost acel 
cineva? Curios, a dispărut şi dosarul curatelei din 12 
iunie 1889, instituită pentru pensionarea poetului. 

Dr. Şuţu a diagnosticat manie acută, în 1883, ca şi 
Leidesdorf şi Obersteiner, fapt ştiut de Titu Maiorescu 
(Vuia, p.72). Totuşi, după moarte, s-a impus credinţa în 
"paralizia gene"pe undeva, anumițisifilitic! 

Nu vom merge cu ipoteza spre care înclină N. 
Georgescu că poetul nu era bolnav în 1883. Altminteri, 
chestiunile medicale intră doar marginal în vederile 
criticului. Însă boala poetului a fost vindecabilă. A 
devenit incurabilă, în schimb, graţie morții civile care i 
s-a programat. 

Este meritul dr. Jon Nica de a fi întreprins 
prima cercetare ştiinţifică serioasă despre drama psihică 
a lui Eminescu. El a stabilit cu certitudine, pe baza 
materialului avut la dispoziţie, că Eminescu n-a suferit 
nici de epilepsie psihică (A. Şunda), nici de 
schizofrenie (C. Vlad), nici de lues, alcoolism şi parali- 
zie generală (Fr.Iszac, G.Marinescu, P.Zosin, ş.a.), ci de 
o psihoză maniaco-depresivă cu aspect mixt, pe fond 
ereditar, manifestată, în final, ca pseudo-paralizie din 
pricina unei fatale intoxicații  mercuriale. La 
impresionanta bogăţie de argumente a dr. Nica, Ovidiu 
Vuia adaugă altele, edificatoare. Dacă Eminescu ar fi 
moştenit sifilisul de la mamă (nu există dovezi că 
Raluca Eminovici a fost infectată de lues!), incubaţia ar 
fi trebuit să înceapă încă de la naştere, încât boala s-ar 
fi manifestat de la 10-15 ani, nicicum după 30 de ani 
(ibidem, p.69). Apoi, înainte de izbucnirea bolii, s-ar fi 
declanşat o evidentă scădere a capacităţii creatoare. 
Dimpotrivă, geniul eminescian a culminat în 1883. În 
iarna lui 1885, şi-a fracturat un picior şi acesta s-a 

vindecat relativ repede, lucru de neimaginat în situaţia 
unui sifilis avansat precum cel descris de G.Călinescu 
(p.37). În paralizia generală pe fond luetic nu se menţin 
memoria, potentele intelectuale, spiritul critic şi 
autocritic, dorința de reluare a activității creatoare 
ete. OvidiuVuia trage concluzia că poetul a fost un 
psihotic de tipul lui Hölderlin, care a trăit până la 
adânci bătrânețe, continuând să creeze, o psihoză de 
tipul celei descrise de K. Jaspers şi care "deschide 
ferestre înspre absolut" (p.75). Cum să ne explicăm 
paradoxul că, în ciuda profundei depresii morale, 
poetul a evoluat spre o solidarizare înseninată cu arta 
antică? Chiar în ziua izbucnirii maladiei, 
Maiorescu notează o reflectie a poetului, la ora 10, 
când l-a vizitat: "Lasă, că va reînvia arta antică", pentru 
ca în articolul din Fântâna Blanduziei (1888), să 
facă o pledoarie impresionantă pentru renaşterea 
geniului clasic (Cf. Opere, XIII, Ed. Academiei, 
Bucureşti, 1985, p.331). E un traseu urmat, într-adevăr, 
si de Hölderlin. "Am certitudinea - zice Ovidiu Vuia - că 
dacă Eminescu ar fi fost dat sub tutela unor oameni 
cuminţi, asemenea lui Hölderlin în celebrul turn din 
Tübingen, într-un cadru ca cel de la Mănăstirea 
Neamţului, legat de veşniciile neamului său, departe de 
vasele iritante pentru creierul lui sensibil, marele 
nostru poet s-ar fi însănătoşit complet, cum nu rar are 
ie la mulţi ciclotimici".( Op.cit, p.85). Credinte similare 
au mai exprimat şi alţii. De pildă, în 1931, I.N. Roman 
cria: "Am avut totdeauna, am şi astăzi convingerea 
iestrămutată că poetul care a luptat cu mizeria şi cu 
“amea a murit cu zile. Eminescu avea nevoie de un 
tratament serios şi de lungă durată, care cereau 
urecare sacrificii pe care nu s-a găsit nimeni dispus să 

o facă" (O pagină inedită din viaţa lui Eminescu, în 
"Adevărul literar şi artistic”, nr. 535 din 8 martie 1931). 
Nu încape îndoială că Eminescu "a murit cu zile” şi că 
viaţa lui s-ar fi putut prelungi printr-o îngrijire adecvată, 
cu surprize creatoare ca la Hölderlin. Şi totuşi 
asemenea speranţe ţin de un idealism fără acoperire în 
cruda realitate a vieţii lui Eminescu, nu fiindcă nu s-ar fi 


găsit oameni generoşi, capabili de sacrificii. 
Asemenea încercări au existat la T. Maiorescu şi 
alţi câțiva. Dar între Eminescu şi Hölderlin s-a 


interpus o diferență esenţială: spre deosebire de 
scriitorul german, autorul nostru a fost dublat de un 
luptător publicist care a avut a se confrunta cu soarta 
ingrată a poporului român. De aceea, a-l ţine 
departe de marile oraşe, cum preconiza I.N.Roman, 
însemna, propriu-zis, a-l ucide, ceea ce s-a şi reuşit. De 
aceea este existenţa lui Eminescu tragică, fără scăpare, 
ca în operele lui Sofocle şi Euripide. În definitiv, dacă 
ar fi contat numai soarta poetului, aceasta ar fi fost 
soluţionabilă. Toate eforturile prietenilor s-au canalizat 
spre a salva poetul. În schimb, nimeni n-a părut dispus 
să înțeleagă că poetul nu putea fi salvat decât 
împreună cu Ziaristul. Cu aceasta, am numit preludiul 
celei mai mari tragedii consumate pe pământ 
românesc, în ultimul mileniu. Cei şase ani de agonie 
eminesciană sunt pata oarbă de pe obrazul culturii şi 
civilizaţiei româneşti din veacul al XIX-lea. Nu va putea 
fi spălată decât descifrând-o şi spunând lumii adevărul 
despre ea. 

Ceea ce au făcut până azi oamenii politici, 
medicii, criticii şi istoricii literari n-a fost decât să 
deplângă romanţios, sau simulând răceala 
specialistului, anii dezastrului psihic şi intelectual, 

povestind şi repovestind fără odihnă zeci de mărturii 
ale contemporanilor lui Eminescu. Ai impresia că 
senzaţionalul a primat, că nebunul ca atare a fascinat, 
iar nu adevăratul Eminescu, cel legat, în mod fatal, "de 
o mână de pământ", cum el însuşi a spus-o. Geniul 
nebun - iată un subiect, într-adevăr, de senzaţie, un rnit 
care lua locul mitului tânărului geniu! După ce a 
izbucnit boala, mulţi se întrec în a dezvălui precedente 
ale nebuniei poetului trăite şi descoperite de...ei! Era 
doar moda identificării geniului cu nebunia , era 
moda teoriilor lui Lombroso et comp. În schimb, 
prea puţini s-au aplecat să-i înțeleagă ideile din 
Timpul şi vizionarismul poemelor. 

Voi continua oarecum Aà rebours, cu ultimul 
interval al vieţii spre a ajunge la înțelesurile zilei de 28 
iunie 1883. Eminescu, fiinţă complexă şi totală, a fost, 
ca să reiau limbajul medicilor, un cioclotimic. 
Vizionarismul său e al marilor cicluri cosmice şi istorice 
"supravegheate" de triada ontologică. Viaţa biologică 
însăşi i-a fost marcată "treimic”. Psihicul său, de o trezie 
exacerbată, se aprinde şi pare să cedeze la 33 de ani, 
într-un an cu cifra 3 în coadă. Starea sănătăţii îi este 
brutal ameninţată din trei în trei ani - 1883, 1886, 18809. 
Unii au şi făcut corelaţii cu vârsta crucificării lui Hristos. 
Fiind vorba de modele fiinţiale exemplare, apropierea e 
posibilă. 

Se pune întrebarea: de ce n-a mai supravieţuit 
Eminescu ultimului ciclu biologic, cel din 1889? A murit 
sau nu a murit el "cu zile”? După recidiva din 1886, 
când poetul se găsea la Iaşi, tratamentul de la Neamţ a 
adus o ameliorare substanţială, Eminescu revenindu-şi 
sub raport etic şi creator, cum o atestă şi scrisorile către 
Al.Vlahuţă, Iacob Negruzzi (căruia îi expediază, ca 

altădată, poezii) şi Gh. Panu (vezi Opere, XVI, p. 
239-240 ). De la Neamţ, Eminescu a plecat la Botoşani, 
în primăvara lui 1887, unde a stat un an de zile. 
Creangă se temea de stabilirea poetului la Botoşani, din 
pricină că acolo ar fi dat de Scipione Bădescu, un 
boem al crâşmelor. Teamă confirmată, ceea ce a făcut 
ca poetul să intre din nou în atenţia medicilor şi să 
urmeze perioada de tratament sub îngrijirea Harietei, 
sora infirmă a poetului. La Botoşani s-a produs cotitura 
decisivă în stabilirea diagnosticului şi a tratamentului. 
Până atunci, majoritatea medicilor optaseră pentru o 
formă de manie acută cu perioade depresive, pe fond 
ereditar, cu surmenaj cauzat de intensitatea muncii 
intelectuale şi abuzuri de cafea, tutun. Un medic 
alcoolic, Francisc Iszac, impune diagnosticul care a 
făcut carieră, preluat de unii medici, concitadini ai săi, 
apoi, în clipa morţii poetului, de dr.Şuţu, G.Marinescu, 
iar mai târziu întărit şi impus de dr. Panait Zosin, pe 
baza unei lecturi superficiale a corespondenţei dintre 
Harieta şi Cornelia Emilian: demenţă sifilitică şi 
alcoolică, cu paralizie generală. Polemizând cu 
T.Maiorescu, care susținuse caracterul ereditar al bolii, 
Zosin decidea: "Ceea ce a dat caracterul grav şi vulgar 
boalei sale au fost alcoolismul şi sifilisul. Ca psihopat 
ereditar, el ar fi petrecut încă nopti albe, ar fi făcut 
orgii, ar fi mistuit narcotice şi excitante, dar 
inteligenţa lui s-ar fi menţinut la stadiul în care a 
produs versurile citate la început. Un psihopat alcoolic 
şi sifilitic, el a ajuns să aibă perioade de furie, de 
inconştienţă, de  prozaică întunecare a activităţii 
psihice” (Nebunia lui Eminescu, în Spitalul, nr. 
11/1903). "Consideraţiile stiintifice" ale acestui medic 
politician, de stânga, mustesc de o aversiune care îl 

face să prezinte în culori cât mai întunecate cei şase ani 
de crucificare a poetului. Zosin sugerează că Eminescu 
a dus o viaţă desfrânată în alcoolism şi erotism şi de 
aceea a ajuns la nebunie sifilitică. La originea acestor 
mistificări grosolane stau deciziile medicale ale lui 
Francisc Izsac, care nu numai că a scăpat de o judecată 
a istoriei, dar a reuşit să treacă în ochii biografilor drept 
un binefăcător al lui Eminescu. Aşa ni-l prezintă 
G.Călinescu şi alţii care l-au preluat pe "divinul critic” 
(“mulţumită îngrijirilor doctorului Isac” etc., op.cit, 
p.349). În realitate, Eminescu a început să abuzeze de 
alcool după 1885, nu fără concursul unor "prieteni". 
"Cât priveşte sifilisul şi contractarea lui - spune dr. Ion 
Nica -, nici un simptom la Eminescu nu-i atestă 
prezenţa, şi cu atât mai puţin supoziţiile insinuante ale 
doctorului Iszac, care o vizau direct pe Veronica”. 
(Eminescu. Structura  Somato-psihică, Ed. Eminescu, 
Bucureşti, 1972, p. 271). 

Doctorul Iszac trebuie să fi avut o influenţă 
covârşitoare asupra Harietei, aşa cum, de altfel, arată 
corespondenţa ei cu Cornelia Emilian, pe care şi lon 
Nica o consideră un "ecou al concluziilor false la care 
ajunsese doctorul Iszac (el însuşi un alcoolic)” (ibidem, 
p.271). Harieta era convinsă că medicii din laşi l-au 
utilizat pe Eminescu drept cobai ("Ei au voit să facă 
practică cu dânsul, cu siguranţă!”) şi numai Iszac "a 
facut adevărata minune cu știința mai probabil decât 
Cristos" (scrisoarea din 18/30 octombrie 1887). Era, de 
lapt, o revenire a sănătăţii în pofida tratamentului 
doctorului Iszac, graţie vigorii native a poetului, care 
incă mai lupta cu boala. Pomenitul Corneliu Botez, 
care am văzut că a luptat pentru impunerea unci 
numite optici în defavoarea publicisticii şi a anilor de 

boală, este şi el un susţinător al dr. Iszac. Oare 
întâmplător? (Cf. Viaţa lui Eminescu, în vol. Omagiu lui 
Mihail Eminescu, Ed. Socec. Bucureşti, 1909). De fapt, 
acela care l-a transformat pe Eminescu în cobaui a fost 
tocmai Francisc Iszac. El a hotărât (în chip arbitrar?) că 
poetul este luetic. Să admitem că a fost o greşeală de 
diagnostic, însă partea stranie începe de acolo că s-a 
decis pentru un tratament chiar contraindicat în 
asemenea afecţiuni! A recomandat cură de mercur, în 
doze enorme, câte 20 de frecţiuni a 4 grame, "când şi o 
jumătate de gram poate să aibă acţiune dăunătoare”, 
avertizează specialistul contemporan (Ovidiu Vuia, 
op.cit. p.82), "cu efecte de altfel nule în sifilisul nervos 
(oare de ce nu ştia acest lucru doctorul Iszac) dar cu 
urmări catastrofale toxice”. Aşadar, medicul "greşeşte" 
de două ori: pune diagnostic greşit şi impune tratamet 
catastrofal. Doctorul Įszac a lăsat impresia că 
cercetează, la vremea aceea, luesul şi că era pe cale să 
rezolve o "nouă" metodă de tratament, intenţionând să 
dea publicităţii o comunicare ştiinţifică. Altfel zis, 
folosirea lui Eminescu drept cobai este foarte clară. El a 
dat Harietei asigurări de vindecare sigură şi totală! De 
asemenea, i-a mărturisit "că va da cu numele lui un 
articol, descriindu-i toată boala şi că profesorii ce l-au 
căutat sunt în cea mai mare eroare". (Scrisoarea către 
Cornelia Emilian din 27 august/8 septembrie 1887). 
"Profesorii ... în cea mai mare eroare" erau medicii 
vienezi de la Halle, unde a fost trimis poetul, la 
insistențele (şi în pofida lui Iszac) altor medici 
botoşăneni ( Ştefanovici, Hynek şi Hajnal), la 26 mai 
1887. Aceştia au reacţionat, probabil , la dubla eroare 
a dr. Iszac. Dornic de rezultate rapide şi spectaculoase, 
Iszac a ridicat doza de mercur până la 7 grame de 

frecţiune! El era conştient de pericol,de vreme ce a 
căutat să atenueze urmările recomandând cură de 
nămol la Lacul Sărat. Rezultă limpede că efectul final 
de "pseudo-paralizie", admis de dr. I. Nica, este 
urmarea gravei otrăviri cu mercur. El este cel dintâi 
specialist care a tras semnalul de alarmă asupra 
intoxicației mercuriale. Harieta a fost nevoită, la un 
moment dat, să întrerupă frecţiile cu mercur "din cauza 
slăbiciunii şi-a salivaţiei (efecte de supradozaj, ale cărui 
repercusiuni sunt greu de estimat)" (I.Nica, op.cit, p. 
275). Harieta constată singură că supradozajul îl agită 
pe bolnav. "Este o recunoaştere directă - spune Ion 
Nica - a influenţei negative provocată de medicaţia 
mercurială, care realiza o intoxicație cronică cu 
rezonanţă cerebrală. Tulburările psihice, ale stării de 
nutriţie, leziunile renale (cu incontinenţa de urină, pe 
care bolnavul o prezintă), constipaţia, anemia şi nevrita 
periferică, ce-l vor însoţi de acum încolo, ne dau 
certitudinea că poetul a fost victima acestei intoxicații 
mercuriale".(/bidermn, p.277). Nădejdea Harietei în 
diminuarea intoxicației prin apele minerale de la Lacul 
Sărat, este o dovadă că dr. Iszac era conştient că 
mersese prea departe: "Semnalul pe care îl lansează 
Harieta - ecou al conştiinţei însăşi a doctorului Iszac, 
care n-a putut ignora, dar a subestimat consecinţele 
terapeuticii  mercuriale -, demonstrează până la 
evidenţă că supradozajul medicamentos a jucat un rol 
nefast în evoluţia bolii poetului. De altfel, interesarea 
sistemului nervos central în intoxicația cronică cu 
mercur explică modificările de comportament, 
depresiune mintală, insomnie şi câteodată halucinații, 
care după cum ştim au dominat tabloul simptomatic 
după 1887". (Ibidem, p. 278-279). În anul nefast de la 

Botoşani s-a dat lovitura de graţie existenţei biologice a 
lui Eminescu, lovitură mistificată într-o "binefacere" de 
către medici precum Panait Zosin, oameni politici 
precum Corneliu Botez şi biografi nedispuşi să 
cerceteze critic izvoarele. Se poate răspunde, acum, în 
deplină cunoștință de cauză, că Eminescu a murit "cu 
zile”. Asasinatul moral din 1883 a fost desăvârşit de 
"experimentul" unui medic alcoolic. "Doctorul Iszac - 
conchide Ovidiu Vuia - a sperat că prin vindecarea lui 
Eminescu va intra în analele medicinii, pregătea o 
lucrare în acest sens, dar din păcate numele său va 
rămâne legat de moartea poetului”. (Op.c/r,p.84). 
Situaţia atinge grotescul dacă ne gândim că dr.Iszac şi-a 
luat părtaş în fapta sa chiar pe sora poetului, 
&xploatându-i sentimentele. Harieta s-a simţit profund 
lovită când, în 1888, Veronica Micle a reuşit să-l smulgă 
pe poet de la Botosani, prelungindu-i viaţa şi dându-i 
ultimele speranţe de renaștere, căci - iată - Eminescu se 
reintoreea la Bucureşti, adică acolo de unde fusese 
ndepărtat cu grijă. Încercarea de a relua activitatea 
publicistică se înscrie în această ultimă zvâcnire de 
dinaintea sfârșitului. fra însă prea târziu. 

În martie 1889, Eminescu a fost din nou internat 
la stabilimentul "Caritas" al dr. Sutu, adică acolo de 
unde începuse moartea lui civilă. Sosise clipa mortii 
fizice. Cercul se închide. Acum, Al.Suţu abandonează şi 
el diagnosticul de manie acută pe fond ereditar 
(sustinut statornic de T.Maiorescu) si optează pentru 
"paralizie generală”. pe urmele dr. Iszac. Simplă derută 
a simptomelor provocate de intoxicația mercurială? Aşa 
S-ar părea. Dar, ca printr-o fulgerătură, dr. lon Nica are 
o bânuială, plecând de la întreaga istorie a bolii: "Este 
posibil ca tratamentul cu mercur să i se fi aplicat încă 

din 1884 , o dată cu apariţia leziunilor pe gambe şi la 
Liman, dar lipsesc documente”. (Op.cit, p.279). În 
lipsa documentelor trebuie să tăcem. Oricum, Eminescu 
n-a murit din pricina pietrei aruncate în capul său de 
Petre Poenaru, tenorul aflat întâmplător sau nu ca 
pacient. Dr. Vineş şi-a amintit, pe baza însemnărilor 
clinice, că situația poetului s-a agravat în sanatoriu ( 
tot pe fondul intoxiocatției mercuriale) şi a murit rapid 
de o sincopă cardiacă: "Eminescu se aşează pe pat şi 
peste câteva minute cade într-o sincopă şi moare 
imediat". (Câteva date asupra ultimelor zile ale poetului 
Mihail Eminescu, 1931, apud Ovidiu Vuia). Dr. 
N.Tomescu  depistase mai demult o  endocardită 
reumatismală. Intoxicatia cu mercur a accentuat-o, 
asociind-o celorlalte consecinte grave descrise de Ion 
Nica. 

Se cuvine reliefată o nedumerire a dr. Ovidiu 
Vuia. Prilejul naşte întrebarea de ce apariţia cărţii lui 
lon Nica, în 1972, n-a atras atenţia asupra cauzelor 
morţii poetului? Din cel puţin două motive. Întâi, prin 
cenzura ideologică a vremii dublată de o supracenzură 
pe filiera Moses Rosen - Z.Ornea etc., care - după cum 
se ştie - a funcţionat ireproşabil în ce-l priveşte pe 
Eminescu, culminând cu prilejul editării publicisticii, 
punctul cel mai "nevralgic" al moştenirii eminesciene ; 
apoi, consecinţă a acestui tip de supracenzură, chiar 
czitările dr. Nica, sesizate de Ovidiu Vuia. Deşi 
concluziile medicului nostru erau foarte ferme şi 
elocvente, la un moment dat începe să se manifeste o 
Oarecare  şovăială, autorul ajungând să admită 
eventualitatea implicării "para-lizieci generale " : 
"Acuitatea recidivei şi polimorfismul manifestărilor 
clinice din primăvara anului 1887, dar mai ales 

asocierea unor simptome psihice şi cu caracter organic, 
cât şi ritmul de evoluţie fac ca eventualitatea paraliziei 
generale să fie luată în consideraţie de acum încolo. 
Datele furnizate de Harieta ar pleda şi ele în acest 
sens" op.cit., p.274). Or, tocmai el demonstrase lipsa 
sifilisului cerebral şi a paraliziei generale. O asemenea 
inacceptabilă cotitură îl determină pe Ovidiu Vuia să se 
întrebe: "Oare n-a fost obligat s-o facă?" (Op.cir., p.82). 
Posibil. Totuşi, dr. Nica şi-a păstrat consecvenţa 
profesională, vorbind de o "pseudo-paralizie”, ceea ce 
mi se pare altceva şi care subliniază tocmai gravitatea 
consecinţelor intoxicației  mercuriale. Altfel spus, 
Eminescu n-a fost sifilitic şi nici alcoolic, dar a fost adus 
la starea încât să pară siHilitic şi paralitic! Ceca ce este 
extrem de grav. A jucat pretinsul "antisemitism" al 
poetului vreun rol în catastrofa produsă de Francisc 
Iszac? Răspuns n-avem, ci doar întrebare. Ştim doar că, 
timp de un secol, n-a existat dorinţa de aflare a 
adevăratei cauze a morţii lui Eminescu şi că dr. Iszac a 
fost portretizat ca "binefăcător" al poetului, aşa cum 
"binefăcători" ai memoriei poetului se prezintă 
denigratorii lui, când e vorba să rupă în două opera, 
una spre "apoteoză", alta bună de aruncat la coşul de 
gunoi al istoriei. Este ceea ce Ilie Bădescu numea, într- 
o carte recentă, "o negustorie barbară", observând că 
despicarea în două a operei lui Eminescu "provoacă o 
fracturare a spiritului românesc şi deopotrivă o tragică 
alienare a elitelor româneşti în istorie” (Sociologia 
eminesciană, Ed. Porto-Franco, Galaţi, 1994, p.52). 
Despicarea în două a fiintei eminesciene, cu 
urmările arătate de Ilie Bădescu, a început în ziua de 
28 iunie 1883. Din această clipă, ne vine în ajutor cartea 

lui N.Georgescu - A doua viață a lui Eminescu 
sintagmă preluată, conştient sau nu, de autor din 
lucrarea dr. Ion Nica. Pentru a face pasul următor, 
argumentul medical devine insuficient. De aceea, 
probabil, N.Georgescu a mărturisit: " Pe noi nu ne 
interesează chestiunile medicale; am încercat doar să 
găsim şi să aducem cât mai aproape de zilele noastre 
poarta de intrare în acest infern. Este înfăşurată 
în secrete şi parole" (p.113). Dar "chestiunile medicale" 
însele stau înfăşurate în secrete abia astăzi scoase 
partial la iveală. 

De-a dreptul spus, N.Georgescu crede că soarta 
lui Eminescu a fost pecetluită pe filieră francmasonică. 
În secolul trecut, cabala franemasonică a fost foarte la 
modă în politica şi ziaristica românească. Se ştie că 
majoritatea  paşoptiştilor au lucrat cu metodele 
francmasoneriei. Din fericire, aceşti bărbaţi le-au utilizat 
pentru interesele naţionale, ei fiind mari patrioţi. După 
căderea lui Cuza, însă, masoneria românească s-a 
degradat, fiind  penetrată de elementele "păturii 
superpuse", predispuse, în numele intereselor 
personale şi de grup, să subordoneze ţara, politic şi 
economic, imperiilor vecine. Eminescu a fost cel mai 
mare duşman al acestei linii de politică antinaţională. 
De aceea, în centrul gândirii sale sociologice stă teoria 
păturii superpuse şi a compensaţiei. (Cititorul care vrea 
să se documenteze asupra uriaşei problematici 
abordate de Eminescu poate consulta Sociologia 
eminesciană de Ilie Bădescu şi Modelul ontologic 


Intre timp, autorul şi-a aprofundat cercetările în vol. Cercu/ 
strâmt, Ed. Floare albastră, 1995. 

eminescian de Theodor Codreanu, Ed. Porto-Franco, 
Galaţi, 1992). 

Se pare că au existat tentative ca Eminescu însuşi 
să fie atras în orbita francmasoneriei.Unii vorbesc de 
existenţa unui baston de  francmason al lui Eminescu. 
Ce-i drept, Eminescu voia o societate secretă, dar strict 
proromânească, pe când masoneria se pune în slujba 
unor interese supranaţionale. Acesta e sensul războiului 
eminescian cu "cosmopolitismul” promotor al unui 
pseudo-sincronism cu Europa, în spiritul căruia a mers, 
la un moment dat şi junimismul. Eminescu voia o ţară 
modernă, demnă, cu o civilizaţie şi cultură proprie, cu 
"un mare viitor”. Ce-ţi doresc eu ţie, dulce Românie, nu 
este o odă patriotică de circumstanţă, ci anunţă marele 
program de reformare al lui Eminescu. Poetul îl 
avertizase pe T.Maiorescu încă din perioada berlineză 
Că ţinta vieţii lui nu este să-şi facă o carieră 
universitară care l-ar "pune bine cu lumea". George 
Munteanu a realizat o remarcabilă analiză a 
programului de studiu, absolut insolit, al poetului, la 
Viena şi Berlin. Trimis de junimişti să-şi pregătească 
teza de doctorat, din Charlottenburg, Eminescu îi scria, 
la 5 februarie 1874, lui Maiorescu că aprofundarea 
filosofilor germani l-a orientat spre elaborarea unei 
filosofii practice vizând scoaterea României din 
subistorie: "Interesul practic pentru patria noastră ar 
consta, cred, în înlăturarea teoretică a oricărei 
îndreptăţiri pentru importul necritic de instituţii străine, 
care nu sunt altceva decât organizații specifice ale 
societăţii omeneşti în lupta pentru existență, care pot fi 
deci preluate în principiile lor generale, dar a căror 
cazuistică trebuie să rezulte în mod empiric din relaţiile 
dintre popor şi ţară (teritoriu). Nu mă pot pronunţa 

acum mai pe larg asupra acestui subiect, el mi-a ocupat 
însă cea mai mare parte din cugetarea proprie şi din 
studii, aşa că până acum n-am respectat în fixarea 
temelor mele o succesiune de tip didactic".(Opere, XVI, 
p.48). Iată, dacă vreţi, o dovadă de "nebunie". Ea 
constă în faptul că poetul nu năzuieşte să se "pună bine 
cu lumea“, ci să reaseze această lume în albiile ei 
naturale. Aici e cheia înţelegerii tragediei de după 1883. 
Ei bine, când Gr.Ventura şi Al.Ciurcu s-au străduit să 
depisteze primele probe ale "nebuniei" lui Eminescu, ei 
au invocat o scenă în care Eminescu îşi apăra o teorie 
economică. Probabil, poetul fusese scos din răbdări de 
crasa ignoranță şi lipsă de înţelegere a istoriei româneşti 
de către acest "ticălos", Gr.Ventura, cum l-a numit 
Maiorescu. După 1883, aceasta va fi norma societăţii 
care l-a eliminat din mijlocul ei pe poet: orice va gândi 
despre idealurile sale reformatoare va fi luat argument 
pentru boală. Al.Vlahuţă, unul dintre puţinii care au 
încercat să înţeleagă tragedia poetului, a mărturisit că, 
vizitându-l la sanatoriu dr. Şuţu, Eminescu i-a spus "cu 
un ton important despre un plan al lui de reorganizare 
socială, la care se gândeşte demult, o lucrare colosală, 
care-l munceşte şi îi dă nopţi de insomnie şi dureri de 
cap ucigaşe”. Gh. Panu, în Amintirile sale, vorbeşte de 
un ultim sfat pe care i l-a dat Eminescu, la o masă la 
care fusese invitat poetul: "- Panule, ştii tu că în lumea 
asta nu este nimic mai interesant decât istoria poporului 
nostru, trecutul lui, tot, tot, este un şir neîntrerupt de 
martiri. Ţi-o spun ţie, fiindcă tu te-ai ocupat de istoria 
românilor. Apoi s-a sculat şi fără să zică nimic a plecat". 
Nici nu mai era nimic de spus în faţa "gălăgioşilor” 
meseni ai lui Panu. 

A se recepta totul ca "nebunie", iată grozăvia 
morţii civile, rezervate lui Eminescu, de la 28 iunie 
1883. 

În definitiv, la mijloc se află psihologia 
referentialului ca punct nodal al gnoseologici. 
Referenţialul sau sistemu/ de referință este o achiziţie 
modernă a cunoaşterii relativiste. Am arătat în altă parte 
(Eminescu - dialectica stilului, 1984, Modelul ontologic 
eminescian,1992) că poetul deja gândea într-o 
perspectivă pluridimensională, conform căreia ceea ce 
cunoaştem noi ca indivizi mărginiţi, exprimă nu 
adevărul, ci un punct de vedere asupra adevărului, 
numit de Eminescu şi cu metafora "cercului strâmt". 
Orice referential (cerc strâmt) implică o viziune asupra 
lumii care acţionează cu forţa implacabilă a unei 
raţionalităţi monovalente de tipul patului lui Procust. 
De aici se nasc prejudecățile şi dogmele. Lumea, 
oamenii, existenţa sunt reduşi la norma de cunoaştere a 
logicii lui Ares, ignorându-se plurivalenţa logicii lui 
Hermes, ca să mă exprim în limbajul lui Constantin 
Noica. Orice schimbare de referential atrage după sine 
restructurarea ansamblului, a viziunii despre lume. 
Pentru Procust, măsura "normalului”" este chiar patul 
său. Ceea ce nu se conformează devine aberant. 
Eminescu s-a "abătut" de cel puţin două ori de la 
normă: ca poet şi ca ziarist. De fiecare dată, însă, 
aceste différences au fost reduse la dimensiunile 
procustiene ale "cercului strâmt", ale  protipendadei 
vremii. Unei cunoașteri adecvate, aparenta abatere de 
la normă a geniului îi apare ca deschidere spre adevăr, 
spre obiectivitate, aşa cum © spusese încă 
Schopenhauer. Se constată că, de fapt, mediocritatea 
este jinadecvare la real o infirmitate a limitei care 

atrage după sine egoismul, minciuna, cameleonismul - 
tot atâtea arme de reuşită în "comedia cea de obşte”. 

Ca geniu poetic, Eminescu n-a fost receptat în 
toată grandoarea viziunii sale (nici n-a existat atunci 
posibilitatea), ci a trezit un viu interes fiindcă opera lui 
rezona cu o anume convenţionalitate romantică. 
Propriu-zis, gloria lui imediată s-a mulat pe modelul 
mitic al geniului ca formă de nebunie superioară, mitul 
geniului izolat şi neînțeles. Nu e o simplă coincidenţă 
că această glorie a-nceput să crească după 1883, 
înlesnită deopotrivă de zgomotul care s-a produs în 
jurul îmbolnăvirii poetului şi de apariţia ediţiei lui 
Maiorescu, nu lipsită de o anume intenționalitate 
(masonică?), după cum descitrează cu ingeniozitate 
N.Georgescu. Simultan, însă, printr-un efort abil 
concertat, s-a produs o uitare a ziaristului. S-a insinuat 
aici o formidabilă viclenie a istoriei secrete: în vreme ce 
poetul a fost "salvat" prin referenţialul "nebuniei 
superioare" (ca ipostază a geniului romantic), ziaristul a 
fost asociat cu mizeria şi vulgaritatea bolii propriu-zise. 
De aici insinuarea că ziaristica a fost scrisă "pentru o 
bucată de pâine” sau că e un produs al "urilor" 
patologice, al obsesiilor! 

La 28 iunie 1883, a intervenit marea schimbare 
de referential în existenţa lui Eminescu. E ca o trecere 
dintr-un regn în altul, ca o transmutaţie. Numai că 
biografiile, mai mult sau mai putin conventionale, 
consemnează o trecere unilaterală - de la plenitudinca 
nunţii geniului la sterilitate, de la robusteţea biologică 
la nebunie si moarte. Acest referential de sens unic 
invocă doar o regresiune, o degradare ireversibilă 
incheiată cu moartea fizică. În realitate, aceşti ultimi ani 
“minescieni trebuie judecati printr-un dublu referential, 

care complică infinit lucrurile. Odată admis dublul 
referenţial ca metodă de investigaţie, ne plasăm în plin 
relativism, iar relativismul nu înseamnă împuţinare a 
cunoaşterii, ci, dimpotrivă, e singura şansă de a ne 
apropia de adevăr. 

Voi spune, de aceea, că N. Georgescu a 
procedat, conştient sau nu, la o "spargere de 
referential" asupra semnificației zilei de 28 iunie. Pentru 
acest istoric literar, 28 iunie nu mai coincide cu 
momentul îmbolnăvirii poetului, deşi e posibil ca atunci 
să se fi produs o criză nervoasă (Eminescu mai avusese 
ieşiri neprotocolare, semnate de Gr. Ventura, de Slavici 
etc.). De crize nervoase nu sunt scutiţi nici cei mai 
sănătoşi oameni, în momente de cumpănă ale vicţii. 
Evenimentele din nefasta zi nu mai pot fi explicate 
exclusiv prin patologie, cum s-a făcut până azi, aceasta 
devenind un factor secundar, exacerbat de cu totul alte 
motivații, îngropate cu grijă şi ştraşnic păzite de un 
secol încoace. Pomenitele motivații sunt de ordin 
politic, iar nu patologic. Faptul ne obligă să 
restructurăm şi să redimensionăm toate informaţiile 
privitoare la anii blestemaţi ai poetului, dar nu numai. 
Lucrurile îşi arată acum feţele ascunse, iar certitudinile 
proclamate pălesc. Ce-i azi drept mâine-i minciună, 
cum a zis poetul. Toate întâmplările trăite de 
Eminescu pe 28 iunie 1883 şi după, au fost raportate 
exclusiv la nebunie. Trebuie schimbat referenţialul. 
Bineînțeles, mutatia referențială este atrasă de o 
revizuire critică a izvoarelor şi contextului istoric. 
Pentru a proba izbucnirea bolii şi a legitima internarea 
la stabilimentul doctorului Suţu pe data de 28 iunie 
1883, trei fapte au fost interpretate ca decisive: 
incidentul cu doamna Slavici (care trimite un bilete! lui 

T.Maiorescu, anunțând că poetul a înnebunit), 
întâmplarea de la cafeneaua Capşa (al cărei martor a 
fost Grigore Ventura) şi baia de la Mitraşewski, 
incheiată cu punerea lui Eminescu în cămaşa de forţă 
spre a fi internat. In evenimente sunt implicate mai 
multe personaje, dintre care trei par să joace un rol 
principal: d-na Szöke, T.Maiorescu şi Grigore Ventura. 
Eminescu se afla atunci pe culmea carierei sale poetice 
si ziaristice. Se pare că el juca, în acel moment, un rol 
public mult mai important decât a lăsat să se înţeleagă 
istoria literară tradiţională. Realizase performanţe unice 
nu numai ca poet, dar revoluţionase şi jurnalistica de 
idei politice şi sociale, desăvârşind începuturile unor 
precursori precum Cezar Bolliac şi D. Bolintineanu (cf. 
Th. Codreanu, Un precursor al  publicisticii 
eminesciene, în Luceafărul,  nr.37/1989, p. 6). 
Transformase Timpul dintr-o publicaţie modestă de 
partid într-un ziar de audienţă naţională şi de înaltă 
clasă jurnalistică. S-a remarcat mai demult că Eminescu 
nu făcea politica unui partid, ci impusese un punct de 
vedere naţional, purtând amprenta excepţionalei sale 
gândiri.  N.Georgescu a sesizat şi un alt merit 
fundamental: poetul a pus capăt jurnalisticii de tip 
Masonic, înconjurată de secrete şi parole, modă care 
proliferase din perioada paşoptistă. Jurnalistica lui redă 
demnitatea proprietăţii cuvântului,  cristalizând, 
tototdată, o doctrină naţională modernă, capabilă să 
oblăduiască aducerea României pe locul meritat în 
rândul marilor culturi şi civilizaţii europene (v. Ilie 
Bădescu, Sociologia eminesciană, 1994 şi Theodor 
Codreanu, Modelul ontologic eminescian, partea a 
doua - Archaeus și "ratiunea practică”). Am remarcat 
deja planurile reformatoare ale poetului, care vizau 

refacerea unităţii politice a tuturor românilor "de la 
Nistru pân' la Tisa”. El cunoscuse bine toate teritoriile 
locuite de români. Eminescu voia un cap politic în stare 
să reprezinte arheul românității, iar nu un mic regat 
complăcându-se cu starea de suburbie imperială pe 
cale de a trece la periferia economiei tranzacţionale 
occidentale, iluzionându-se că prin împrumuturi de 
instituţii şi forme culturale se poate moderniza. Într-o 
viaţă publică dominată de interese politicianiste de 
grup, nici Carol I şi nici I.C.Brătianu nu erau la 
înălţimea exigenţelor poetului, în pofida meritelor lor 
istorice. Evident, pe Eminescu nu-l mulţumeau nici 
conservatorii, îndepărtându-se, la un moment dat, şi de 
T.Maiorescu sau P.P.Carp. Aflat la Viena să negocieze 
tratatul secret cu Austro-Ungaria, Carp transmitea, în 
țară, lui T.Maiorescu: "Şi mai potoliţi-l pe Eminescu!". 
Acesta era un ordin politic foarte sever. De ce trebuia 
"potolit" Eminescu şi de ce n-a putut fi el "potolit", 
fiind "nevoie" să fie sacrificat? Sunt şi întrebările 
laitmotiv pentru mai multe capitole din cartea lui 
N.Georgescu. Răspunsul nu e simplu şi istoricul literar a 
ezitat să dea soluţii tranşante, preferând o labirintică 
incursiune prin documente. Dar tocmai documentele îl 
silesc să conchidă că "raţiuni superioare de stat au 
cerut, la 28 iunie 1883, desfiinţarea Societăţii Carpatii, 
expulzarea directorului ziarului  L'/ndependence 
roumaine, vizita umilitoare, la Viena, pentru scuze, a lui 
Petre Grădişteanu împreună cu ministrul de externe, 
D.A. Sturdza, expulzarea lui Zamfir C.Arbore şi toate 
celelalte gesturi prin care axa politică a țării a trebuit 
orientată către Puterile Centrale; între aceste gesturi, 
căderea lui Eminescu în presă ni se pare iminentă. 
Presupunem, în acest punct, că o criză a poetului,cum 

mai avusese în ultimele luni, i-a <<ajutat>> pe prieteni 
să scape, decent, de el" (p.26). 

Cotitura politică spre Puterile Centrale, de care 
pomeneşte N.Georgescu, ţinea nu numai de afinităţile 
casei regale cu lumea germană, cât mai ales de 
importante interese în "chestiunea Dunării", de 
activitatea diplomatică în vederea recunoaşterii 

roaspătului regat românesc, de presiuni economice. 
Incă din 1880, Junimea a declanşat acțiunea apropierii 
de lumea germană. La 31 decembrie 1880, T.Maiorescu, 
pleda insistent pentru orientarea noastră politică spre 
Austro-Ungaria în publicația germană Deutsche Revue, 
prin studiul Despre situația politică a României 
P.P.Carp, secundat de T.Maiorescu, a dus tratative 
pentru încheierea unui tratat secret cu Austro-Ungaria, 
finalizat chiar în 1883. La întrebarea "de ce n-a putut fi 
atras Eminescu de partea grupului de intelectuali care 
au lucrat pentru acest tratat secret de alianțe," 
N.Georgescu găseşte răspunsul în problema 
Transilvaniei. "Litera secretă" a acestui tratat cerea 

totala tăcere a vocii pentru Transilvania, pe care 
Eminescu o întruchipa în cel mai înalt grad. El a fost 
principalul apărător al intereselor românilor din Ardeal, 
în presa din regat. O asemenea voce trebuja să tacă. 
N.Georgescu arată că şi Slavici a fost "dislocat", tot 
atunci, din presa românească, el fiind nevoit să plece în 
Transilvania şi să întemeieze, la Sibiu, revista Tribuna, 
căci la Bucureşti nu mai era dezirabil. În octombrie 
1983, Anastasie Stolojan (unul din "clienții" lui 
Fminescu la 7impul, a ţinut un discurs parlamentar 
spre a orienta, prin compensație, interesul presei spre 
românii sud-dunăreni şi spre tăcerea în ce priveşte 
Ardealul. Campania de atragere a lui Eminescu spre 

lumea germană eşuase nu numai din pricina poziţiei 
foarte clare a poetului faţă de soarta Ardealului. Poetul 
vedea mult mai departe la destinul Europei. El nu putea 
fi indiferent la tendințele expansioniste ale 
panslavismului şi pangermanismului (vezi şi Modelul 
ontologic eminescian). Credea că România şi adevărata 
civilizaţie europeană pot fi salvate de spiritul latin, 
echilibrat şi armonios. De-aici rezistenţa cu care poetul 
afirma misiunea istorică a insulei de latinitate din 
Carpaţi, voind ca România să fie un "strat de cultură la 
gurile Dunării". 

Poetul cunoştea prea bine planul lui Bismarck 
de a realiza din Austria, sub Habsburgi, o confederație 
dunăreană şi balcanică, în care să fie anexate Ungaria, 
Boemia, Croaţia, Styria, Slovenia, partea slavă a 
Dalmației, Bosnia, Serbia, România, Muntenegru, 
Albania, Macedonia, până la ţărmul Salonicului 
cu porturile Kovallo şi Dedegaci (Timpul, 18 iunie 
1882, p.1). Constatând extraordinara ofensivă a 
pangermanismului şi panslavismului, Eminescu este 
îndurerat de inerția Franţei şi a latinităţii, în genere: " În 
mijlocul acestei redeşteptări puternice a sentimentului 
de rasă, numai latinitatea pare încă a sta în amorţire”. 
Mai mult Franţa şi Italia se duşmăneau: 'Pentru orice 
spirit nepărtinitor, rivalitatea Franţei şi Italiei poate 
produce cele mai triste rezultate pentru viitorul gintei 
latine (Timpul, 29 iunie 1882). Articolul din 29 iunie 
1882 a fost ignorat de editorii lui Eminescu sub 
presiunea prejudecăţii că poetul ar fi fost germanofil şi 
francofob. Asupra paternităţii eminesciene, a atras 
atenţia pentru prima oară I.M.Raşcu şi abia 
N.Georgescu s-a hotărât să-l publice integral (vezi 
Cercul strâmt, p.128-131). Este limpede că articolul 

contravine politicii progermane a conservatorilor.Or, 
independenţa la 7immpul, este ştiut, şi-o asumase 
Eminescu, fapt care avea să-l coste. Poetul dorea o 
alianţă a ţărilor latine. Ziarişti italieni şi Eminescu, în 
România, cereau Franţei să redevină ce a fost sub 
Napoleon al  Ill-lea. Pe urmele lui  1.M.Raşcu, 
N.Georgescu a spulberat minciuna francofobiei lui 
Eminescu:"Eminescu filo-german şi împotriva Franţei, a 
spiritului francez în Europa? Dimpotrivă... El avea 
pasiune pentru latinitate cum puţini oameni din evul 
său au avut-o, pasiune care nu rezidă numai în 
cunoştinţele lui de limbă latină, de drept, istoria antică 
etc. - ce însemna identificarea însăşi cu destinele unei 
Europe a ordinei latine, a luminii, a adevărului. 
Dispreţul său faţă de tenebroasele societăţi secrete ale 
timpului, faţă de încurcăturile de limbă în care 
demagogia rosettistă se etala, faţă de intrigile politice 
ale timpului - îşi găseşte punctul de echilibru în 
această zonă a seninului latin". (Op.cit.,p. 145). 

În ce-l priveşte pe Eminescu, Ardealul intra ca o 
componentă esenţială a ansamblului doctrinei sale. El 
privea deopotrivă, pe toţi românii, oriunde s-ar fi aflat. 
Prin 1882-1883, Eminescu era dispus să utilizeze chiar 
şi metodele organizatorice ale  masoneriei pentru 
realizarea unei societăţi secrete puse în slujba marelui 
său proiect de renaştere şi unitate naţională. De aici, 
probabil, opinia unora că Eminescu n-a fost străin de 
masonerie. Într-o însemnare de pe f.246 a mss.2257, 
găsim: "O organizare între români, asemenea societăţii 
trancmasonilor şi iezuiţilor. Ca a bisericii catolice. 
Pretutindene oameni care să ţie registru de tot sufletul 
românesc. Cel slab trebuie încurajat şi lăudat pentru ca 
să devie bun; trebuie trezită deşertăciunea lui, decorat 

la nevoie, trezite mii de sperante-n el, în caz de 
estremă nevoie ajutat chiar. Să se simtă că Soc. Marei 
Basarab reprezintă o putere enormă". Poetul a elaborat 
teoria golului etnic (vezi Modelul ontologic eminescian, 
p. 83-109), înțelegând că marea slăbiciune a istoriei 
noastre stă în discordie ( de sorginte mioritică). Încă 
din perioada vieneză el a încercat să împace societăţi 
studenţeşti rivale, înscriindu-se ca membru în ambele, 
gest neînțeles nici de contemporani şi nici de 
posteritatea critică. Eminescu îşi pusese mari nădejdi în 
Societatea Carpaţii, o primă materializare a proiectului 
său cu Societatea Matei Basarab. Societatea Carpaţii 
ajunsese să numere peste 20.000 de membri, având 
drept ţintă unirea politică si culturală a tuturor 
românilor din regat cu cei din Ardeal, Bucovina şi 
Basarabia. Din această societate făceau parte mulţi 
intelectuali de valoare. Societatea era pregătită chiar şi 
de luptă armată. Imperiul habsburgic o simţea ca pe o 
ameninţare şi a impus guvernului de la Bucureşti 
desfiinţarea ei. La începutul lui iunie 1883, cu prilejul 
dezvelirii statuii lui Stefan cel Mare la laşi, Petre 
Grădişteanu a ţinut un răsunător discurs prin care-l 
îndemna pe rege să-şi completeze coroana cu 
"diamantele" care-i lipseau - Ardealul, Bucovina şi 
Basarabia. De-aici a pornit tot scandalul diplomatic, cu 
retractarea cuvintelor la Viena (Grădişteanu şi ministrul 
de externe), culminat cu desfiinţarea societății în 
aceeaşi zi cu debarcarea lui Eminescu. 
Coincidenţe enigmatice şi deloc întâmplătoare. Curios e 
că Eminescu n-a fost entuziasmat de serbarea de la Iaşi, 
considerând-o patriotardă. În schimb, în aceeaşi zi de 6 
iunie, a citit la Junimea celebra Doina. producând o 
impresie extraordinară. Adevărata "primejdie" de aici 

venea, deşi efectele diplomatice s-au produs pe filiera 
discursului lui Grădişteanu. Dar în vreme ce Petre 
Grădişteanu s-a dezis rapid de propriile cuvinte, 
Eminescu nu putea fi tratat cu astfel de mijloace 
comico-tragice. De altfel, nu era nimic de "retractat" în 
Doina, fiindcă poetul se adresa nu lui Carol 
Îngăduitorul precum Grădişteanu, ci lui Ştefan cel Mare, 
amănunt care dobândeşte înţelesuri adânci, asupra 
cărora exegeţii nu s-au aplecat până azi. Cum monarhul 
reprezintă în ochii lui Eminescu arheul națiunii, 
identificarea acestuia în Ştefan, iar nu în Carol, devine 
polemică şi esenţială pentru înțelegerea destinului său. 
Desigur, în cazul lui Eminescu, a acţionat porunca 
lui Carp "Şi mai potoliţi-l pe Eminescu ! ". Dar poetul 
nu putea fi somat să retracteze asemenea 
cameleonilor politici. Cu el s-au încercat mijloace mai 
"subtile". Maiorescu a găsit de cuviinţă că Eminescu ar 
putea fi atras prin utilizarea poeziei sale în efortul 
de apropiere de lumea germană, cu care poetul avea 
certe afinități. Carmen Sylva, Mite Kremnitz etc., au fost 
angrenate într-o susţinută campanie de traducere şi 
popularizare a lui Eminescu în lumea germană. 
N.Georgescu vorbeşte îndreptăţit de o primă campanie 
în cultura noastră, de popularizare a unui scriitor român 
în străinătate. Zadarnic, însă, Eminescu n-a aprobat 
politica aripii conservatoare  Carp-Maiorescu (acea 
"opoziţie miluită", cum a categorisit-o N.Dimancea), 
rămânând alături de Al.Lahovari, M.Kogălniceanu şi 
Lascăr Catargiu, cel amenințat de rege cu "aruncarea 
peste bord". Marele "aruncat peste bord" a fost 
Fminescu, în ziua de 28 iunie 1883, o dată cu 
Societatea Carpații şi cu expulzările deja pomenite. 

Ajunşi în acest punct, e necesară o delimitare 
foarte importantă. Desigur, Eminescu nu putea urma 
gestul  cameleonic al unui Petre  Grădişteanu. 
Investigaţiile lui N.Georgescu duc la concluzia că 
poetul n-a putut fi "salvat" cu astfel de procedee, iar 
"aruncarea peste bord" se motivează prin 
"încăpățânarea" de a nu face concesii politicii oficiale, 
respingând imperativul politic al apropierii de Puterile 
Centrale. Să fie chiar numai atât? La extremă, 
intransigența aceasta poate creiona un spirit inflexibil, 
incapabil să iasă din obsesiile sale, ceea ce ar face să se 
dea apă la moară celor ce au pus şi mai pun 
radicalismul poetului tot pe seama psihozei. Sau, în cel 
mai bun caz, Eminescu să fie acuzat de lipsă de simt 
politic, iar în varianta agresivă a lui I.Negoiţescu să fie 
numit "un execrabil om politic". Mi se pare că e cea 
mai primejdioasă fisură în demonstrația lui 
N.Georgescu. Autorul a făcut bine că a lăsat o portiţă 
deschisă spre ambiguitate. În realitate, Eminescu a avut 
un excepţional "cap de politician", ştiind să înţeleagă şi 
să nuanţeze acolo unde era nevoie. Poetul era perfect 
conştient de situaţia conjuncturală a României şi, în 
viziunea lui, Societatea Carpaţii avea tocmai menirea, 
prin caracterul ei secret, să facă faţă condiţiilor istorice 
concrete. 

O lectură atentă a publicisticii din săptămânile 
premergătoare "debarcării" nu atestă nicicum lipsa de 
înţelegere a politicii româneşti faţă de lumea germană. 


Remediată, din fericire în Cercu/ strâmt, unde constată spiritul 
echilibrat al ziaristului de la 7impul/, în ce priveşte politica externă 
( p. 87-90). 

Este drept că Eminescu nu se abate de la marile linii de 
forță ale gândirii sale. Nici nu avea de ce. În 
numerele anterioare ale Timpului el ia atitudine 
împotriva ofensivei catolice în România, apără 
interesele noastre în "chestiunea Dunării", este 
necruţător cu partidul de guvernământ etc. Dar faptul 
care atrage atenţia în mod deosebit este intervenţia în 
scandalul diplomatic, stârnit de discursul lui Petre 
Grădişteanu la Iaşi. Eminescu a fost prezent la Iaşi ca 
trimis al ziarului Timpul N-a luat parte propriu-zis la 
festivități. A găsit de cuviinţă că Doina trebuie citită la 
Junimea, unde a fost adevărata sărbătoare a zilei. 
Antiteza dintre discursul şi toastul lui Grădişteanu şi 
Doina eminesciană este prăpastia dintre adevăratul 
patriotism şi patriotarzii fulgeraţi în Scrisoarea II. 
In amintirile sale de la Junimea, Iacob Negruzzi, evocă 
astfel momentul:"Efectul acestor versuri pesimiste care 
contrastau atât de mult cu celelalte ode ce compusese 
cu ocazia acelei strălucite sărbători, fu adânc, 
indescifrabil. În contra obiceiului Junimei căreia nu-i 
plăcea să-şi manifeste entuziasmul, pentru întâia oară 
de 20 de ani de când exista societatea un tunet de 
aplausuri izbucni la sfârşitul citirii, şi mai mulţi dintre 
numeroşii membrii prezenţi îmbrăţisară pe poet." 

În Timpul din 12 iunie 1883, găsim prima reacţie 
publică a lui Eminescu faţă de evenimentele de la Iaşi 
din 6 iunie. Întâi el este indignat de furtul de 
harismă al partidului de guvernământ, în vederea 
dobândirii de capital politic. Alţii luaseră iniţiativa şi 
plătiseră pentru ridicarea statuii, guvernanţii, grăbin- 
du-se să-şi însusească fapta, patronând serbarea. Pe 18 
iunie, Eminescu face referinte la "serbarea 
guvernamentală" şi la discursul lui Petre Grădişteanu. 

Poetul e uimit că Ştefan cel Mare i-a putut suporta, de 
pe soclu, pe demagogi: "Tu, care de patruzeci de ori, în 
patruzeci de bătălii te-ai aruncat în rândul întâi al oștirii, 
căutând martiriul pentru ţară, asculți oameni pentru cari 
patria şi naționalitatea sunt o marfă pe care o 
precupeţesc 7 (Opere, XIII, p. 317). Este Eminescu 
nedrept în apreciere ? El ştia mai multe decât grăiau 
aparențele. În acele zile, guvernul urmărea un dublu 
scop: să câştige capital politic şi să grăbească 
încheierea tratatului secret cu Puterile Centrale. 
Aparent, discursul lui Grădişteanu venea împotriva 
negocierilor secrete. Însă rapida retractare a celor spuse 
pare să fi intrat deja în "scenariu" , scopul vizat fiind 
altul. Maşinatiunile poartă amprenta masoneriei, ceea 
“ce lui Eminescu nu i-a scăpat. 

Există în cultura noastră o atitudine ironică şi 
dezaprobatoare faţă de cei cei pun anumite fapte 
istorice pe seama  franemasoneriei. De acord, în 
măsura în care e vorba de găselnite. Numai că 
asemenca Societăți secrete există şi ele se infiltrează cu 
mare abilitate în destinul politic şi cultural al naţiunilor. 
Fenomenul masonic este foarte complex şi e nevoie de 
multă prudenţă în a judeca lucrurile, mai ales că sunt 
învăluite în mister. Cărţi apărute în ultima vreme 
vorbesc despre istoria masonerici în România și trebuie 
admis că intenţiile si scopurile acesteia nu pot fi 
etichetate totdeauna de  tenebroase. Dimpotrivă, 
masonii îşi atribute idealuri umanitare înalte, lapt care 
si atrage pe mulţi intelectuali de valoare. Pe de altă 
parte, nu există o unitate de "monolit" între diverse loji 
şi între francmasoni, interesele lor putând fi 
contradictorii. Contradictia cca mai izbitoare este între 
national si trans-national În perioada luptei pentru 

libertatea şi formarea naţiunilor moderne, masoneria a 
constituit un mijloc de atracţie. Un exemplu elocvent, la 
noi, îl găsim la paşoptişti. Ion Ghica, Al. I. Cuza, M. 
Kogălniceanu, I.C. Brătianu, C.A. Rosetti, 
Gr.Alexandrescu, D.Bolintineanu, I.H. Rădulescu, Gh. 
Asachi, N.Bălcescu, V.Alecsandri, Costache Negruzzi, C. 
Negri ş.a., au fost, se zice, francmasoni ( vezi 
D.Beresniak, Za Franc-Maçonnerie en Europe de L'Est , 
Edition du Rocher, 1992, trad. rom. la Ed. Nemira, 
Bucureşti, 1994, p. 128-129; Horia Nestorescu-Bălceşti, 
Ordinul Masonic Român, Casa de Editură şi Presă 
"Sansa", Bucureşti, 1993). Aceşti intelectuali au utilizat 
mijloace masonice pentru  propăşirea României, 
nationalul  surclasând  internaţionalul, ceea ce 
contrazice marea năzuiţă masonică de realizare a 
"Republicii universale". Prevalarea naţionalismului i-a 
tost fatală lui Cuza, înlăturat tot de masoni. Noaptea de 
11 februarie 1866 va fi statornic condamnată de 
Eminescu, veritabil laitmotiv al luptei sale anti- 
masonice. Altminteri, Alecsandri îsi va bate joc de 
franemasonerie încă din 1841, când publică 
Farmazonul din Hârlău. Eminescu observă că, după 
1870, francmasoneria a proliferat enorm îngroşând 
rândurile "păturii superpuse”, punând, adică, în prim 
plan interesele personale şi de grup, ca şi ale unor 
puteri străine în ţara noastră. Asa s-a născut 
patriotismul de paradă, la antipodul celui manifestat de 
ludor Vladimirescu sau Nicolae Bălcescu. Pentru 
Eminescu,  C.A.Rosetti,  masonul, era "părintele 
demagogiei române", fiind numit şi de Alecsandri 
"hidoasa pocitură". 

În anul 1880, activau în România nu mai puţin 
de 32 de loji masonice, practicând diverse rituri, cu 

centre de iradiere în Franţa, Anglia, Germania etc. "Din 
nefericire - scrie un istoric de azi al francmasoneriei - 
toate aceste rituri nu au întârziat să intre în competiţie 
între ele" ( Daniel Beresniak, op.cit., p.111). Dincolo de 
firescul diversificării, fricţiunile dintre masoni oglindeau 
interese fie transnaţionale, fie de grup. O mare bătălie 
intermasonică s-a dat în jurul încheierii tratatului secret 
cu Puterile Centrale, un ascendent dobândind masonii 
germanotili asupra celor francofili. Luptele se purtau în 
presă, într - un limbaj cifrat, ceea ce nu i-a scăpat lui 
Eminescu (vezi, de pildă, disputa în jurul atentatului 
împotriva primului ministru I.C. Brătianu, cu faimoasa 
parolă "ale tale întru ale tale"). Eminescu face frecvent 
trimiteri la uneltirile internationaliştilor masoni. Doar un 
exemplu: "De mult se ştie că în România se află 
ramificaţiuni ale unei societăţi internaţionale care 
voiește răsturnarea organizaţiunii existente, răsturnarea 
tuturor instituţiilor ce stăpânesc în sisteme moderne. E 
de datoria guvernului de a face cercetări şi de stabili 
focarele în care s-au încuibat nu numai ideile 
răsturnătoare, dar şi începuturile criminale de 
execuțiune". Sunt cuvinte prilejuite de atentatul lui 
Pietraru şi Pătescu asupra primului ministru, în 1880. 
Ameninţând să câştige o mare bătălie a spiritului critic 
naţional, Eminescu trebuia anihilat. El a căzut nu 
fiindcă ar fi dovedit "opacitate politică" faţă de 
interesele de moment ale tânărului regat, ci fiindcă în 
joc se găseau mari interese transnaţionale şi de grup, în 
prelungirea faimoasei "afaceri Strousberg” faţă de care 
poetul a fost întotdeauna necruţător. Menit sacrificiului, 
era un N.Făgărăşanu, inginerul feroviar patriot, prieten 
al lui Eminescu, iar nu un Eugen Gerber, denigratorul 
său. 

Revenind la discursul lui Petre Grădişteanu, care 
a supărat atât de mult Austro-Ungaria, trebuie spus că 
guvernul s-a delimitat prompt de orator, considerând că 
e vorba de o opinie strict personală. Monitorul Oficial 
din 20 iunie 1883 dă un comunicat prin care 
precizează că Petre Grădişteanu "n-avea nici un rol 
oficial la acea solemnitate". Dar scandalul de presă s-a 
declanşat în ziarele din Viena şi Budapesta, mai ales 
cele ungurești găsind un nou prilej de atacuri violente 
împotriva românilor şi a statului român. Eminescu 
comentează lucid şi ferm presa străină, respingând 
elucubraţiile agresive maghiare (aceleaşi ca şi în zilele 
noastre!). În schimb, remarcă tonul diplomatic al 
editorialului apărut în Neue Freie Presse (15/27 iunie 
1883), pe care îl traduce, publicându-l în Timpul (23 
iunie 1883). Acest editorial, considera Eminescu, îi 
confirma propria opinie despre discursul lui 
Grădişteanu, ca şi cel al lui C.A.Rosetti, care-l numise 
pe Carol "rege al românilor", nuanţă ce n-a scăpat 
publicaţiei vieneze. Eminescu distinge între presa 
ungară şi cea din Viena: "Zgomotele foilor ungureşti 
sună ca întotdeauna a deşert, pentru că presa lor 
înclină a exagera toate. La Viena rezidă, din contra, o 
politică calmă şi de veacuri bine sfătuită, o dinastie 
străveche, care, în decursul lungii sale vieţi istorice, va 
li trecut cândva şi prin apele demagogiei şi va şti din 
Regestae dacă nu din practică, la câtă umilire ajunge o 
coroană şi un popor care, ca noi, coboară în noroiul 
«lesfrâului şi al neadevărului”. ( Timpu/, 18 iunie 1883). 
Neue Freie Presse a înțeles că Petre Grădişteanu a 
exprimat un ideal naţional al românilor, dar atrage 
atenția că primejdia, pentru statul de la Dunăre, e mai 
mare dinspre Rusia: "România, însă, remarcabil 

avanpost latin în Orient, are voinţa tare şi îndreptăţită 
de a duce o viaţă proprie naţională; numai cu îngrozire 
se gândeşte la eventualitatea de a fi înghițită de Rusia 
(...) Austria e acea putere care poate oferi un sprijin 
României, când patronatul Rusiei prea s-ar face simţit la 
Bucureşti”. Eminescu afirmă că nu ne putem, juca cu 
idealul sfânt al românilor, sărind ca Petre Grădişteanu 
"şi peste hotarele ţării şi peste marginile celei mai 
vulgare prudente; căci aceste hotare sunt păzite în timp 
de răzbel de armate şi de întăriri serioase, şi, în timp de 
pace de bunele cuviințe diplomatice”. Nechibzuiţa 
diplomatică a unui guvern , e numită "destrămare 
guvernamentală”: "Rezultatul cel întâi şi cel mai trist 
este de a profana şi pângări un ideal frumos, o idee 
patriotică măreaţă, care desigur pentru moment e 
respinsă de toţi oamenii politici şi chiar de patrioţii 
înţelepţi dar care are dreptul să doarmă, tainică şi 
liniştită în cugetul câtorva nobili visători. A o lua cu 
brutalitate din casta ci locuinţă şi a o da pe mâna 
oficialilor este tot atâta ca şi cum ai târî o vergină în 
saturnalele curtizanilor. Altă consecinţă este: de a 
reprezenta poporul român ca un popor revoluţionar, 
neliniştit, care se uită necontenit peste hotarele 
vecinilor săi şi nu aspiră decât la răsturnări şi la 
anexiuni, pe când în adevăr acel popor pacinic n-are 
alte aspiraţiuni în afară decât a păstra ce are şi înăuntru 
de a fi ceva mai puţin jefuit de banda guvernamentală. 
Acei dar cari în fapt dau Basarabia (aluzie la 
nechibzuiţa diplomatică din 1877-1878, n.n.) dau 
Dunărea, dar în cuvinte anexează toată România de la 
Nistru până la Tisa, comit o îndoită crimă, întâi : de a 
înstrăina ce avem; al doilea: de a scuza până la un 
oarece punct pe vecinii noştri de cotropirile lor, fiindcă 

le dau pretext prin fanfaronadele lor mişeleşti, la cari 
nici cei dintâi nu cred, de a încălca drepturile noastre 
pentru a-şi apăra propriile lor hotare.Acest pretext este 
bun şi diplomaţia străină ştie minunat să se serve cu 
dânsul, deşi ea cunoaşte mai bine cât de puţin are a se 
teme de România lui Ion Brătianu şi a lui Petre 
Grădişteanu." (Timpul, 22 iunie 1883). Iar în faţa 
umilinţelor diplomatice produse de nechibzuiţa lui 
Grădişteanu şi Rosetti, poetul exclamă numai cu două 
zile înainte de a "înebuni" şi a fi îmbrăcat în cămaşa de 
forță: "Acum mărgăritarele domnului Grădişteanu şi 
Rigatul domnului Rosetti reclamă de la guvernanţii 
noştri tot atâtea genuflexiuni şi umile rugăciuni de 
iertare” (Timpul, 26 iunie 1883). 

Am reprodus in extenso din ultimele articole 
eminesciene din 7impu/ spre a proba cât de cumpănită 
cra judecata poetului în "intransigenţa” ei faţă de 
politica oficială. Nimic nu dovedeşte aici că 
Eminescu n-ar fi fost capabil să înțeleagă imperativul 
apropierii diplomatice de Austro-Ungaria chiar în 
condiţiile în care poetul milita (cu justețe) pentru 
păstrarea neutralității noastre între cele trei imperii. 
Nechibzuinţa se arată, dimpotrivă, la guvernanti! Dar 
sacrilicatul este Eminescu! Ne aflăm în faţa unui ghem 
de contradicții pe care N.Georgescu a ezitat să-l 
descâlcească. De fapt, în acel moment de cumpănă, 
poetul se afla între Scylla prietenilor (T.Maiorescu, 
P.P.Carp, etc.) şi Carybda adversarilor politici şi literari. 
In faţa "opoziţiei miluite”, Eminescu trecea prea puţin 
"maleabil", iar în faţa liberarilor "roşii", poetul era un 
"nebun" care trebuia compromis, spre propria lor 
linişte. Istoricii înşelați de aparente, dacă nu interesaţi, 
l-au prezentat, bunăoară, în culori idilice pe 

C.A.Rosetti, un "olimpian" care ar fi citit amuzându-se 
articolele lui Eminescu. Dar un documentarist de 
mcticulozitatea profesională a lui  D.Vatamaniuc, 
conchidea în prefața la volumul XIII de Opere "Va 
trebui să fie părăsită opinia potrivit căreia C.A 
„Rosetti se mărginea să citească cu interes articolele 
poetului îndreptate împotriva sa şi admira incisivitatea 
şi verva polemică". (p.9). Există dovezi că Rosetti a 
apelat şi la conducerea Partidului conservator "să-i dea 
satisfacţie". Conservatorii, la rându-le, au crezut că 
soluţia este îndepărtarea lui Eminescu de la Timpu/, iar 
alţii - din viaţa publică. 

În ultimele sale comentarii politice din Timpul, 
Eminescu sesizează din nou metoda masonică a 
loviturilor secrete, dar nu pare preocupat de urmările 
asupră-i ale acestor ultime maşinaţiuni. Prin Monitorul 
Oficial, guvernul se  debarasase imediat de 
P.Grădişteanu. Dar nu l-a "sacrificat", ci l-a trimis pe 
orator, împreună cu D.A Sturdza, să-şi ceară scuze. 
$mecheria aceasta nu l-a păcălit pe Eminescu. El ştia 
cine este Petre Grădişteanu. O şi spune în editorialul 
din 29 iunie, când comentează comunicatul din 
Monitor. Poetul îşi aduce aminte că, pe la 1867, Petre 
Grădişteanu redacta o foaie umoristică - Scrânciobul, în 
care a ridiculizat pur şi simplu, ideea uniri tuturor 
românilor. Faptul i-a indignat asa de tare pe ardelenii 
din Bucuresti, "încât au adus acel număr al 
«sScriânciobului» cu procesiuni în faţa Academiei şi l-au 
ars pe rug în prezența publicului." Pe bună dreptate se 
întreba Eminescu, cum de s-a transformat Grădisteanu, 
brusc, în apologetul unirii "Oare acelaşi D.Grădişteanu 
care şi-a bătut joc de ideea unităţii la 1867 este astăzi 
sincer?'Răspunsul fiind negativ, Eminescu merge mai 

departe: "Cunoscând o dată maniera de a fi a d-lui 
Grădişteanu şi ştiind că d-sa, în acelaşi chip în care şi- 
a bătut joc de o idee, e în stare să o preconizeze, 
însă desigur nu gratis, ci în schimb cu o plată oarecare 
pentru limba sa de avocat, ne întrebăm cine să-l fi pus 
să rostească memorabilele sale declamaţiuni din Iaşi?" 
Guvernul, zice Eminescu. Grădişteanu, era în realitate, 
o voce oficială. Fusese patru ani senator, "leaderul 
guvernului Brătianu în Senat şi azi deputat în Cameră”. 
De altfel, regele îi strânsese mâna oratorului. 
Grădişteanu vorbise ca "reprezentant al guvernulur iar 
comunicatul dezminţitor "e datorit presiunii austriece". 
Scopul discursului, crede Eminescu, ar fi fost câştigarea 
de capital politic. N-a fost, însă, numai atât. Poetul 
observă corect că Grădisteanu rămăsese acelaşi om de 
la 1867, adică un adversar al ideii de unitate naţională. 
Discursul în favoarea ideii, deci, semnifica tocmai 
compromiterea ideii ! Ceea ce s-a şi realizat. Foarte 
posibil ca nu guvernul ca atare să fi recurs la o 
asemenea stratigemă de compromitere, ci mişcarea 
masonică infiltrată în guvern. Nu era greu de prevăzut 
că "Austro-Ungaria va protesta şi că pentru a-i da 
satisfacție scuzele n-ar fi fost suficiente. Era, de fapt, 
un bun prilej de desființare a Societății Carpatii si de 
"aruncare peste bord" a indezirabililor. Eminescu se 
păsca in capul listei. 

Nimic din ce a scris Eminescu în 1883 nu lasă 
loc bănuiclii că mintea i-ar fi fost slăbită. Dimpotrivă, 
poetul se alla pe culme. Singura ameninţare serioasă 
erau surmenajul si dezamăgirea Că tot ce tace nu e 
teles si că națiunea era prada coruptiei "păturii 
SUPerpuse”. Într-o scrisoare adresată unei persoane 
ncidentificată în 1882. publicată fragmentar de Eduard 

Gruber, în Arhiva 1890) aceste primejdii ies în relief cu 
putere de tragică spovedanie: "Ei bine, de şase ani 
aproape o duc într-o muncă zadarnică, de şase ani mă 
zbat într-un cerc vicios în cercul acesta, care cu toate 
acestea este singurul adevărat; de şase ani n-am liniste, 
n-am repaosul senin de care a-si avea atâta trebuinţă 
pentru ca să mai pot lucra şi altceva în afară de politică. 
Quelle vie, mon Dicu, quelle vie 7 (...) Folosul meu 
după atâta muncă e că sunt stricat cu toată lumea şi că 
toată energia, dacă am avut-o vreodată, şi toată 
elasticitatea intelectuală s-a dus pe apa sâmbetei.(...) 
Eu rămân cel amăgit în afacere, căci am lucrat din 
convingere şi cu speranţă în consolidarea ideilor mele 
şi un mai bun viitor. Dar nu merge. În opt ani de 
când m-am întors în România, deceptiune, a urmat 
după decepţiune, si mă simt atât de bătrân, atât de 
obosit încât degeaba pun mâna pe condei să-ncerc a 
scrie ceva. Simt că nu mai pot, mă simt că am secat 
moraliceşte şi că mi-ar trebui un lung, lung repaos, ca 
să-mi vin în fire. Şi cu toate acestea, ca lucrătorii cei de 
rând în fabrici,un asemenea repaos nu-l pot avea 
nicăieri şi la nimeni. Sunt strivit, nu mă mai regăsesc şi 
nu mă mai recunosc. (...) Aştept telegramele Havas ca 
să scriu iar, să scriu de meserie, scrie-mi-ar numele pe 
mormânt, şi n-aş mai fi ajuns să trăiesc ! ". (Opere, ATI, 
p. 195). 

Amara luciditate a acestor rânduri izvorăşte din 
suferința morală de a nu-şi vedea programul reformator 
împlinit, deşi a lucrat "din convingere și cu speranța în 
consolida:ea ideilor'sale si a unui "mai bun viitor”. 
Pentru cl, gazetăria a fost un autosacrificiu închinat 
poporului român. Este dezamăgit pentru că jertfa nu i-a 
fost înteleasă. Odihna pe care ar dori-o şi pe care nu 

o poate dobândi de nicăieri semnifică dimensiunile 
incalculabile ale esecului său. A dobândi drept de 
repaos ar fi însemnat dovadă de izbândă, de încheiere 
a misiunii sale. Dimpotrivă, a ajuns "să se strice cu toată 
lumea" în cercul strâmt, devenit "cerc vicios”. Iar 
"stricarea cu toată lumea" (inclusiv cu prietenii 
conservatori) ameninţa cu un altfel de "repaos", ce i se 
pregătea. Are dreptate N.Georgescu să spună că "atunci 
când, precum lui Arhimede i s-au şters cercurile de pe 
nisipul Syracuzei de către soldaţii romani, lui Eminescu 
i s-a luat ziarul 7Zimpul câmpul său de acţiune, 
sistemul era practic încheiat în articulațiile lui 
esenţiale." (Cercul strâmt, p. 18). Totuşi lupta de punere 
în practică era abia la început. De acum, el parcă 
prevede că boala va prevala în agonia vieții şi că 
nimeni nu-i va acorda "circumstante atenuante", acel 
dorit repaos motivat de jertfa muncii în slujba blândului 
popor român. Din contră, neacordându-i-se dreptul la 
odihnă, va fi condamnat la moarte civilă sub pretext 
că mintea este bolnavă. Să nu uităm că "plângerea" 
aceasta a lui Eminescu se produce în plină culminatie a 
sănătății mintale şi că ea a fost prilejuită de o primă 
lovitură pe care a primit-o în redacţia Zimpului. Din 
februarie 1880 fusese avansat redactor-şef. În 
decembrie 1881, funcția i se retrage sub pretext că 
transformase Timpul într-o "tribună a opiniilor sale 
personale" (vezi prefața la Opere, XII, p.9). Ziarul 
Telegraful consemnează cu satisfactie faptul (11 
noiembrie 1881) urmat de Românul lui C.A.Rosetti. Din 
ianuarie 1882, Eminescu şi-a asumat doar răspunderea 
pentru partea politică a ziarului. Altfel spus, măsura de 
degradare din funcție reuşise parțial, căci poetul 

continua să se ocupe de partea cea mai fierbinte a 
ziarului. O vor dovedi şi articolele din 1883 când 
Eminescu mai dezlănţuie o polemică prilejuită de 
înfiinţarea” la Bucureşti a Mitropoliei Catolice. Eminescu 
şi-a mai creat un adversar de temut. Poetul a intrat în 
conflict chiar cu gazda lui, doamna Szöke, soţia lui 
Slavici, o catolică fanatică. Paharul se umplea chiar în 
locuinţa poetului. 

La sfârşitul lui iunie 1883 Slavici lipsea de acasă, 
fiind plecat la un tratament. S-au vehiculat mai multe 
explicaţii în legătură cu tensiunea din relaţiile poetului 
cu doamna Slavici. S-a vorbit de o intrigă erotică, apoi 
de faptul că Eminescu ar fi cunoscut amănunte nu 
tocmai favorabile moralității ei de sotie. Cert e că 
prozatorul va divorța în cele din urmă, de doamna 
Szöke. Se pare, însă, că resentimentele doamnei Slavici 
faţă de poet ajunseseră a fi mai ales de ordin religios. 
N. Georgescu este probabil cel dintâi istoric literar care 
atrage atenţia asupra faptului. De altfel, resentimentele 
femeii nu  căpătau importantă în contextul 
referenţialului unilateral - cel al bolii psihice. S-a 
întâmplat că tot în 1883 Eminescu a declanşat o altă 
bătălie jurnalistică - împotriva propagadei catolice în 
România. Concesiile politice ale guvernului erau din 
nou izbitoare. S-a permis înființarea Mitropoliei Catolice 
din Bucureşti ( de fapt Episcopie, echivalentul unei 
Mitropolii). La 20 mai 1883, poetul publica unul din 
editorialele sale răsunătoare, spunând între altele 
"Infiinţând Metropolia de la Bucuresti, Scaunul papal 
i-a silit pe românii ce tin la unitatea confesională a 
neamului lor să înceapă o luptă hotărâtă contra 
bisericii catolice. Căci dintre două una: ori noua 
Metropolie s-a înființat fiindcă s-au sporit crestinii de rit 

latin în România - şi atunci e de rău; ori s-a înfiinţat 
fiindcă se sperează că ei se vor spori pe viitor - şi 
atunci e şi mai rău. Interesul nostru naţional este ca noi 
si numai noi să ne sporim în ţara pe care noi şi numai 
noi am apărat-o timp de veacuri, noi şi numai noi am 
pregătit-o prin curături pentru cultură; trebuie dar să 
combatem pe toţi acei cari lucrează în vederea unui 
element străin". Eminescu bănuieşte un lucru mult mai 
grav: că regele venit dintr-un mediu catolic ţinteşte să 
întemeieze o dinastie catolică. El invocă şi spusa 
omului politic maghiar Kállay că "Poporul maghiar 
este menit a fi mijlocitor între Apus şi Răsărit". Erau la 
mijloc planurile "Casei de Austria”. Eminescu spune 
tranşant: "Noi, poporul latin de confesie ortodoxă 
suntem în realitate a fi menit a încheia lanţul dintre 
Apus şi Răsărit; aceasta o simţim noi înşine, se simte în 
mare parte de opinia publică europeană, aceasta o 
voim şi, dacă dinastia va împărtăşi direcția de mişcare a 
poporului românesc, o vom şi face”. (Opere, XIII, 
p.299-301). Eminescu ridică o problemă cardinală a 
destinului nostru. Se poate ca bătălia declanşată de el 
să fi fost decisivă în orientarea dinastiei spre ortodoxie, 
în cele din urmă. Politica proaustriacă primea o grea 
lovitură. Poetul nu cruță Biserica Ortodoxă Română 
pentru moliciunea ci tradiţională. Eminescu a scos-o 
intr-adevăr din expectativă. Episcopul Melchisedec 
»tefănescu, patriot şi istoric erudit, prețuit de poet, a 
lost însărcinat cu întocmirea unui raport privind 
propaganda catolică în România. Melchisedec i-a 
'ncredinţat lui Eminescu publicarea raportului. Prima 
parte, cu o prezentare redacțională a lui Eminescu 
(neinclusă, din păcate, în ediţia academică !), a apărut 
(coincidenţă!) în chiar ziua de 28 iunie 1883. Faptul a 

fost semnalat de acelaşi sagace N.Georgescu. Eminescu 
preciza şi de astă dată că "îndărătul înfiinţării Episcopiei 
catolice este mâna politicii orientale a Austriei", a 
Habsburgilor "care au făcut şi fac propagandă catolică; 
o fac din Bosnia şi o fac din Bucureşti”. (Ne vine să 
exclamăm: cum se repetă istoria gândindu-ne la ce se 
petrece azi în Bosnia!). Atacurile lui Eminescu nu 
puteau lăsa nepăsători cu cei care negociau în secret cu 
Casa de Austria şi nu au lăsat-o indiferentă nici pe 
doamna Slavici. Cu siguranță, doamna Slavici era la 
curent cu ce avea să publice în Timpul în ziua de 28 
iunie, şi cunoştea porunca lui P.P.Carp "şi mai potoliţi-l 
pe Eminescu!'. În perspectiva dublului referential al 
acestui studiu, gestul doamnei Slavici din dimineaţa 
zilei de 28 iunie 1883 capătă noi înţelesuri, iar 
aversiunea ei faţă de poet devine semnificativă, lucru 
lipsit de importanţă în contextul referinţei unice - 
nebunia. 

Eminescu s-a sculat dis-de-dimineaţă, cum îi era 
obiceiul, şi s-a arătat gălăgios. Nu era prima dată, după 
spusele lui Slavici. Mai mult, surmenajul îl silise pe poet 
să se interneze în spital pentru o scurtă perioadă în 
ianuarie, acelaşi an, ieşind, apoi, bun de lucru. Dacă 
Eminescu a avut, într-adevăr, o criză de nervi în acea 
dimineaţă, el putea fi internat cu toată discreţia şi lăsat 
să se refacă. Ținând, însă, cont de resentimentele femeii 
şi de întâmplările momentului, noi nu mai putem crede 
în autenticitatea declaraţiilor sale. 

Maiorescu ştia şi el că în acea zi trebuiau să se petreacă 
fapte grave. 

Catinca Slavici, născută SzOke-Magiorossy era - 
în realitate - o fire violentă, trecând prin dese crize de 
nervi, suportate cu stoicism de blândul Slavici. Vintilă 

Russu Şirianu oferă detalii despre comportamentul 
acestei femei. Eminescu însuşi era scandalizat de 
iesirile ei. La o furie, doamna Slavici a spart oglinda. 
Atunci Eminescu a şi notat într-o agendă:"Nu ti-i ruşine, 
madam S.(lavici)?” (/nss.2292, f.48).Cine, de fapt, a 
ăcut tărăboi în dimineaţa zilei de 28 iunie? Doamna 
Slavici a pretins că Eminescu a spart geamurile, vrând 
să dărâme casa. Care o fi adevărul? De ce violenţa n-ar 
fi fost a femeii cu antecedente? În orice caz, după 
scandal, Eminescu a plecat de acasă. Femeia pretinde 
că după ... zidari ca să dărâme casa! Fa s-a grăbit să 
trimită servitoarea cu un bileţel în str. Mercur, la 
T. Maiorescu,  avertizându-l: "Domnu' Eminescu a 
înnebunit. Vă rog faceţi ceva să mă scap de el, că e 
foarte reu". N.Georgescu argumentează că bileţelul e 
primul text cu parolă de tip masonic care vorbeşte 
despre "nebunia" lui Eminescu. Dacă ar exista o 
confirmare sigură, autenticitatea mesajului cuprins ar 
cădea de la sine. Insist asupra conflictului dintre 
doamna Slavici şi Eminescu, fiindcă are o importanţă 
decisivă pentru arestarea poetului la băile Mitraşewski 
în aceeaşi zi. Cuvântul arestare este pronunţat de 
N.Georgescu în a doua sa carte şi mi se pare cel corect 
comparativ cu internarea în sanatoriu. M.N.Rusu a atras 
atenția încă din 1987 că Eminescu era urmărit pas cu 
pas de serviciile secrete austro - ungare. Baronul von 
Mayr, ambasadorul Austro-Ungariei la Bucureşti, îl 
însărcinase pe  Flachman cu supravegherea lui 
Eminescu: "Eminescu este în permanență urmărit... de 
F.Lachman, agent austro-ungar care avea sub 
observaţie mișcarea ("irident") ardelenilor din Bucureşti 
Si ale cărui rapoarte sunt astăzi cunoscute..." 
(M.N.Rusu, Eminescu - inedit în "Săptămâna", nr. 


59 


i 


THEODOR CODREANU 


31/1987, p.4). O notă informativă, de exemplu, a 
baronului von Mayr, reţinută de Gheorghe Ungureanu 
în Eminescu în documente de familie, denunta articolul 
eminescian din 7Zimpul privitor la catolicism. Greu de 
presupus că doamna Slavici, catolică fanatică, soţie de 
ardelean supravegheat şi el pentru  "iridentă”, nu 
era implicată în maşinaţiunile baronului von Mayr. 
Dacă bileţelul doamnei Slavici are semnificaţia unei 
parole masonice, înseamnă că scandalul din dimineaţa 
zilei de 28 iunie 1883 a fost provocat deliberat şi că în 
acea zi, în care s-au petrecut atâtea, Eminescu a fost 
urmărit în mod special. Sub acest unghi, nimic nu mai 
poate fi pur hazard, inclusiv fatala întâlnire dintre poet 
şi Grigore Ventura de la Capşa. Ventura era el însuşi 
informator. Pe unde a umblat Eminescu timp de câteva 
ore, când a ajuns în jurul orei 10, la Maiorescu acasă? 
În orice caz, între timp, Maiorescu a luat măsuri pentru 
internarea poetului la dr. Suţu, luându-şi ca martor pe 
Simtion, cu care a şi mers la stabiliment pentru 
pregătirea unei camere. Asadar, Maiorescu nici nu pune 
la îndoială zisele doamnei Slavici, deşi ar fi fost normal 
să-l vadă mai întâi pe poet şi să se convingă personal 
de starea lui. Începe, în schimb, să anunte cunoscuţii 
despre îmbolnăvirea lui Eminescu. Întâi, pe Theodor 
Rosetti. Dar soseşte Eminescu. Din /nsemnările zilnice 
nu rezultă că poetul a fost violent, ba chiar s-a 
comportat foarte respectuos. Dar Eminescu va fi tratat 
de acum în colo, ca bolnav. Bileţelul sotiei lui Slavici îi 
va urmări destinul. Cei din jur îi vor interpreta 
comportamentul ca atare, element psihologic 
catastrofal, care nu i-a mai permis poetului o 
reîntoarcere normală în viata socială. 

Maiorescu îl trimite pe Eminescu la Societatea 
Carpaţii, unde îl aştepta Simţion, pregătit, ni se spune, 
să-l ducă la stabilimentul dr.Şuţu. Criticul nu-i spune de 
internare, ci doar că "trebuie să se ducă la Simţion 
pentru Societatea Carpaţit. Aşadar, exista un argument 
puternic pentru ca poetul să fie trimis la societate. Acel 
argument nu putea fi decât soarta ce se pregătea 
Societăţii Carpatii ca şi a lui Eminescu însuşi. Oare 
criza de nervi din acea zi a poetului n-are legătură cu 
evenimentele tensionate ale momentului? Să nu uităm, 
că plecând de acasă, poetul şi-a luat cu dânsul pistolul, 
pe care-l deţinea prin acţiunile secrete ale societăţii 
care era pregătită şi de luptă armată. Această 
provenienţă a pistolului este admisă şi de George 
Munteanu: "Nu e deloc exclusă o asemenea 
provenienţă a revolverului pe care Creangă îl văzuse la 
Eminescu când cu ultima găzduire ce i-a dat". ( Op.cit., 
p. 311). Prezenţa pistolului a fost interpretată fireşte, tot 
prin prisma nebuniei. Eminescu este redus, astfel, la un 
simplu agitator zurbagiu, lucru ce contrastează cu to- 
nul său foarte lucid din ultimele articole. Eminescu, 
pe de altă parte, nu era singurul gazetar ce purta 
revolver, ştiut fiind că ziariştii se vedeau adesea agresaţi 
fizic. Investigaţii ale arhivisticii viitoare vor trebui să 
stabilească adevărul despre ce s-a întâmplat pe 
28 iunie, cu Eminescu şi cu Societatea Carpații. 

Poetul a cerut lui Maiorescu, cu împrumut, 5 lei 
si a plecat. În drum spre societate, trece pe la Capsa, 
unde - altă coincidență stranie a zilei - dă de Grigore 
Ventura, pe care Maiorescu îl va numi "ticălos" cu 
ocazia discursului deşănțat de la înmormântarea 
poetului. Oare nu şi-n amintirea a ceea ce a făcut 
Ventura cu Eminescu? O umbră enigmatică planează şi 

asupra ajungerii lui Eminescu la Capşa. Poetul se 
aprinde într-o dispută politică. Fiind vorba de soarta 
"carpatișştilor", poetul ar fi amenințat cu împuscarea pe 
Carol Îngăduitorul: "Si la toate acestea nu e decât un 
leac: să împusc pe rege". (Faptele sunt relatate de 
Al.Ciurcu, aşa cum au fost auzite de la Gr.Ventura). 
Sunt cunoscute resentimentele "carpatistilor" fată de 
Carol I. Decizia guvernului, cu acordul regelui, la 
presiunile baronului von Mayr, de a desființa societatea 
era firesc să-l indigneze pe Eminescu. Ventura va lua în 
mâinile sale viața poetului, plecat paşnic de la 
Maiorescu. El pretinde că l-a condus pe Eminescu la 
Cotroceni, ca să-l caute pe rege, iar când poetul s-a 
potolit l-a îndemnat să facă o baie la Mitraşewski, pe 
splaiul Dâmboviţei. Acolo, l-a abandonat pe poet, sub 
pretext că intrase în apă clocotită, semn al nebuniei (0), 
şi s-a grăbit să-i aducă de la Prefectura de politie pe un 
comisar, iar de la societate pe Simţion, G.Ocăşanu si pe 
oamenii doctorului Sutu. E vizibilă - observă 
N.Georgescu - la Ventura, strădania de a-l abate pe 
Eminescu de la traseu, începând cu Capşa şi 
continuând cu Cotrocenii şi baia Mitraşewski. Dacă 
la Cotroceni poetul s-ar fi lăsat păcălit şi ar fi tras un 
foc de armă, ne imaginăm cu ce s-ar fi ales. Urmându-l 
pe splaiul Dâmboviţei, semn că poetul se îndrepta spre 
Societatea Carpati, Ventura a găsit soluţia cu baia, 
îndemnându-l să intre acolo: "A avut, probabil, de ales 
cum să-l compromită pe Eminescu în această zi de 28 
iunie, pe la prânz, când s-a lăţit în toată urbea zvonul 
expulzării lui Emile Galli, acela al desființării Societății 
Carpatii, al vizitei ce urmează să o intreprindă Petre 
Grădisteanu (stirile sunt în presa zilei)". (N.Georgescu, 
A doua viată a lui Eminescu. p.47). Lăsându-l pe 

Eminescu în baie si dând alarma, Ventura a creat 
conditii nesperate planului maiorescian, cum remarcă şi 
George Munteanu: "Mai plauzibil e că s-a adresat celor 
cărora le revenea executarea planului stabilit de 
Maiorescu, şi că la sosire, acestia beneficiară de o 
circumstanţă neaşteptat de favorabilă, în ordinea ce 
aveau de gând să facă". (Op. cit., p.132). Altfel spus, se 
recunoaşte că oamenii dr. Şutu si Simţion se găseau 
intr-o situaţie foarte delicată, fiindcă trebuiau să-l 
convingă pe Eminescu de internare, ceea ce duce la 
concluzia că poetul nu solicitase de la nimeni aşa ceva 
si nu se simţea bolnav (ca în ianuarie 1883, când s-a 
internat). El doar trăia tensiunile politice ale zilei (fapt 
total ignorat de biografiile tradiţionale), poetul fiind 
direct implicat în evenimente. Inevitabil se pune 
problema dacă faptele lui Ventura din 28 iunie au avut 
legătură coordonată cu planul lui Maiorescu şi dacă, 
deci, el a executat o misiune şi de la cine. Nu era 
Ventura mesager al baronului von Mayr? Siguranţă nu 
putem avea. Dar atunci de unde ideea de a-i anunta pe 
cei ce aşteptau la societate? De la poet nu putuse afla 
decât că trebuia să ajungă la Carpaţi. E posibil ca 
Ventura să fi luat pe cont propriu, compromiterea 
poetului, dar e mult mai probabil să fi avut o misiune, 
dacă ţinem cont că el se infiltrase în Societatea Carpatii, 
liind "probabil unul din informatorii strecuraţi înăuntru 
care transmit frecvent serviciilor secrete austriece pulsul 
vieţii de organizatie". (N.Georgescu, p.30), iar în 
respectiva zi, colaborând cu comisariatul de poliție, din 
acea zonă a Capitalei, unde se găsea Societatea 
Carpatii. Guvernul român acceptase condiţiile impuse 
de von Mayr. Astfel, rolul lui Ventura, "ticălosul” 
shchiuit şi de Eminescu în presă s-ar clarifica. Cert e că 

baia clocotită, de care biografii au făcut atâta caz, ca 
semn al  deraicrii mintale, nu este o probă 
inexpugnabilă, a lămurit-o acelaşi N.Georgescu. 

Opărirea, până la "rac roşu", era un obicei al 
poetului care datează cel puţin din perioada ieşeană. 
Conform unei tradiţii orientale, băile foarte fierbinţi 
sunt recomandate în zilele caniculare. Or, ziua de 28 
iunie a fost foarte călduroasă. Eminescu era familiarizat 
cu procesul terapeutic al băilor orientale. În Curieru/ de 
Iaşi, el publicase o traducere din Al.Dumas, intitulată O 
baie caldă în Egipet, unde este descris sistemul băilor 
"turceşti", bazat pe obişnuirea treptată a băilor cu apa, 
până la fierbere. Dacă luăm de bună mărturia lui 
G.Ocăşanu că Eminescu deja îşi cunoştea boala, de ce 
n-am admite că în acea zi caniculară, nesimţindu-se în 
“apele sale", poetul a încercat o terapie mai 
îndelungată care să-i refacă starea psiho-fizică? Este un 
amănunt necunoscut lui Grigore Ventura,  răstălmăcit 
după interesele sale din acea zi. 

Există o psihologie comportamentistă nu numai 
a bolnavului psihic, dar şi a celor aflaţi în preajma 
bolnavilor. Chiar şi la medicii psihiatri se vorbeşte de o 
deformatie profesională, utilă în cazurile reale 
psihotice, dar cu consecințe dramatice în situaţia unor 
erori de diagnostic (de care, după cum s-a văzut, 
Eminescu n-a fost scutit). Psihiatria politică se 
bazează pe asemenea erori. Eminescu a simțit pe 
propria piele această psihologie a suspiciunilor care i-a 
şi dat lovitura de grație şi care interpretează oricare gest 
ca simptome ale nebuniei la cel declarat bolnav. I-oọ v- 
a împărtăşi lui Chibici în memorabila scrisoare de la 
Ober Döbling (scrisoarea asupra căreia voi reveni). 

Aşteptându-se, aşadar, să găsească un nebun, 
cei de la poliţie, întâmpinați cu duşmănie de poet 
(lucru firesc, în contextul zilei, ca şi graţie faptului că 
poetul era deranjat într-un moment de intimitate), au 
spart uşa. Eminescu a trăit prima tragică experienţă a 
brutalităţii agresive. Este, probabil, clipa crucială a 
intrării în infernul celor şase ani, clipă ea însăşi în 
măsură să declanşeze o criză. Estimp, Ventura spălase 
putina, după ce îi luase lui Eminescu revolverul 
ducându-se să-şi continue propaganda antieminesciană 
la Capşa, unde i-a arătat patroanei arma cu care era 
gata să o "omoare" nebunul. Iar de la Mitraşewski, 
după ce au spart uşa, Eminescu a fost pus în cămaşa 
de forță, precum arată procesul-verbal întocmit de 
comisarul C. N. Nicolescu: "Am fost silit să-l îmbrăcăm 
cu cămăşoiul de forţă, şi astfel, l-am condus Ins- 
titutului Caritatea cu concursul domnilor G.Ocăşianu şi 
Const. Simţion". Eminescu a fost urcat într-o trăsură. 
Unul dintre martori, Ion Rusu Şirianu , îşi amintea: "Am 
auzit glasul său, cel adevărat, strigând cu deznădejdea 
celui ce se înneacă: - Ajutor !" (apud G. Munteanu, 
op.cit., p.312). Asta presupune că Eminescu era 
străfulgerat de grozăvia a ceea ce trăia, cu luciditatea 
deznădejdii. Şi nimeni nu era în stare acolo să înțeleagă 
tragedia şi s-o curme. Strigătul destinului. Maiorescu 
notează că I.L.Caragiale a plâns, auzind vestea 
îmbolnăvirii poetului. E tot ce putea face. De fapt, la 
Maiorescu, a găsit confirmarea ştirii, căci I.L.Caragiale 
fusese  înştiinţat de tânărul Russu Şirianu, la “izvorul 


Vintilă Rusu Şirianu, nepotul lui Slavici, poreclit de Eminescu 
ciobanul” (N.Georgescu, Cercul strâmt, p.161). 

lui Eminescu” din Cişmigiu (N.Georgescu, Cercul 
strâmt, p.162). Veronica Micle a primit aceeaşi veste, se 
zice, cu nepăsare; Slavici era departe de Bucureşti, iar. 
Creangă - tocmai la Iaşi - într-o stare nu prea grozavă. 
"Maiorescu, olimpianul, îşi făcuse datoria. În aceeaşi zi a 
pledat la Curtea de Casaţie, iar în zilele următoare a 
plecat la Braşov, de unde a luat drumul Sighişoarei, 
apoi spre Debrețin, Poprad, Oderberg, Breslau, 
Weimar, Frankfurt etc. (Însemnări zilnice). ÎL primea 
ospitalieră, deci, lumea germană, pe altarul căreia 
fusese sacrificat Eminescu. Fiind departe de institutul 
"Caritas", unde lăsase ordine precise ca poetul să fie 
bine îngrijit, Maiorescu a putut suporta cu uşurinţă 
primele zile de infern ale lui Eminescu. De acum 
încolo, poetul va deveni nebunul compătimit, ajutorat, 
cu gloria în creştere. Care mai de care îşi va revizui 
memoria şi va descoperi antecedente ale bolii. 
G.Ocăşanu va relata că Eminescu i-a spus cu o 
săptămână înainte: "Eu mă apropii cu paşi repezi de 
nebunie, să aveti grijă de mine..." (Omagiu lui 
Eminescu, rev. politică, Suceava, august 1889, p.84-85). 
Pe 28 iunie 1883, Maiorescu a notat: "După părerea 
mea, e din ce în ce mai nebun”. De ce? Poetul i-ar fi 
spus că vrea să înveţe limba albaneză şi că ar dori să se 
călugărească! Biografii au scos la iveală şi un bizar 
"contract", datat 25 iunie 1883, încheiat între el şi 
Constantin Simtţion. De vreme ce a fost semnat şi de 
Simţion, de ce suspiciunea ar plana numai asupra lui 
Eminescu? De ce n-ar fi vorba de o glumă a celor doi, 
în maniera literaturii absurdului de mai tărziu, şi în care 
poetul a mai exersat, amuzându-se în notele şi versurile 
adresate unor prieteni junimişti,inclusiv Maiorescu sau 
chiar în Cugetările sărmanului Dionis? Şi Caragiale a 

exersat în astfel de texte (Cum se înțeleg ţăranii, 
Căldură mare). Să fie o simplă întâmplare că Simţion, 
implicat în acest joc, a fost utilizat de Maiorescu în ziua 
de 28 iunie? 

În faţa unor astfel de "antecedente", pe care nu 
le eliminăm din calcul, se ridică contradicţia flagrantă 
între acestea şi suplețea impecabilă a gândirii 
eminesciene din capodoperele ziaristice şi poetice ale 
anilor 1882-1883. Or, tocmai aceste dovezi 
impresionante de sănătate a minţii trebuiau ocrotite şi 
salvate în eventualitatea unei îmbolnăviri. În loc de 
asta, lui Eminescu i s-a rezervat moartea civilă. lată 
nodul gordian al destinului său. 

Continuăm de la premisa că Titu Maiorescu, nu 
s-a gândit niciodată la o moarte civilă a lui Eminescu, ci 
doar a urmărit atenuarea "înverşunării” lui Eminescu 
împotriva politicii proaustro-ungare. Altminteri, spre 
deosebire de adversarii liberali, în celebrul studiu 
Eminescu şi poeziile lui (1889), Maiorescu îl recunoaşte 
pe poet şi ca mare ziarist. Dacă a intenţionat 
îndepărtarea lui Eminescu de gazetărie, aceea nu putea 
fi decât temporară, până se stingeau focarele politice 
din acele zile. Din păcate, Maiorescu nu a prevăzut 
comgecinţele asupra stării morale şi psihice a poetului, 
în primul rând, iar în al doilea - adâncirea complotului 
cabalei din cealaltă parte a baricadei. 

Interesante sunt primele reacţii publice la vestea 
internării lui Eminescu. Cel dintâi reacţionează ziarul 
homânul, publicaţia cu care Eminescu a polemizat cel 
mai mult. O notă redacțională (| iulie 1883) de la 
rubrica de știri ale zilei, anunţa cu "sinceră părere de 
tau" că redactorul de la 7impul/, "tânăr plin de talent şi 
inzestrat cu deosebit geniu poetic, a căzut greu 

bolnav". Nimic mai onorabil pentru o gazetă adversară. 
Aşa a şi fost receptată, aceasta fiind şi intenţia 
publicaţiei. Numai că investigaţiile îl duc pe 
N.Georgescu la concluzia că textul este o parolă 
masonică, în 48 de cuvinte. Timpul replică şi el peste 
trei zile (3 iulie 1883), dând un anunţ de 64 de cuvinte, 
altă cifră masonică. Adevărata reacţie de la Timpul se 
produce imediat prin graba suspectă de a-l înlocui pe 
Eminescu din redacţie, fapt anunţat pe 2 iulie, când 
"direcţiunea politică şi redacţiunea o luă Mihai 
Paleologu”. Meschinăria completată cu anunţul din 3 
iulie, a fost sesizată de biografi (vezi G.Munteanu, 
p.313, de pildă), dar nu şi întreaga ei semnificaţie. Este 
limpede că redacţia se leapădă cu uşurare de 
redactorul de la "direcţiunea politică” şi că recunoştea, 
indirect, că misiunea înlăturării fusese 

îndeplinită. Internarea, în cămaşă de forţă, şi destituirea 
din redacţie, pecetluiesc pasul hotărâtor al morţii civile 
eminesciene. Din acest punct de vedere, conservatorii 
de la Timpul, diriguiţi de mai marii partidului, au comis 
o crimă imprescriptibilă faţă de Eminescu. Aceiaşi 
conservatori nu vor ezita să desființeze ziarul, pentru ca 
la întoarcerea în ţară de la Ober Döbling şi din Italia 
Eminescu să nu mai găsească publicaţia şi, deci, prilejul 
de a reintra în jurnalistică! La revenirea în ţară a 
poetului, de la Viena, pe 17 martie 1884, Timpul nu 
mai exista, deşi devenise, graţie lui Eminescu, o 
publicaţie de mare audienţă. Este vizibilă, apoi, 
strădania lui Maiorescu şi Petre P.Carp de a-l ţine cât 
mai departe de Bucureşti, cât Zimpul/ încă mai apărea. 
În ianuarie 1884, poetul îşi revenise, dar el nu trebuia 
să se întoarcă la Bucureşti. Carp era atunci ministrul 
României la Viena. Vizitându-l la sanatoriu, conchide 

că "Eminescu nu este de tot vindecat" (vezi Scrisoarea 
către Maiorescu, tipărită de T.Kirileanu în Convorbiri 
literare, 1906, p.996). Iar când doctorii vienezi au decis 
că poetul poate părăsi stabilimentul, a venit ideea 
călătoriei în Italia, pe care poetul a primit-o ca pe o altă 
lovitură, bănuind motivul şi fiindcă se temea să nu 
fie dus la o altă casă de sănătate (vezi Eugeniu 
Speranţia, Amintiri din lumea literară, Bucureşti, 1967). 
Rezultă, de altfel, şi din scrisoarea către Chibici, din 24 
ianuarie 1884, că poetul avea oroare de "casele de 
sănătate" care îl năruiseră  moraliceşte, adică îi 
pecetluiseră moartea civilă. Pe bună dreptate, Gala 
Galaction va exclama: talia îi trebuia lui acum!" (Gala 
Galaction, Mihai Eminescu,Ed.Junimea, Iaşi,1987, p.89) 

Chibici, care l-a însoţit cu devotament şi-n Italia, a avut 
O misiune extrem de grea, anume - să-l determine pe 
poet să accepte oricare altă localitate la întoarcerea în 
(ară, afară de Bucuresti. În scrisoarea către Chibici- 
Râvneanu, din 8/20 martie 1884, Maiorescu precizează: 
"Fiindcă amicul nostru Eminescu pare aşa de doritor de 
tară, întreabă-l unde anume şi cum vrea el să trăiască 
aici? De Timpul nu mai poate fi vorba..." Lucru cât se 
poate de clar. Cu disperare, Chibici îi răspunde la 14/26 
martie 1884 că "astăzi s-a hotărât definitiv pentru locul 
care-i este mai puţin prielnic, adecă pentru Bucureşti”" 
Chibici adaugă:" nici amintirile neplăcute ale boalei, 
nici căldurile grozave ale Bucureştilor, care, desigur, au 
contribuit poate mult la declanşarea boalei, nici alte 
considerente...n-au putut schimba această a lui 
hotărâre". (vezi şi dr. Ion Nica, p.220-221). Probabil, 
poetul încă îşi mai făcea iluzii că i se va permite să se 
reintegreze social, reluându-şi locul în ziaristică. El mai 

credea într-o salvare, în pofida conştiinţei tragice de la 
Ober Döbling. 

În strădaniile lor, adesea ireproşabile, de 
binefăcători, junimiştii, îndeobşte Maiorescu, au ignorat 
drama interioară trăită de poet. Pe 12/24 ianuarie 1884, 
Eminescu scrie cele mai tragice rânduri ale vieţii sale, 
adresându-i-se lui  Chibici-Râvneanu de la Ober 
Döbling: "Sufăr cumplit, iubite Chibici, de lovitura 
ireparabilă care va avea influenţă rea asupra 
întregului rest al vieţii ce voi mai avea de trăit. (...) 
D.Maiorescu a trecut pe aici într-o zi, dar a stat mai 
puţin de un minut şi nu mi-a spus nimic în ce mă 
priveşte, încât, deşi mi-am venit în fire de mai bine de 
două săptămâni, nu ştiu absolut nimic asupra sorții 
care mă aşteaptă, căci sper că nu voi fi condamnat a 
petrece aici ani întregi fără necesitate". Şi: "nu-ţi poţi 
închipui starea în care un om se află într-un institut de 
alienaţi, după ce şi-a venit în fire. Neavând nimic 
de lucru, închis alături c-un alt individ, hrănit rău 
precum se obicinuieşte la spitale şi lăsat în prada celor 
mai omorâtoare grije în privirea viitorului, mi-e frică 
chiar de-a-mi plânge soarta căci şi aceasta ar fi 
interpretat ca un semn de nebunie. (...) Foamea şi 
demoralizarea, iată cele două stări continue în care 
petrece nenorocitul tău amic M.Eminescu”. (Opere, 
XVI, p.197-198). Literatura română n-a strălucit, în mod 
deosebit, prin specia tragedie. În schimb, ţara a dat 
numeroase personaje tragice, de la Decebal la Vlad 
Ţepeş (Marin Sorescu a intuit bine) până la Constantin 
Brâncoveanu, Mihai Viteazul, Ioan Vodă cel Cumplit, 
Alexandru I.Cuza, lon Antonescu, martirii ororilor 
comunite sau deportații basarabeni în Siberia. Nimic 
însă nu pare să se compare cu tragedia celor şase ani 

eminescieni, cu atât mai mult, cu cât ei au rămas o pată 
oarbă chiar şi pentru eminescologi. În definitiv, el a 
trăit ceea ce întrezărea: "sper că nu voi fi condamnat a 
petrece aci ani întregi fără necesitate". El e deopotrivă 
un rege Lear detronat şi un Hamlet în neputinţă de a-și 
răzbuna strămoşii martirizaţi de istorie. Se ştie că 
proiectase un dodecameron dramatic de anvergură 
shakespeariană. N-a mai apucat să-l realizeze, fiindcă el 
însuşi a ajuns personaj de tragedie. Când se va ivi o 
pană de geniu care să reînvie într-un roman sau într-o 
tragedie cei şase ani eminescieni? Va să zică, 
Eminescu este internat într-un institut de alienaţi şi 
"uitat" acolo mai bine de o lună, după revenirea 
deplinei lucidităţi. Maiorescu îl vizitează şi nu-i dă 
atenţie mai mult de un minut, iar P.P.Carp consideră că 
e bine să mai stea la Viena. Mai mult, printr-o decizie 
stranie, Maiorescu îl consideră la începutul anului 1884, 
"definitiv irecuperabil". De ce atâta siguranţă? Estimp, 
Eminescu îşi trăia din plin drama morală a scoaterii din 
societatea civilă. Se temea să-şi plângă până şi soarta, 
"căci şi aceasta ar fi interpretat ca un semn de 
nebunie”. El înţelege aici psihologia comportamentistă 
a celor care-i înconjoară pe cei declaraţi nebuni. Şi o 
resimte din plin - "starea încare un om se află într-un 
institut de alienati, după ce şi-a venit în fire'. Credea că 
prietenul Chibici ar putea să-l salveze, dar acesta avea 
ordine precise de ce trebuie să facă. Maiorescu se 
lăuda că e specialist în psihiatrie. Dar cu Eminescu nu 
s-a străduit să fie şi un bun psiholog. În răceala-i 
olimpiană era, se vede, inapt de un dram de omenie în 
plus, încât dorinţa lui de a-l revedea sănătos pe poet 
n-a putut da altfel de rezultate. Meritul lui Maiorescu de 
a se fi ocupat de partea materială a subzistenţei lui 

Eminescu nu scade din atare pricină. Nici grija pentru 
soarta poeziilor lui Eminescu. Şi poate că şansele 
reintegrării sociale a poetului ar fi fost mai mari dacă, 
între timp, duşmanii din ţară n-ar fi lucrat cu spor 
pentru definitivarea morţii lui civile. 

Grigore Ventura nu-şi încheiase misiunea. 
Internarea poetului la ospiciul doctorului Şuţu nu era o 
garanţie că nu va reveni în presă, în ciuda măsurilor 
luate în redaţia Timpului Opinia publică trebuia 
obisnuită cu ideea nebuniei lui Eminescu, garanţie 
sigură că nimeni nu-i va mai da credit public. 

După încheierea tratatului secret dintre România 
şi Tripla Alianţă, care a marcat abandonul treptat al 
Franţei, în august 1883 viaţa politică se liniştise. 
Împrejurarea ducea, în mod firesc, la "uitarea" cazului 
Eminescu. În consecinţă, poetul putea avea un teren 
propice pentru reintrarea în viaţa civilă . Este 
momentul când intră în "jocul" masonic Al.Macedonski, 
cu faimoasa lui epigramă din /iferatorul, Există o 
întreagă istorie cu această epigramă adresată unui poet 
X., nebun. Pe patul de moarte, Macedonski a 
mărturisit: "Niciodată nu am adresat o epigramă lui 


” Printre putinii care au făcut ceva pentru readucerea lui Eminescu 
la o viață publică normală ( fiindcă nu era implicat în odiosul 
complot al cabalei antieminesciene) a fost Haşdeu, fost adversar al 
poetului. În octombrie 1884 , Haşdeu a semnat o petiție pentru 
aducerea lui Eminescu ca director al Arhivelor Statului din taşi, 
recomandându-l " bun cunoscător al scrierilor româneşti vechi, 
după cum subsemnatul însusi a avut ocaziunea a se încredința în 
mai multe rânduri". (ap. N. Georgescu " Cercul strâmt", p.41). 
Hasdeu l-a apărat constant, după 1883, pe poet. În 1888, propunea 
un premiu substantial pentru vol. Poesii, spre a se curma ruşinea 
chetelor. Premiul i se va refuza. 

Eminescu. Cea cu pricina e scrisă cu doi ani înainte de 
nenorocirea care l-a izbit. Este o infamie care mi-a fost 
pusă în cârcă de oameni interesaţi să-şi facă un steag şi 
un titlu de glorie din ipocrita şi falsa lor milă pentru cel 
pe care ei singuri l-au împins în prăpastie". 
N.Georgescu e de părere că epigrama intră în 
categoria  şaradelor masonice şi a avut menirea să 
relanseze cazul Eminescu amenințat de uitare, 
după stingerea conflictului diplomatic cu Austro- 
Ungaria. Cu alt prilej, Macedonski a pus publicarea 
cpigramei pe seama iniţiativei  redacţionale a 
colaboratorului său D.Teleor, fără ştirea sa. Totuşi, 
Macedonski a avut o mare aversiune pentru Eminescu, 
neputând ierta multă vreme proasta părere a lui 
Eminescu despre poezia sa. La apariţia studiului critic 
denigrator al părintelui Al.Grama de la Blaj (1891), 
Macedonski îi scrie acestuia de-a dreptul entuziasmat, 
găsindu-l curajos în demascarea  "imposturii” 
eminesciene. Am putea, totuşi, să-i dăm credit şi lui 
Macedonski, cel de pe patul morţii. Oricum ar fi, 
scoaterea de la naftalină a epigramei în numărul din 
august al Literatorului n-a fost o simplă întâmplare. În 
textul  epigramei,  N.Georgescu  descifrează, prin 
anagramnă, (“anagramele şi şaradele erau cele mai 
indrăgite jocuri de cuvinte în epocă"), numele întreg al 
lui Eminescu. Criticul merge până la a bănui că 
anagramarea au făcut-o în comun Macedonski şi 
Ventura (p.21). Mi se pare, totuşi, că faptele sunt greu 
verificabile. Deşi Macedonski a avut de pătimit mult de 
pe urma epigramei, el nu a dat atunci dezmintire 
fermă, ceea ce arată că poetul X vizat era Eminescu. 
Dar epigrama în sine, prin ambiguitatea literei X., 
putea foarte bine să fie uitată a doua zi după apariţie. 

Ce se întâmplă însă? Intră în acţiune viclenia 
inimaginabilă a aceluiaşi Grigore Ventura, care 
transformă apariţia epigramei într-un scandal de presă 
erijându-se într-un mare prieten al lui Eminescu! 
Ofensiva este declanşată în L'/ndependence roumaine: 
"Il n'y a pas doute: c'est notre malheureux collegue et 
ami Eminesco qui est vise par cette epigramme”. 

Se vede imediat interesul expres al acestui Rică 
Venturiano abject (cum îl numeşte îndreptățit 
N.Georgescu) de a-l identifica în X pe Mihai Eminescu. 
Fanfaronul de la baia Mitraşewski se arată foarte 
indignat: "Toţi cei care au onoarea de a ţine în mână o 
pană în România, nu pot să nu fie indignaţi de această 
acţiune. Eu, subsemnatul, om de litere şi jurnalist, mă 
constitui în apărătorul bietului amic Eminescu, şi-i 
declar d-lui Macedonski că acţiunea sa este nedemnă". 
(Cf. N.Georgescu, op.cit., p.19-20). Deşănţata "apărare" 
avea ţinta precisă de a-l compromite definitiv pe 
Eminescu, subliniind faptul că este un "biet" nebun 
lovit  mişeleşte de Macedonski. Scandalul a luat 
proporţii. În urbe au avut loc şi manifestații, cu 
ameninţări şi spargerea geamurilor lui Macedonski. "În 
codul de moravuri publice şi politice al epocii - 
comentează N.Georgescu -, "boala gravă" a nebuniei îl 
îndepărta definitiv de la viața publică pe cel atins de 
ea. Declararea nebuniei cuiva, însemna, implicit, şi 
destituirea lui din funcţie. Iată, aşadar, , ce realizează 
Grigore Ventura: dizlocarea unui mare ziarist, a unui 
adversar de temut, din sistemul unui ziar de opoziţie”. 
(Ibidem, p.20). Anunţurile anterioare din presă fuseseră 
vagi. Ele nu aduceau precizarea categorică a 
diagnosticului: "A doua tentativă, însă, a reuşit: prin 
gura lui Macedonski, Grigore Ventura anunță lumii 

largi diagnosticul adevărat al bolii lui Eminescu...". 
(Ibiclem, p.21). 

Grigore Ventura, aşadar, intră în istoria culturii 
române ca pecel/uitorul morții civile a lui Eminescu. 
Devine explicabil acum de ce Maiorescu s-a 
pronunţat atât de categoric, în scrisoarea către 
Chibici, împotriva reîntoarcerii poetului la Timpul, în 
capitală. El cunoştea evoluţia opiniei publice. Eminescu 
doar o bănuia. Macedonski aprecia corect, înainte de 
moarte, că apariţia epigramei a fost mană cerească 
pentru cei "interesaţi să-şi facă un titlu şi un steag de 
glorie din ipocrita şi falsa lor milă pentru cel pe care ei 
singuri l-a(u) împins în prăpastie". 

Poate că sunt vizate aici chiar faptele lui 
Ventura din memorabila zi de 28 iunie 1883. În 1889, 
Maiorescu îl numea, în Însemnări zilnice, în ziua 
înmormântării lui Eminescu, "nebunul şi ticălosul 
indiscret", care ţinuse să se facă auzit la slujba 
religioasă din biserică. Într-adevăr, Ventura a ţinut 
mortiş să nu-i dea pace lui Eminescu nici în coşciug şi 
nici mai târziu, în discuţiile cu amicii, dintre care 
Al.Ciurcu îi va reţine "amintirile" despre descoperirea 
bolii lui Eminescu şi despre întâmplările din 28 iunie 
1883. (Ranchiunos, Ventura îl numea pe Eminescu 
"nebun", în presă şi înainte de 1883). La capătâiul 
poetului, în Biserica Sf.Gheorghe cel Nou, Ventura, 
nepoftit de nimeni, a luat cuvântul şi, în acecaşi 
manieră caragielească, a ţinut să se ştie că important 
este poetul, iar nu ziaristul: "Soarta noastră, a ziariştilor, 
este ca aceea ce scriem, ceea ce lăsăm în urma noastră, 
să dispară o dată cu noi". Adevărat în ce-l privea, dar 
nu şi-n cazul lui Eminescu. Însă el voia să se ştie că 

Ziaristica nu trebuie să-i supraviețuiască lui Eminescu. 
Poftă neostoită până la urmaşii săi de azi. 

Din păcate, Eminescu a trăit cu adânca durere că 
nici binefăcătorul său Maiorescu nu i-a mai dorit 
reintrarea în publicistică. S-a străduit, prin compensatie, 
să-i facă cunoscută poezia, realizând celebra ediţie de 
la sfârşitul anului 1883 de la Socec. Partea uluitoare a 
lucrurilor, după cum argumentează acelaşi 
N.Georgescu, reuşind să ne pună pe gânduri, e că şi 
faimoasa ediție are un mesaj masonic. (Reamintesc că 
principalii junimişti care au trăit în preajma poetului - 
T.Maiorescu, P.P.Carp, Iacob Negruzzi, Th.Rosetti, 
George I.Lahovari, Vasile Pogor etc. erau masoni, dar şi 
Grigore Ventura, C.A.Rosetii, I.C.Brătianu, Dimitrie 
A.Sturdza ş.a. - tot masoni, vezi Daniel Beresniak, 
op.cit., p.128-129). 

Maiorescu a pretins că a lucrat enorm la ediţie, 
deşi e plină de neglijenţe redacţionale, cu numeroase 
erori de tipar. Încotro s-a canalizat efortul criticului? 
Cercetând cu atenţie structura, aranjamentul, numărul 
poeziilor reţinute, se constată anumite ciudăţenii care-l 
abat pe editor de la firescul unor criterii consacrate. 
Bunăoară, Maiorescu nu operează nici cu criteriul 
cronologic, nici cu cel tematic. Derutanta amestecătură 
l-a izbit întâia oară pe G.lbrăileanu, pus el însuşi în 
situaţia de a realiza o ediţie. De altfel, nici un editor 
n-a putut lua ca model ediţia Maiorescu. Criticul reţine, 
surpriză ! - exact 64 de poezii, binecunoscuta cifră 
masonică ! Volumul se deschide cu poezia singurătate, 
are la mijloc Se bate miezul noptii, în care Ibrăileanu 
vedea ideea de sinucidere, mergând spre "succesiunea 
Doină - Mai am un singur clor - Variantă - Altă variantă 
- Altă variantă - Epigonii - Călin - Strigoii. Acest lanţ de 

8 poezii propun scenariul unei culpabilităţi, urmărite 
până dincolo de sine”. (N.Georgescu, p.100-110). Din 
lunga demonstraţie a criticului, reținem: "poetul a fost 
izolat de lume prin opera lui: singur şi-a creat 
singurătatea - pe care o anunţă prima poezie din 
antologia criptică a lui Titu Maiorescu” (Zbídern, 
p.112). 

Nu ştiu în ce măsură pot fi creditate "lecturile 
masonice" ale lui N.Georgescu. Ele ar putea fi 
considerate simple fantezii, dacă n-ar fi confirmate de 
relectura critică a izvoarelor, multe amănunte biografice 
dezvăluind acum noi înţelesuri. De exemplu, cum ar 
putea fi înţeleasă flagranta "ingratitudine" a lui 
Eminescu fată de gesturile generoase ale mentorului 
junimist? De altminteri, în corespondență, Maiorescu se 
arată el însuşi surprins şi nemulţumit de surda ostilitate 
a poetului. Eminescu vedea mult mai departe decât îşi 
inchipuiau duşmanii sau  binefăcătorii. Chiar şi-n 
"nebunie" el le este superior. Dezgustul statornic al 
ipoteşteanului faţă de ediţia maioresciană, aparent 
inexplicabil, nu este deloc întâmplător. Eminescu a 
mers până acolo încât - la laşi - a spart vitrina şi a 
călcat în picioare propriul volum de poezii. Judecătorul 
superficial a conchis imediat că e semn de nebunie. În 
realitate, pentru poet, această ediţie, făcută fără acordul 
său şi fără concepţia sa, devenise simbolul “aruncării 
sale peste bord", al izgonirii din publicistică şi din viaţa 
civilă. Amintitul gest "ingrat" este expresie a imensei 
dureri morale izbucnite în scrisoarea de la Ober 
Dobling către Chibici. Propria carte îl proiecta în mit, 
adică în moarte, într-o pustictoare SINGURĂTATE, aşa 
cum i-ọ amintea Maiorescu prin aranjamentul 
poemelor. E de bănuit că lui Eminescu nu i-a scăpat 

"mesajul masonic" al editorului. E un adânc simţământ 
tragic în "ingratitudinea" lui Eminescu, trăirea destinului 
care-l trăgea ca şi fundul mării, către Bucureşti, către 
publicistica  neîncheiată, din care fusese scos în 
"cămeşoiul de forţă” şi-n acompaniamentul parolelor 
secrete. 

Când în 1888 Veronica Micle, ea însăşi jucărie în 
destinul eminescian, l-a smuls de la Botoşani, unde era 
otrăvit sistematic de tratamentul fatal al doctorului 
Francisc Izsac, readucându-l la Bucureşti, pâlpâirea 
pasiunii pentru ziaristica cea blestemată păru să renască 
din propria ci cenuşă. Eminescu a scris câteva articole 
pentru Fântâna Blanduziei şi România liberă. Aproape 
că rămăsese acelaşi, mai senin, în chip paradoxal, după 
atâta pustiire a suferinţei. Apăruse o altă generaţie de 
tineri entuziaşti, semn că ideile sale încolţiseră şi că 
puteau da rod. Lumea părea dispusă ca să-l 
reprimească şi să pună capăt morţii civile. De fapt, era 
prea târziu. Erau ultimele sclipiri, dar şi acestea putând 
să incomodeze şi să redeştepte vechile idiosincrasii 
„masonice. Poetul trebuia reîntors cu orice preţ acolo 
unde-i era locul - la casa de nebuni. Guvernul era 
dispus acum să-i plătească şi o pensie din bugetul 
statului. Turbulentul care publicase ultimul său articol 
în România liberă, la 5 ianuarie 1889, şi care cu unul 
din articole a zdruncinat guvernul, a fost dus la 
Mărcuţa, tot în forță (3 februarie). Regele semna, la 12 
februarie, un decret de pensie viageră, trecut apoi greu 
prin toate formalitățile din parlament. S-a hotărât un 
nou examen medical care să limpezească dacă 
Eminescu poate sau nu să-şi administreze singur banii. 
În vederea unei curatele, poetul a ajuns din nou acolo 
unde-şi începuse agonia - la sanatoriul "Caritas". 

Comisia a hotărât ca ancheta şi raportul să fie făcute, la 
12 iunie 1889, de un anume judecător Gheorghe 
(Ghiţă) Brusan (Bursen). El i-a luat lui Eminescu mult 
citatul interogatoriu, în care e vorba de Petre Poenaru, 
cel care l-a lovit în cap cu o piatră pe poet. Este ultima 
tragi-comedie pusă pe seama lui Eminescu de către 
masoni. Căci - iarăşi întâmplare? - acest Bursen era 
cunoscut în lumea interlopă drept "metru Ghiţă” şi 
considerat "celebru". Biografii n-au dat prea mare 
atenţie "metrului Ghiţă", celebrul «metru Ghiţă», după 
relatarea lui Radu D.Rosetti, care a publicat textul 
anchetatorului. Brusan era Mare, adică maistru în 
icrarhia masonică. Interogatoriul luat constituie un act 
juridic, deci hotărâtor în a marca destinul poetului şi a 
pecetlui pentru eternitate starea de nebun irecuperabil. 
Cele patru răspunsuri atribuite lui Eminescu au fost 
luate de toţi drept textul fundamental ce probează 
"paralizia generală". în felul său, el este o 
"capodoperă". Pentru curiozitatea cititorului, îl voi 
reproduce: "- Cum te cheamă? - Sunt Matei Basarab, am 
lost rănit la cap de către Petre Poenaru, milionar, pe 
care regele l-a pus să mă împuşte cu pusca umplută cu 
pietre de diamant Cât oul de mare. - Pentru ce? - Pentru 
că eu fiind moștenitorul lui Matei Basarab, regele se 
temea să nu-i iau moştenirea. - Ce ai de gând să faci 
când te vei face bine? - Am să fac botanică, zoologie, 
mineralogie, gramatică chinezească, evreiască, 
Italienească si sanscrită. Stiu 64 de limbi. Cine ce 
Poenaru care te-a lovit? - Un om bogat care are 48 de 
moşii, 48 de râuri, 48 de garduri, 48 de case şi care are 
t8 de milioane". 

Izbeşte, în acest text o anumită făcătură 
deconspirată de prezenta cifrelor masonice 64 şi 48. 

Sunt cifrele cu care Eminescu a fost condamnat la 
moarte civilă în principalele cotidiene ale vremii (48 de 
cuvinte în nota redacțională din Românul, 1 iulie 1883 
şi 64 de cuvinte din ştirea Timpului, 3 iulie 1883). 
"Aceste 4 întrebări şi 4 răspunsuri constituie un text cu 
cele mai ciudate simetrii cu putinţă”, observă N. 
Georgescu, fapt care-l duce la concluzia că a fost lucrat 
cu mare migali, demnă de scrupulozitatea cu care 
poetul îşi definitiva bijuteriile poetice. De aceea am şi 
îndrăznit a identifica în acest text un soi de 
"capodoperă". 

"Metrul Ghiţă” s-a străduit ca totul să curgă impecabil, 
ceea ce pentru un nebun care delirează e greu de 
imaginat. "Până la «ştiu 64 de limbi» în răspunsurile 
poetului sunt exact 64 de cuvinte, dacă respectăm 
câteva reguli: nu-i din al doilea răspuns se citeşte ca un 
singur cuvânt, iar 04, deşi este cifră, se ia în calcul ca 
un cuvânt. Se poate elimina din calcul cifra 64, şi citi 
nu-i ca două cuvinte : iese aceeaşi sumă” (p.8). 
Urmărind regulile codului, în primul răspuns sunt 33 de 
cuvinte (voc - cifră, iarăşi, masonică,; al doilea răspuns 
are 16 cuvinte, iar dacă socotim nu-i un singur cuvânt - 
15, care adunate cu 33 dau 48, anticipând parcă cifra 48 
din ultima replică. "Mai mult, al treilea răspuns are tot 
16 cuvinte, cu cifra 64... Și tot 15 cuvinte fără cifră. 
Asadar, dacă adresantul uită să adune la primul 
răspuns, de 33 de carate, pe următoarele 15 cuvinte, 
este atentionat a doua oară - după care, în cel de al 
treilea răspuns, cifra 48 se repetă de 6 orisemnal 
puternic. Asta, pe prima diagonală a încrucisării "ies" 
frumoasele sume: 32 + 16 + 16, adică 16 x 4= 64. 
Simetriile sunt atât de bine construite, încât este 
limpede că textul, în întregul său, a fost lucrat migălos. 


80 


DUBLA SACRIFICARE A LUI EMINESCU 


Patru întrebări şi patru răspunsuri: 4 x 4 = 16; aceasta 
pare a fi cifra de bază care trebuie luată în calcul. 16 
cuvinte au primele 3 întrebări (socotind Ce-ai din 
intrebarea a treia drept două cuvinte). A patra întrebare 
are 7 cuvinte (te-a= două cuvinte) - şi Dănuim că 
trebuie să mai fie unul pentru totalul de 24 al tuturor 
întrebărilor: într-adevăr, în "Cine e Poenaru care te-a 
lovit" trebuie, poate, presupus numele enuntat de 
Eminescu: Petre Poenaru. Această omisiune are 
importanta ei totalul cuvintelor din întregul text 
(adăugate şi cifrele, fără a socoti legăturile câte un 
cuvânt) este 111 cuvinte. Adăugând cifra 1, pentru 
cuvântul presupus lipsă, iese suma de 112: exact 16 x 7 
= 112. În text sunt 7 cifre ( o dată 64 si de 6 ori, 
18)(..) Pe mine nu mă interesează, de fapt, 
semnificația acestor cifre totale în sistemul citric 
presupus. Constat, doar, că relațiile numerice dintre 
cuvinte sunt suspect de exacte - ceea ce înseamnă că 
actul, în întregul său, este un fals. Cade dintr-un condei 
valoarea probatorie a acestui act" (p.8-9). 

Într-adevăr, această concluzie este importantă. 
Există trei posibilități în a judeca celebrul interogatoriu: 
prima, cea tradiţională, a "autenticității" lui, în sensul că 
ar fi un document probatoriu pentru ultima fază a 
nebuniei lui Eminescu; a doua - ar putea fi că 
Eminescu însuşi a răspuns cifrat, în limbaj masonic; a 
treja - contrafacerea cifrată a "metrului Ghiţă”. Ultimele 
două pledează pentru luciditatea poetului în ziua de 12 
iunie 1889. Acceptarea jocului masonic de către 
Eminescu este cea mai improbabilă solutie, încât 
existența acestor ciudate simetrii atestă că masonul 
Brusan a construit textul spre a dovedi că Eminescu 

este absolut iresponsabil şi că el trebuie ţinut, în 
continuare, departe de viaţa publică, de ziaristică. 

În acest din urmă caz, nu-l putem bănui pe 
anchetator că a inventat integral dialogul cu Eminescu, 
ci doar că a denaturat cu bună ştiinţă informaţiile 
furnizate de poet, relatându-le cifrat, spre a comunica 
un mesaj companionilor masoni. Cu siguranţă, discuţia 
dintre Brusan şi Eminescu a fost mult mai lungă. Din 
toate, "metrul" a reţinut în combinaţia logică cunoscută, 
ceea ce a crezut de cuviinţă. Totuşi a reţinut esențialul. 
Când spun esenţialul, mă gândesc că în informaţiile 
transmise de poet se ascunde ceva din drama vieţii şi 
operei sale mai cu seamă a celei publicistice, încheiată 
în "cămeşoiul de forţă" şi cu sentimentul unui 
incomensurabil eşec faţă de ceea ce el dorise pentru 
asanarea morală a politicianismului, "păturii superpuse" 
şi pentru un mai bun viitor, cum însuşi s-a exprimat în 
scrisoarea din 1882. 

Se înțelege cât de gravă e responsabilitatea 
istorică a "metrului Ghiţă”, în situaţia confecţionării 
textului. Cum, însă, în lipsa şi altor dovezi nu putem da 
un verdict sigur numai pe baza ciudatelor jocuri de 
simetrii  cifrice, admitem şi plasarea  enunţurilor 
eminesciene reţinute în zona raționalității negative, 
adică în inconştientul "organelor  sfărmate". În 
asemenea postură, ne ciocnim,. fatalmente, de o 
simbolistică a profunzimilor, de o plonjare, dacă vreţi, 
în inconştientul colectiv (C.G.Jung) şi care în creaţia 
artistică dă măsura puterii geniale, dar în caz de 
nebunie riscă să devină obsesie strict individuală, cum 
a fost luat şi textul interogatoriului din 12 iunie. Pe noi 
ne impresionează doar superficialitatea interpretativă a 
judecătorilor lui Eminescu, superficialitate izvorâtă din 

necunoaşterea operei eminesciene sau din 
unilateralitatea referenţială a istoricilor literari. Poate că 
cele 4 replici ale lui Eminescu, grăiesc lucruri 
fundamentale asupra universuui său de gândire sau 
asupra soartei ce i s-a rezervat. 

"Logica" inconştientului este mult mai complexă 
decât cea a raţionalităţii în regim diurn. Ea e logica 
visului şi a poeziei. Această "logică" sparge legăturile 
intermediare şi produce asociaţii neobişnuite. Iată, de 
pildă, poetul pare să-şi fi pierdut identitatea, căci 
răspunde la numele de Matei Basarab. Cine este, însă, 
iniţiat în ontologia eminesciană înţelege imediat că 
Eminescu se identifică arheal cu unul dintre marii 
voievozi români preţuiţi de poet, pe care ar fi vrut să şi- 
l ia ca simbol al reformării şi unităţii fiinţei româneşti, 
dând numele unei societăţi mondiale a tuturor 
românilor, de felul celei francmasonice sau catolice 
(vezi paginile anterioare). Există un puternic "complex 
voievodal" în opera lui Eminescu sesizat şi analizat cu 
pătrundere de Lucian Blaga. Hyperion însuşi se 
întrupează într-un "tânăr voievod". Or, se ştie că 
Hyperion este o ipostază a eului eminescian. Tudor 
Vianu vorbea de o "lirică a măştilor” în Luceafărul 
Această identificare arheală este o cheie hermeneutică 
de primă importanţă în interpretarea nu numai a operei 
poetice dar şi a celei publicistice ( vezi şi cap. Arheu/ 
românilor şi Monarhul arheu, din Modelul ontologic 
eminescian). În articole, Matei Basarab (alături de 
Mircea cel Batrân, Mihai Viteazul, Ştefan cel Mare, 
Tudor Vladimirescu, Al.I.Cuza) este simbolul arheului 
românilor. Eminescu se simte continuator (întrupare 
"metempsihotică") şi solidar cu toţi aceşti iluştri 
apărători ai fiinţei naţionale. " Rivalitatea " dintre 

Eminescu şi Carol I, pe care l-a numit de atâtea ori 
Îngăduitorul, nu poate fi înţeleasă fără această cheie 
hermeneutică a operei, dar şi a vieţii poetului, căci cele 
două aspecte ontice se confundă la el, de unde şi 
măreţia de model exemplar a personalităţii 
eminesciene. azetarul luptător este ipostază de 
mare voievod, care şi-a ales drept armă scrisul, căci 
vremurile moderne sunt potrivite pentru astfel de arme. 
Iar dacă politica românească n-a evoluat, în ultimă 
instanţă, pe topoganul intereselor internaționaliste 
masonice, se datorează şi extraordinarei verve 
publicistice a culturii critice eminesciene, în ciuda 
sentimentului zădărniciei ce se degajă din mărturiile 
ultimilor ani. I.C.Brătianu va urma, după proclamarea 
regatului (fapt cu care Eminescu a fost de acord), 
marile linii naționale ale gândirii lui Eminescu, deşi 
gazetarul a fost sacrificat. În vreme ce Carol I era regele 
politic al românilor, mai dedat cu abilitățile marilor 
dinastii europene, dar adesea dispus să facă concesii 
intereselor străine, să instaureze chiar o dinastie 
catolică, Emiunescu era regele neincoronat al geniului 
naţional, el întruchipa absolutul, arheul românității. 
Numai aşa trebuie înţeleasă fermitatea existențială a tot 
ce a făcut Eminescu, acea impersonalitate pe care i-a 
lăudat-o T.Maiorescu, neavând nimic comun cu ura, 
intoleranţa, care i-au fost uneori atribuite. Carol Îngă- 
duitorul trebuia "silit" să urmeze /inia românității 
statului de la Dunăre, ceea ce s-a şi întâmplat spre 
meritul final al acestui Hohenzolern. 

Nu puteau încăpea doś regi într-o singură ţară. 
În mod fatal, unul dintre ei trebuia eliminat. Şi asta s-a 
petrecut în tragedia acestui prinţ Hamlet al României 
care a fost Eminescu. Prin compensație, a fost 

proclamat doar regele poeziei, poetul naţional. Este şi 
intenţia lui Maiorescu, unul dintre cei care i-au pus 
coroana de rege Lear detronat şi nebun, dar care l-a 
consacrat drept "cea mai înaltă încorporare a 
inteligenţei române" (v. scrisoarea adresată poetului la 
Ober Döbling), prin realizarea primei ediţii a Poeziilor 
eminesciene, scriind de asemenea, primul mare studiu 
eminescologic (Eminescu şi poeziile lui, 1889). 

Şi-atunci, în straturile de adâncime, acolo unde 
zidurile- ligament ale rațiunii diurne nu mai 
funcţionează, este absolut firească auto-identificarea 
poetului cu Matei Basarab. Arheu/ voievodal este 
acelaşi, numai numele pământesc este o întâmplare. 
Milioanele lui Petre Poenaru sunt simbolul puterii 
regale (inexistentă, în realitate, ca şi "milioanele" 
tenorului internat la "Caritas"), iar piatra atentatorului se 
transformă în "puşcă umplută cu pietre de diamant", 
poate chiar diamantele din discursul lui Petre 
Grădişteanu (alt Petre, nume evocând piatra), din 6 
iunie 1683, la laşi, moment decisiv pentru soarta 
poetului. Ardealul, Bucovina, Basarabia ("diamante”" 
lipsă din coroana regală) au fost utilizate de cei 
interesaţi drept "gloanțe" pentru sacrificarea lui 
Eminescu. În continuare, motivaţia este perfectă: 
"Pentru că fiind moştenitorul lui Matei Basarab regele 
se temea să nu-i iau moştenirea" sunt cuvinte care 
exprimă exact cauza morții civile a lui Eminescu. La 
nivel arheal, Eminescu, iar nu Carol I era moștenitorul 
lui Matei Basarab. O adâncă teamă metafizică s-a 
insinuat la curtea regală, şi, deci, în guvern şi la alţi 
politicieni, teamă indescifrabilă ("enigmă neesplicată”) 
care a dus la sacrificarea regelui arheu. Măsura acestei 
ungoase metafizice este compensată cu gloria în 

creştere a poeziei eminesciene şi încercarea de 
consacrare în lumea germană. Mite Kremnitz l-a şi 
numit "un Lenau român". Fiind, aşadar, mort de viu 
pentru "transferul de moştenire" de la Matei Basarab, în 
caz că poetul s-ar fi vindecat (vezi a treia întrebare şi al 
treilea răspuns), nu-i mai rămânea decât domeniul 
culturii. Enumerarea ştiinţelor intră, de asemenea, în 
ordinea firească a enciclopedismului eminescian. De 
altfel, el şi făcuse gramatică sanscrită în timpul anilor 
de boală, ceea ce "metrul Ghiţă”, nu ştia, cum nu ştia 
de baia turcească Grigore Ventura. De la "ştiu 64 de 
limbi” încolo, textul devine şaradă pur masonică, 
vrând să atragă atenţia asupra trucurilor sale, prin 
repetarea de 7 ori a cifrelor 64 şi 48. Dar identificarea 
lui Petre Poenaru din ultima replică spune limpede că 
tenorul Petre Poenaru, care l-a lovit cu piatra, 
reprezintă cabala bogată atentatoare la viaţa civilă a 
poetului. Figura acestui Petre Poenaru, rămâne de 
altfel, foarte obscură, el nefiind un oarecine în lumea 
bucureşteană. În epocă, a existat convingerea (la 
Harieta ş.a.), că Eminescu a fost ucis de piatra lui 
Poenaru. N.Georgescu îşi pune întrebarea legitimă "de 
ce anchetatorul Brusan nu l-a interogat şi pe Poenaru?" 
Pe 12 iunie 1889, cu trei zile înainte ca inima-i să 
înceteze a mai bate, Eminescu a dat răspunsuri grave şi 
fundamentale "metrului Ghiţă", indiferent dacă în 
limbajul nebuniei sau al lucidităţii pe care anchetatorul 
a ascuns-o de contemporani. Documentul este de o 
mare însemnătate. Poetul a explicat pentru ultima oară 
unui pământean de ce a eşuat publicistica lui şi cum a 
încercat să amelioreze drama întregului neam 
românesc, ceea ce n-a încetat, de fapt, niciodată să 
gândească şi să spere în cei şase ani  rătăcitori. 

Faimosul interogatoriu trebuie integrat în destinul 
operei şi vieţii lui Eminescu. 

Mă opresc aici, cu precizarea că problematica 
acestui studiu rămâne fatalmente, deschisă. Dar ea 
trebuie pusă, împreună cu cei doi cercetători care i-au 
dat atenţie, - Ovidiu Vuia şi N.Georgescu, spre a face 
înţeleasă şi coerentă tragedia morții civile eminesciene. 

RESURECŢIA 
” GALAXIEI GRAMA” 


Cei şase ani petrecuţi în Infern de Eminescu (1883- 
1889) şi-au pus amprenta şi pe existenţa în posteritate. 
O dominantă a receptării sale critice va fi aceea a 
sancţionării  publicisticii şi, ca  ”"recompensă” 
supralicitarea poetului. La scurt timp, însă, de la 
moartea lui, a existat o tentativă de contestaţie violentă, 
datorată "canonicului de la Blaj” Alexandru Grama 
(1850-1896), tentativă lăudată, între alţii, de AL. 
Macedonski. În 1891, părintele Grama tipărea, la Blaj, 
Mihail Eminescu. Studiu critic. Aşadar, cea dintâi carte 
despre Eminescu este una demolatoare. Cu o ură 
oarbă, poezia şi gândirea lui Eminescu erau spulberate 
în cele patru vânturi. Ipoteşteanul apărea drept un 
” biet comediant ”, “versificatoriu tare de rând”, "nice 
geniu, nice barem poet” Alexandru Grama sublinia 
influența nefastă a modelului cultural Eminescu înainte 
de a se cristaliza imaginea lui publică. Izbucnirea 
părintelui Grama a trezit o contrareacţie benefică, 
sporind influenţa  eminescianismului şi confirmând 
profeția maioresciană din finalul studiului prilejuit de 
moartea poetului (Eminescu şi poeziile lun. Totuşi, 
mentalitatea Grama s-a consolidat de un secol încoace, 
punând la încercare, periodic, rezistenţa 
eminescianismului. Scriitorul  D.R.Popescu a putut 
vorbi, într-o carte publicată înainte de 1989, de exis- 
tenţa unei "galaxii Grama”, simbolizând spiritul de- 
molator, un criticism maladiv, departe, însă, de a fi 
inocent. "Galaxia Grama” a atins punctul culminant, cu 

urmări nefaste, în anii proletcultismului, când cea mai 
mare parte a operei eminesciene a fost interzisă. Ne 
aşteptam ca asemenea focar să se stingă definitiv după 
1989. Dar n-a fost să fie aşa. 

S-a produs, în ceea ce-l priveşte pe Eminescu, o 
veritabilă resurecţie a "galaxiei Grama”. Dar cu me- 
todele mult mai viclene ale ”ticălosului” Grigore Ven- 
tura. 

Vom vedea şi pentru care miză. 


1. Erorile unui canonic 


Coincidenţa face ca resurecţia "galaxiei Grama” 
să fie declanşată tot de un "canonic” - doctor Moses 
Rosen, fostul rabin şef al Comunităţii evreieşti din 
România, răsplătit ulterior, cu titlul de membru al 
Academiei Române. În nr. 6 din 1990 al revistei clujene 
Tribuna ( e fatal ca dinspre Ardealul pentru care a 
fost sacrificat Eminescu să vină marile lovituri?), 
noul Grama a acordat un lung interviu sub titlul 
încurajator Să trăim cu toți în armonie. Se va vedea, 
însă, că "armonia” profetizată de dr. Rosen, era 
condiţionată de o nouă sacrificare a lui Eminescu. 

Precum altădată Grigore Ventura sau Corneliu 
Botez, viitorul academician, se declara un mare admi- 
rator al poeziei lui Eminescu. Asta pentru a face 
credibilă următoarea mutare de şah, constând într-o 
somaţie de a ne lepăda urgent de cel puţin de jumătate 
din moştenirea eminesciană, recte opera gazetarului: 
"Eminescu are...0 proză jurnalistică, cea de la Timpul, 
unde a fost redactor, care, după părerea mea, nu are 

nici o valoare literară (s.n.), o proză de reporter, în care 
se revarsă un antisemitism (S.n.), nu ştiu al lui sau al 
altora, plătită cu o bucată de pâine şi care nu a fost 
retipărită de nici un regim anterior din România, nici 
măcar în timpul Gărzii de Fier, nici măcar la 
comemorarea din timpul legionarilor”. 

Interesele politice conjucturale din nefasta zi de 
28 iunie 1883 iau acum altă turnură. Se comit în acest 
text ( cu bună ştiinţă?) patru erori fundamentale, care 
sunt tot atâtea acuzaţii fanteziste, dar cu o ţintă precisă: 

1. Doctor Moses Rosen nu recunoaşte nici un soi 
de valoare literară prozei jurnalistice. Aceasta este o 
gafă ă la Grama, fiindcă nu ştiu cine l-ar putea lua în 
serios, ziaristul nefiind cu nimic mai prejos decât 
poetul. Cu asemenea minciună gogonată, autorul a 
sperat să motiveze şi celelalte trei acuze. Şi pentru ca 
lucrurile să pară credibile ”eminescologul” compară 
publicistica cu poeziile  "pornografice” scrise de 
Eminescu pe când era nebun, de unde şi concluzia că 
“este o profanare a lui Eminescu publicarea acestor 
articole”. Nici că se putea "apărător” mai grijuliu al 
memoriei poetului ! Noul Grama afirmă indirect că 
Eminescu n-a fost teafăr la minte când a scris articolele! 
La fel zisese şi vechiul Grama! Ca şi aceia care l-au scos 
în "cămeşoiul de forță” de la ziarul Timpul. 

2. Al doilea reproş are şi tradiția cea mai lungă, 
în ciuda spulberării ei de către cercetători foarte serioşi 
ca G.Călinescu, Mircea Eliade, Perpessicius, Al. Oprea 
sau D. Vatamaniuc. Este vorba de prejudecata că 
Eminescu a fosat un înverşunat "antisemit” şi, în 
consecinţă, un fascist avant la lettre. Poetul este făcut 
responsabil de apariția fenomenului legionar: 
"Eminescu n-a fost fascism, el n-a ştiut ce este fascism 

dar ce scrie el acolo e fascism.(...)Eminescu a fost 
victima boerimii de atunci care dorea să extermine pe 
evrei.” Cum se vede, atribuirile nedrepte, dornice, prin 
fantezismul lor, să facă din alb negru şi din negru alb 
(vorba poetului) se ţin lanţ. Nu numai că Eminescu 
este socotit ”iresponsabil”, dar el devine o victimă a 
boierimii fasciste”, de vreme ce scopul ei era 
exterminarea evreilor! Obsesia "fascismului” 
eminescian, este atât de răvăşitoare la dr. Moses Rosen, 
încât incriminatul "fascism” i se pare că a contaminat şi 
istoria literară : "Aparatul critic al lui Oprea a fost un 
aparat fascist”. Recunosc că este o judecată critică în 
premieră mondială. Cei drept, pe de altă parte, 
Al.Oprea semnează prefața la volumul IX de Opere 
(1980), dar aparatul critic aparține lui D. 
Vatamaniuc. Asta dovedeşte cât de temeinică a fost 
lectura ”criticului”. Altminteri, noul Grama recunoaşte 
(cu mândrie), că s-a opus apariţiei şi difuzării 
volumului X mulţi ani, ca patriot român, având 
avantajul extraordinar de a nu fi citit nici un rând din 
acest op, ba chiar hotărât să nu-l lectureze ("n-am să-l 
citesc să nu mi se urce sângele la cap din nou”). Dacă 
un om înțelept ca Moses Rosen, păstor de suflete, n-a 
putut dobândi seninătatea gândului la lectura unor 
articole, cum să fi fost în măsură să emită o judecată cât 
de cât obiectivă? Iată de ce n-avem a ne face griji, 
fiindcă e greu să convingi pe cineva în atari condiţii. Îl 
mai poţi crede când îşi mărturiseşte "admiraţia” pentru 
poezia lui Eminescu? Şi ce fel de patriotism este acela 
care şi-a propus năruirea principalului stâlp de 
susţinere a spiritualității româneşti? Flagranta 
contradicţie devine de-a dreptul dramatică, dacă nu 
e vorba de cinism. Prima situaţie izvorăşte dintr-o 

eroare capitală ( nu numai a lui Moses Rosen) - 
asimilarea unor accente critice eminesciene, cu substrat 
strict economic, cu antisemitismul. Aceasta este o 
maladie a spiritului uman foarte gravă, surprinsă cu 
fineţe disociativă de către Mihai Ralea, în Valori (1935), 
şi - prin aceeaşi ani - de către Mircea Eliade. Este ceea 
ce s-a numit confuzia punctelor de vedere, semn de re- 
cunoaştere a lipsei de inteligenţă. În exemplul nostru, 
dr. Moses Rosen, confundă economicul cu religia şi 
rasa. Ralea ne povesteşte despre eşecul dialogului 
dintre două studente. La un moment dat, una din ele - 
nemaiavând argumente - izbucneşte în plâns şi exclamă 
cu obidă: "Aşa-mi trebuie mie, dacă stau de vorbă cu o 
tuberculoasă!”. Inteligenta veritabilă îşi  domnină 
narcisismul individual sau de grup, adică nu confundă 
punctele de vedere. Eminescu este etichetat 

“antisemit” din aceeaşi pricină din care studenta îşi 
numeşte partenera de dialog "tuberculoasă”. Nu e oare 
grăitor că  dr.Rosen asimilează "antisemitismul" 
eminescian cu un produs al nebuniei, invocând şi 
poeziile "pornografice"? 

Dar dr. Rosen este doar unul dintre ultimii 
purtători de torţă ai "antisemitismului” şi "fascismului” 
eminescian, fiindcă pomenita confuzie de puncte de 
vedere s-a produs încă din vremea lui Eminescu ( din 
ratiuni foarte precise!). Şi poetul s-a apărat, crezând că 
va spulbera el însuşi o prejudecată care avea să dureze 
peste un veac (şi, probabil, va mai face carieră încă 
multă vreme). În varii ocazii, poetul a exclamat:"Cât de 
departe suntem de a-i uri pe evrei”. Mai mult, îi 
admira pentru uimitorul lor spirit de solidaritate, 
oriunde s-ar afla; şi, prin contrast, regreta că românii 
sunt aşa de dezbinatţi. În această privinţă, poetul ar fi 

dorit ca românii să ia ca model pe evrei şi năzuia să 
înfiinţeze o societate secretă cu numele "Matei 
Basarab”, al cărui principal scop să fie unitatea 
românilor de pretutindeni. Este gata să admită şi teoria 
lui Schleiden că evreii “sunt cel mai remarcabil popor - 
din multe puncte de vedere - asemenea că sunt 
poporul ales al lui Dumnezeu” (Timpul, 14 iulie 1879). 
Piatra de încercare a atitudinii faţă de evrei iese clar în 
relief în anul 1879, când s-a pus, în Parlament, 
problema amendării art.7 din Constituţie, privitor la 
împământenirea israeliților: "În această oră de apropiere 
generală, când România dă într-adevăr din toată inima 
posibilitatea ca israeliţii să devină cetăţeni ai ei, ne 
simţim datori a vorbi în spiritul păcii şi a reaminti (s.n.) 
că nu ura contra rasei israelite, nu 
patima, nu prevenţiuni religioase ne-au silit a menţine 
un atât de strict punct de vedere, ci mai cu seamă 
natura ocupaţiunilor economice ale evreilor, precum şi 
persistarea lor întru a vorbi în familie şi piaţă un dialect 
polono-german care-i face neasimilabili cu poporul 
nostru”.Şi Eminescu încheie cu urarea :"Fie zis într-un 
ceas bun şi  împlinească-se binele cu prisosinţă” 
(Timpul, 7 octombrie 1879). Poetul aprecia faptul că o 
bună parte a evreilor înțelegeau că "nu cu Alianţa, ci cu 
noi împreună or să trăiască”. Şi nu e oare grăitor că 
avea prieteni printre evrei? Între aceştia, pe un Moses 
Gaster, pe .H.Tiktin. 

În ce măsură se poate vorbi aici de antisenuitisnt 
În dicționarele pe care le-am consultat, am găsit 
aceeaşi explicaţie: Atitudine ostilă faţă de evrei, bazată 
pe discriminare rasială sau religioasă, constituind O 
formă a şovinismului rasist”. Or, Eminescu precizează 
clar : "nu ura contra rasei israelite, nu patima, nu 

prevenţiuni religioase ...”. Atunci, înseamnă că eticheta 
de antisemit este o confuzie deliberată de puncte de 
vedere, cu bătaie foarte lungă. Eminescu era perfect 
edificat asupra situaţiei şi definea astfel confuzia prin 
etichetare : "cestiunea e de a taxa pe adversar de ceea 
ce vrei să-l taxezi, potrivească-se epitetul sau nu. 
Aparenţa ţine locul adevărului, înduplecarea în locul 
convingerii”. (Timpul, 3 august 1879). Sau şi mai clar: 
"Noi nu suntem - israeliţii o ştiu bine - inamicii cauzei 
israelite, dar amici încât să renegăm sângele nostru şi 
să ne periclităm interesele poporului, care de sute de 
ani au apărat şi ţinut aceste ţări, aşa amici nu 
suntem. Noi credem că interesele reciproce sunt 
armonizabile, dar pentru aceasta se cere bunăvoință şi 
ubnegaţie reciprocă”. (Timpul, 29 iunie 1879). Tot în 
acelaşi loc, Eminescu îi îndeamnă pe evrei:” Fiţi drepţi 
şi cunoaşteţi-vă”. Este o lecţie superbă de adecvare la 
real pe care mulți n-au înţeles-o nici azi, continuând 
să-l eticheteze pe Eminescu în fel şi chip. Lecţia aceasta 
nu se adresa numai evreilor, ci şi fanarioţilor, 
maghiarilor, ruşilor, adică principalilor adversari 
naturali ai poporului român, de unde şi extinderea 
zgomotoasă a altei etichete - xenofobia. Dar Eminescu 
era şi mai necruţător cu conaționalii săi care 
ingroşaseră "pătura  superpusă” sub stindardul 
liberalismului roşu. Dacă urmăm silogismul care 
proclamă "antisemitismul” eminescian, atunci poetul 
n-a fost numai antisemit şi, prin extindere, "xenofob”, ci 
si "românofob”! Confuzia punctelor de vedere ne 
aruncă în plin absurd, în toate direcţiile. Şi, într-adevăr, 
liberalii demagogi n-au ezitat să-l acuze pe Eminescu 
de /jpsă de patriotism, lipindu-i şi o altă etichetă 
compromiţătoare: reacționar. Cum se vede, toate se 

leagă între ele. Acum mă voi opri la principalele 
acuzaţii pe care le aduce Eminescu evreilor şi pentru 
care a fost "confundat” cu un antisemit. 

a) Primul reproş al lui Eminescu era că evreii nu 
se ”sincronizează” cu ritmul naţiunii române. De-aici 
toate celelalte consecinţe. Poetul găsea două explicaţii: 
pe de o parte, egoismul etnic, de "popor ales”, care 
tinde să creeze "stat în stat”, în pofida intereselor 
naţionale, iar pe de alta, rezultat al primeia, tendinţa de 
a profita de pe urma decalajului real între nivelul lor de 
civilizaţie şi starea de semicivilizaţie la care românii 
fuseseră condamnaţi de  vitregiile istoriei: "Evreii se 
grămădesc în ţările unde semcivilizaţia este unită cu 
pseudoliberalismul şi fug de civilizaţia adevărată şi de 
libertatea adevărată”. Că problema pusă de Eminescu 
era una reală, o va dovedi, mai târziu, şi Mihai 
Sebastian, intelectual, evreu de elită, etichetat, la 
rându-i drept...antisemit. Romanul său De două mii de 
ani..., prefațat de Nae Ionescu, a stârnit un adevărat 
scandal în presa vremii. Sebastian încercase să 
demonstreze că nu  antisemiţii sunt vinovaţi de 
suferinţele evreilor, după cum nu evreii, ca minoritate 
etnică şi religioasă, sunt factorul dizolvant al 
naţionalităţii unui alt popor. Paradoxal, "xenotobia” 
eminesciană (adică extinderea reacției de respingere la 
alte etnii minoritare) îl absolvă pe poet de 
antisemitism, după cum teoria "golului etnic” îl 
absolvă de acuzaţia de xenofobie. Nu e oare de 
învăţătură că atât Nae Ionescu, cel anterior Prefeţei la 
romanul De două mii de ani..., cât şi Mihail Sebastian 
explicau tragedia evreilor tot printr-un "gol etnic” de 
neacoperit, constând într-o antiteză insolubilă între 
naţionalitate şi religie? De aceea, a prevăzut Sebastian, 

nici sionismul şi nici internaţionalismul marxist nu vor 
rezolva drama evreilor.  Aidoma, nici soluţia 
asimilismului lui lon Trivale sau Ronetti-Roman. Doar 
integrarea în ritmul naţiunilor, care nu impune neapărat 
să te laşi asimilat, adică să renunti la propria-i 
identitate. Sebastian dădea exemplul românilor emigraţi 
în America: "foarte buni americani, deşi au rămas cu o 
admirabilă tenacitate români” (cf. De două mii de 
ani..., Ed. Humanitas, 1990, p.248). Este exact ceea ce 
doreşte Eminescu de la evrei şi de la alte minorităţi , 
spre a se pune capăt relaţiei aberante dintre autohtoni 
şi periferici, de negăsit la marile civilizaţii europene, dar 
cu efecte devastatoare la un popor de ţărani ca al 
nostru ( v. şi cartea mea A doua schimbare la faţă). 

Am văzut că poetul respingea privarea de 
drepturi constituţionale pentru minoritari, dorindu-i, cu 
adevărat , ” fii ai României ” : "dacă israeliţii se simt 
într-adevăr fii ai României şi sunt devotați ei, dacă ţara 
noastră e singura lor patrie, dacă sentimentele lor sunt 
legate de acest pământ sfânt pentru ei ca şi pentru noi 
pentru că acoperă osemintele părinţilor lor, dacă îşi 
iubesc patria ca şi ceilalţi, dacă inima lor se întristează 
când ea se allă în nevoi, dacă toate acestea sunt, 
precum suntem şi noi bucuroşi a crede că sunt, 
atuncea: hc Rhodus, hic salta”. (Timpul, 29 iunie 1879). 
Şi fiindcă e vorba de fapte cum zice dictonul latinesc, 
Eminescu le invocă pe cele negative, ca prime urgenţe 
de depăşit. 

b) Cea mai stringentă condiţie i se pare a fi de 
ordin economic. Între 24 mai şi 21 iunie 1879, 
publică seria de articole sub titlul Cestiunea /sraelită, 
in care demonstrează cu statistici şi fapte că, în majori- 
tatea lor, evreii profită, ca altădată fanarioții, de 

decalajul dintre nivelul lor de civilizaţie şi starea satelor 
româneşti. Eminescu nu învinuieşte "rasa" israelită ca 
atare, ci recurge la explicaţii de altă natură: "Sub 
regimul libertăţii s-au produs fapte cari dovedesc că, 
indivizii (fiind) lăsaţi pradă concurenţei universale, cei 
puţini şi mai abili se fac cei mai bogaţi şi mai puternici, 
încât concurenţa şi libertatea nu folosesc decât 
acestora”. Observaţia devine extrem de actuală şi azi. 
Eminescu era adeptul unui protectionism social şi 
naţional, al unui stat de drept care să pună frâu 
tendinţelor egoiste spoliatoare care generaseră "pătura 
superpusă”. Ca exemplu, Eminescu invocă "practica 
uzurară” ce înlesnea, prin speculă, exproprierea, în 
Bucovina ( dar nu numai), îndeosebi a românilor şi 
rutenilor. Creditorii beneficiari de pe urma "uzurei” 
erau evrei într-un raport de 82,9%, în 1876 şi de 81,5%, 
în 1877. De aceea, le reproşează acestora că privesc 
poporul român ca pe "un duşman bun de esploatat şi 
nimic mai mult”. (Timpul, 7 iulie 1879). Ruinarea 
ţăranilor prin expropriere se făcea şi cu preţul corupţiei 
în justiţie. Eminescu se slujeşte de lucrările unor 
specialişti străini care analizaseră fenomenul pentru 
Galiţia şi Bucovina (Platter, Kaserer etc.). La fel de 
îngrijorat era Eminescu de "cârciumăria evreiască” „un 
adevărat scandal” de negăsit în vreo ţară civilizată, 
cârciumile fiind "locale de îndobitocire şi de prostituție 
sufletească şi libertatea de a le ţinea deschise dumineca 
şi sărbătorile face ca biserica să fie pustie la zile mari şi 
cârciuma plină” (Timpul, 17 iulie 1879). 

c) Poetul considera că o datorie elementară a 
unui cetăţean român de altă naţionalitate este să ştie şi 
limba română. Respectul pentru "limba de stat” ar fi 
fost, pentru Eminescu, semn al solidarizării cu patria de 

adoptiune. Or, majoritatea evreilor din vremea lui se 
declarau români, dar refuzau să vorbească româneşte. 
Timpul a decis în favoarea lui Eminescu: adesea, evreii 
au ajuns să vorbească româneşte mai bine decât mulţi 
români, unii devenind, încă din secolul trecut, străluciți 
lingvisti şi filologi. 

d) Eminescu nu era de acord cu amestecul 
Alianţei izraelite mondiale în treburile interne ale 
statului român. Asta era o piedică foarte serioasă în 
efortul de sincronizare a evreilor cu ritmul natiunii 
române. Poetul este indignat că Alianţa izraelită 
internațională ameninta România cu “interventia 
străină, cu nerecunoasterea independenţei tării”. Cum 
se vede, "pâra” în Europa, este poveste veche, când e 
vorba de România. De-aci campaniile de denigrare a 
tării şi impunerea de condiţii din exterior: "Dar pretinși 
români (încep activitatea lor de fii ai patriei prin a 
denunța şi calomnia patria lor si prin a-i impune 
conditii internaţionale de existență, sau neexistenţă, 
asemenea români nu admitem noi şi nu-i admite ni- 
meni”.(7immpul, 1 august 1879). Cu obidă, Eminescu 
exclamă : "La străini s-au adresat pentru a căpăta 
drepturi, de la străini capete-le: să vedem cu ce se vor 
alege”. Nu poate ignora că pretinşii democrați “ne 
injură prin presa evreiască cum poftesc şi noi îi lăsăm 
să-si joace caii după cum le e voia si dorinta inimei”. 
Este contrariat că deşi “statele mari ale Europei cugetă 
cu desăvârşire tot în modul acesta când e vorba de 
evreii lor”, totuşi României i se impun conditii dinafară, 
legi pe care “stătuitorii nu le au în propria lor tară”. 
(Timpul, 7 iulie 1879). 

Dacă toate acestea pot fi numite dovezi de 
antisemitism”, desigur, Eminescu este un antisemit, 


? 

n-avem ce face! Dar devine de-a dreptul grotesc să vezi 
în cel mai pur patriotism românesc mizeria antisemilică. 
Cum adică? Să-ţi vezi sângerând propriul popor şi să nu 
zici nici pâs pentru a nu fi bănuit de antisemitism sau 
xenofobie? Nu există nici o dovadă că Eminescu a 
dorit exterminarea evreilor, cum insinuează dintr-un 
exagerat complex partizan un Moses Rosen! Cerea doar 
respect reciproc şi armonizarea intereselor. Era pătruns, 
altfel spus, de cel mai autentic democratism. El ştia 
prea bine că antisemitismul este la fel de rău ca şi 
antiromânismul. De ce ignoră detractorii poetului 
această dublă faţă a lucrurilor? Nu a zis Eminescu 
de atâtea ori că românii ajunseseră străini în propria lor 
țară? Acesta este unul din adevărurile crunte ale istoriei 
româneşti, consecinţă a instituirii unei relaţii aberante 
între autohtoni şi periferici, relaţie pe care am analizat- 
o pe larg în A doua schimbare la fată. Este suficient să 
amintesc că fanarioţii s-au erijat în stăpâni ai majorităţii 
româneşti, ca şi maghiarii minoritari în Ardeal, ca şi 
rusofonii în Basarabia şi Bucovina de Nord, aceştia din 
urmă asumându-și rolul de ” frate mai mare”, în "frăţia” 
internaţionalistă a ultimei jumătăţi de veac. 

3. A treia eroare a d-lui Moses Rosen rezultă din 
primele două şi, în intenţle, este la fel de umilitoare 
pentru poet. Dacă publicistica "n-are valoare” şi dacă e 
rodul unui antisemitism” de poruncă, înseamnă că 
Eminescu nu a crezut în ceea ce a scris(ceea ce ar 
putea fi o "disculpare” a poetului!), ci a făcut-o pentru 
bani (ca să câştige "o bucată de pâine”), încât poetul 
şi-a trădat menirea de creator, punându-se în slujba 
boierimii exterminatoare! 

Comentariile mi se par de prisos. 

4. În sfârşit, Moses Rosen, mai comite o eroare, cu 
scopul de a da greutate pledoariei sale : anume că 
tipărirea publicisticii ar fi o iniţiativă a istoriei literare 
"ceauşiste”, că nimeni nu s-ar fi pretat, până la 
Al.Oprea şi  D.Vatamaniuc, să editeze articole 
eminesciene, nici chiar legionarii! Se putea probă mai 
infailibilă? Dar e vorba de o nouă gafă, un fel de a-ţi 
tăia craca de sub picioare, dat fiind că fiecare pasăre 
pre limba ei piere! Dacă ar fi răsfoit măcar vol. IX din 
Opere, Moses Rosen, ar fi descoperit că între 1890- 
1944, proza politică a lui Eminescu s-a tipărit în nu mai 
puţin de 22 de ediţii parţiale - evident - dacă ne 
gândim că până şi ediţia academică (volumele IX-XIII) 
n-a putut fi integrală, fie şi din simplul motiv că 7impu/ 
se găseşte în colecţii incomplete. 

Cu astfel de mijloace, Moses Rosen spera să 
poată convige guvernul (sau guvernele) democratice de 
după revoluţie (cum l-a convis şi pe Ceauşescu), să 
interzică tipărirea şi difuzarea publicisticii eminesciene. 
Cu alte cuvinte, Revoluţia din Decembrie trebuia, după 
socotelile lui Moses Rosen, să înceapă - ca şi aceea din 
1944-1947 - cu o punere la index a edițiilor poetului 
naţional; cei drept, cu interzicerea doar a publicisticii, 
Asta, doar la prima vedere! Şi să vedem de ce ... 


2. Tripla "despărţire” de Eminescu 


E momentul să ne punem întrebarea: pentru ce 
a fost nevoie de acest excurs dacă intervenţia lui Moses 

Rosen nu-i decât un accident, care nici măcar nu vine 
de la un specialist ? Ar putea un simplu interviu să 
impresioneze publicul şi să marcheze o schimbare de 
esenţă în destinul culturii naţionale? Doar se stie că de 
la T.Maiorescu şi N.Iorga, până la Blaga, Mircea Fliade 
sau Nichita Stănescu, Eminescu a continuat să fie "omul 
deplin al culturii româneşti”, adică modelul nostru 
cultural cel mai fecund. Or, acest model se constituie 
nu numai dintr-o anumită latură a personalităţii 
eminesciene ci din întregul ei. Există mari motive de 
îndoială că acela care se leapădă de "gândirea 
publicistului”, să zicem, ar fi mai în avantaj în a se ap- 
ropia de tainele cele mai afunde ale poeziei sau prozei 
beletristice. Poţi, desigur, să nu fii de acord cu unele 
idei, izolate de context, ale cugetătorului, poti să le 
corectezi pe altele, dar e imposibil a dărâma spiritul 
eminescianismului fără a "demola”, simultan, poetul, 
chiar sub lustrul unor laude ” complezente 
Perpessicius a evaluat corect această complementaritate 
organică: Istoricii literari şi esteticienii vor stabili într-o 
bună zi cât de unitară a fost existenţa materială şi 
sufletească a poetului, câtă prezență artistică şi 
ideologică este în articolul său de ziar ca şi în poema 
cea mai hieratică...” 

Perpessicius exprimă aici principiul vital al 
eminescologici moderne, posibil de împlinit abia după 
realizarea ediţiei integrale, cu acele eforturi uriaşe, de 
călugări benedictini, ale editorilor, vreme de jumătate 
de secol, al căror cap de serie a fost. Şi, iată, nici n-au 
apărut toate cele saisprezece volume ale editiei 

naționale , că şi suntem somaţi să ne despărțim de 
comorile a mii de pagini, deghizat - când e vorba de 

poezie -, sau pe fată - când sunt în joc cele care 
cuprind publicistica şi însemnările de tot felul. Chiar 
că ne aflăm în faţa unui paradox dintre cele mai stranii: 
de regulă, cariera universală a unui geniu începe de la 
editarea integrală a operei. Cu Eminescu, riscăm o 
experienţă 2 rebours: de îndată ce ediţia există, să 
impunem unei întregi culturi să se lepede de modelul 
ei primordial. Dar nu e prea mult spus? Cum ar putea 
un interviu al cuiva să producă o asemenea "revoluţie 
culturală” ? Evident, nu se mai poate, fiindcă nu 
suntem, totuşi, în anii proletcultismului. Numai că 
ciudata reacție a noului Grama nu este ea însăşi o 
exceptie, ci se înscrie într-o tradiţie îndelungată, în 
mrejele căreia au căzut şi cad mulţi intelectuali, unii 
valoroşi şi chiar specialişti în eminescologie. Or, 
această tradiţie, cu ecou neglijabil până în 1944, a 
câştigat mereu teren şi pare astăzi într-o spectaculoasă 
ascensiune şi consolidare, inoculând spiritului public 
ideea perfidă că modelului eminescian i-a sosit ceasul 
de pe urmă, în sensul că n-ar mai fi la înăltimea 
modelului cultural occidental, ba - mai mult - că ar fi... 
antieuropean ! Pare incredibil, dar o parte importantă a 
“elitei” noastre intelectuale îl consideră de mulţi ani pe 
Eminescu "anacronic”, aşa cum un "întârziat" ar fi fost 
si în vremea lui, în raport cu simbolismul francez. Şi 
asta chiar pe terenul poeziei, unde Eminescu părea 


. . . a A . a A. po 
Asta era situatia în 1990, când am schiţat întâia oară 
aceste gânduri. 

imbatabil. Doctor Moses Rosen se dovedeşte generos, 
continuând să-l admire pe Eminescu ca poet. 

Este bătătoare la ochi strădania de a demola 
eminescianismul, într-o triplă direcţie: 1) e/iminarea 
eminescianismului din sfera lirismului modern, 2) 
compromiterea  cugetătorului fn spațiul științelor, 
filosofiei xi politicii, 3) o dată cu surparea modelului 
cultural eminescian, tinta ultimă e de a pune sub 
semnul îndoielii o întreagă traditie culturală naţională fe 
cundată de eminescianism si pregătirea terenului pentru 
crearea unei "noi identități culturale”. 

Raportându-ne la aceste trei ambiţii, reacţia lui 
Moses Rosen pare empirică prin francheţea ei şi mai 
apropiată de ignoranţa paradisiacă a părintelui Grama. 
Totodată, mă simt dator să trec în revistă cele trei 
reacţii antieminesciene. 


DESPĂRŢIREA DE POET. Prima chestiune am 
abordat-o în cartea mea din 1984 (Eminescu - Dialectica 
stilului, unde am demonstrat între altele, de ce 
Eminescu nu poate fi asimilat unui "romantic întârziat” 
şi în ce constă revoluţia realizată de el în poetica 
europeană. Întrucât timpul a lucrat în favoarea tezelor 
mele, chiar şi prin creșterea rezistenței faţă de acestea, 
voi proceda la o scurtă sinteză sporitoare şi 
cvasiconclusivă. Căci, realmente, dă de gândit 
consecvenţa cu care O parte a criticii şi istoriei literare 
continuă să mascheze adevărul cu © pastă 
prefabricată în scopul precis de a evidentia că 
poetica eminesciană s-a istoricizat şi, deci, este un 
stadiu depăşit al liricii europene, chiar în clipa când s-a 
produs. 

Acest punct de vedere a fost impus de 
prestigiul de mare critic al lui Nicolae Manolescu, cel 
putin în două dintre lucrările sale: Metamorfozele 
poeziei (1967) şi Despre poezie (1987). Totuşi, 
Manolescu a scris extrem de puţin despre Eminescu, 
încât judecăţile de valoare ale domniei sale sunt, mai de- 
grabă, apodictice, în virtutea unor scheme estetice 
prestabilite, fără o investigare serioasă a liricii 
eminesciene. Faptul este surprinzător la un critic de 
descendentă maioresciană şi, îndeosebi, călinesciană, 
cum s-a considerat uneori N.Manolescu. Or, se ştie, atât 
Maiorescu, cât şi G.Călinescu au atins culmea po- 
tentelor critice tocmai trecând proba de foc supremă a 
culturii româneşti - M.Eminescu. Cred că de aici se 
trage relativa sterilitate a viziunii critice manolesciene, 
din refuzul de a se apropia de eminescianism. Va fi, 
totuşi, nevoit s-o facă în Zstoria critică a literaturii 
române, la care lucrează. E greu, însă, de presupus, că 
d-l Manolescu va depăşi grila celor patru stadii- 
concepte: traditionalism / modernism /avantgardism 
postmodernism. În scara de valori a lui N.Manolescu, 
Fminescu apare încremenit în tiparele 
trucliționalismului. De aceea, pentru domnia sa, istoria 
poeziei româneşti moderne începe cu Macedonski şi 
Bacovia. Fireşte, d-l Manolescu îşi are argumentele sale 
imposibil de ignorat, căci conform  pomenitului 
referential estetic poezia modernă implică o ruptură 
decisivă de arta ca mimesis. Poezia nu mai exprimă 
adevărul, limbajul poetic modern nu mai are referință 
in real, ci - aşa cum arătase Hugo Friedrich în Structura 
liricii moderne - este o "derealizare a realului”, încât 
limbajul îşi are propria sa referință, fiindu-şi suficient 
siesi. Or, se stie, Eminescu a rămas la o estetică a 

adevărului şi se poate cita în sprijin celebra interogaţie 
din Criticilor mei “Unde vei găsi cuvântul / Ce exprimă 
adevărul?”. 

Dacă raţionamentul nostru urmează această cale 
simplă. atunci totul devine foarte limpede şi n-are rost 
să mergem mai departe. Şi, din nefericire (nu pentru 
Eminescu), d-l Manolescu s-a închis în propriul silogism 
critic,  ocultând toate evidențele privitoare la 
complexitatea universului eminescian. Drama e că scara 
paradigmei poeticii manolesciene îmbracă o tentă 
axiologică izbitoare, încât devine o axiomă că poezia 
tradiționalistă presupune un stadiu inferior. 
Consecintele unui asemenea viciu de gândire se văd , 
în întreaga lor goliciune, la un discipol al lui 
N.Manolescu, Mircea Scarlat, autor al unei Zstorii a 
poeziei românesti (vol.I, 1984). Este interesant cum, în 
Despre poezie, N.Manolescu urmează cu fidelitate 
propriul său epigon, în cele câteva pagini dedicate lui 
Eminescu. Este întru totul de acord cu Mircea Scarlat 
care “ataşează poezia eminesciană de convenția clasi- 
cistă a  poeticului” (Despre poezie, Ed. Cartea 
Românească, 1987, p.143). Eminescu ar urma 
"convenţia clasicistă” cu deosebire în antume, iar pe 
cea romantică în postume, criticul recunoscând în ro- 
mantism, totusi, “un preludiu al modernității”. 

Chiar si un istoric literar atât de conservator ca 
Al.Piru, a sesizat ciudătenia scării valorice a lui Mircea 
Scarlat (asupra căreia N.Manolescu nu are nici O 
obiecţie). Al.Piru (în Critici si metode, 1989, p.103-104) 
a remarcat că Mircea Scarlat a ajuns la o inedită punere 
în balanţă a poeziei lui Eminescu, Macedonski şi 
Bacovia. Luceafărul. bunăoară, este catalogat ca fiind 
interior, estetic, Noptii de decemvrie, deoarece 

Macedonski nu are numai ascendentul limbajului 
poetic, ci găseşte -tocmai de aceea - o solutie "mai 

modernă” pentru drama geniului. Mai mult, Mircea 

scarlat îl consideră pe Macedonski inferior lui Bacovia, 
de unde rezultă, prin comparaţie, că Eminescu este sub 
nivelul valoric atât al lui Macedonski, cât şi al lui 
Bacovia! Şi asta din pricină că Bacovia a împlinit cu 
adevărat ”revolutia” simbolistă, la noi. În realitate, 
Eminescu este un geniu, pe când ceilalţi doi nişte foarte 
mari poeţi cu momente de genialitate. Nu este 
adevărată nici afirmaţia că Noaptea de decemvrie ar fi 
superioară Luceafărului, iar soluţia pentru drama 
geniului la Eminescu este incomparabil mai modernă şi 
mai complexă decât la Macedonski. Paradoxal, 
“simbolistul” Macedonski se găseşte mai aproape de 
convenţia romantică decât... romanticul Eminescu. În 
Noaptea de decemvrie, antiteza dintre emir şi pocitanie 
nu comportă nici o completitudine, în rigiditatea ei 
convenţională, pe când Eminescu are extraordinara 
intuiţie a tragismului izvorât din diferenţa ontologică, în 
sens heideggerian. A nu sesiza faptul e cel puţin o lipsă 
de gust. Şi asta în pofida încercării lui Eugen Negrici de 
a cobori Luceafărul la nivelul kitsch-ului. Autorul teoriei 
“expresivităţii involuntare” (aflat, probabil, în criză de 
audiență) crede că efortul intelectual ar fi distrus, prin 
intenţia alegorică, poema eminesciană. Criticii s-ar fi 
inşelat susţinând că e vorba de o capodoperă. Eugen 
Negrici atinge performanţa unică, pe care el o crede 
exigentă”, de a reduce Luceafărul la © creaţie 
mediocră, ce-şi explică faima prin...populism ! Altfel 
spus, Luceafărul e un soi de kitsch, bun pentru 
prostime: "Nu preget să afirm că are o atracţiozitate 
plebee”. (cf. Eugen Negrici, Resursele populiste ale 


109 


THEODOR CODREANU 


Luceafărului, în România literară, nr.17/1996, p.9). 
Titlul netericitului articol, altminteri, grăieşte de la sine. 
În mintea “elitistă” a d-lui Eugen Negrici, Eminescu 
este, în Luceafărul un sentimental minor, 
melodramatic:"Mişcător, înduioşător mai ales pentru 
sufletele sensibile - care nu vor fi niciodată în 
minoritate - este ceea ce ţine chiar de anecdota 
biografică repudiată de Negoitescu” (/biclem). În 
realitate, Negoitescu nu coboară atât de jos Luceafărul, 
cu toate cusururile disocierilor sale. Nu neg că poemul 
eminescian nu poate fi receptat şi în cheie minoră de o 
anume categorie de cititori (asta se-ntâmplă cu oricare 
'capodoperă), dar a da verdicte estetico-morale la acest 
nivel e cel putin o lipsă de perspicacitate critică, de 
care Eminescu nu se face vinovat. Reducerea 
Luceafărului la o anecdotă biografică (vehiculată ce-i 
drept, pe la sfârşitul secolului trecut de către 
Al.Vlahută) dă seama nu asupra valorii scrierii, ci 
asupra valorii interpretului. Nici nu e de mirare că, în 
cele din urmă, Eugen Negrici, adoptă punctul de 
vedere gherist privitor la finalul Luceafărului, final pe 
care el nu-l întelege. "De alttel,decide Eugen Negrici, 
tocmai finalul poemului” "scoate, din păcate, textul din 
orizontul mitic pentru a-l împinge în orizontul moral”. 
Exact ceea ce spunea şi Gherea, care vedea în finalul 
poemului ilustrarea moralei vulpii care nu ajunge la 
struguri! Dar dacă autorul s-ar fi initiat în exegeza 
eminesciană, ar fi descoperit că reducția la o atitudine 
morală a cuvintelor "nemuritor si rece” tine de oO 
interpretare grosieră cu adevărat ”plebee”. Eroarea lui 
Eugen Negrici se explică printr-o incredibilă confuzie 
de planuri: între politică si poezie.  Populismul e un 
curent politic la modă, intrat în uz cotidian, la noi, 

după 1989. Uluitor e că un om inteligent şi cultivat ca 
Eugen Negrici transpune un astfel de concept în 
limbajul poeticii. Rezultatul e catastrofal, în măsură să-l 
"descalifice” nu pe Eminescu, ci pe exegetul său 
improvizat. 

De altfel, Eugen Negrici nu este singurul care 
face uz de metoda populistă în critică, atunci când vine 
vorba despre Eminescu. Într-o tabletă din "Luceafărul 
(evident revista!), Dan C. Mihăilescu descoperea cât de 
"reacţionar” este Eminescu prin celebrele versuri: "Iar 
noi locului ne ţinem, /Cum am fost aşa 
rămânem”( Revedere). Poetul ne-ar îndemna aici să nu 
ne mişcăm din inerţia...comunismului, din 
subdezvoltarea tradiţională! Până şi N. Manolescu s-a 
lăsat ispitit de metoda populistă, oferind o mostră 
exegetică pe alte versuri: "Eu? Îmi apăr sărăcia şi 
nevoile şi neamul...” (Scrisoarea IN. Ce fel de patriot 
era Mircea cel Bătrân, (implicit, Eminescu) dacă se 
erijează în apărător al sărăcier - se întreba ritos marele 
critic. Dar mai bine să-i dau cuvântul:"De câte ori am 
citit m-am întrebat:De ce trebuie apărate sărăcia şi 
nevoile ? Iată o ideologie la fel de izolaţionistă ca şi 
aceea din Doină. Un domnitor patriot ar trebui să 
urmărească civilizarea neamului, nu conservarea cu 
mândrie a sărăciei, între frontierele istorice ale 
nevoilor.” (România literară, nr.1/1993). În orbeţia sa 
politico-ideologică,  N.Manolescu îşi imaginează că 
Mircea (recte Eminescu) vorbeşte cu mândrie despre 
sărăcia neamului. E vreo diferență de limbajul 
proletcultist al anului 1949, când Ov.S.Crohmălniceanu, 
de pildă, răspunzând unei anchete a revistei Flacăra, 
zicea: Suntem unul din putinele popoare care avem 
nenorocul ca figura majoră a poeziei noastre să fie 

prizonieră, cu tot geniul ei unei conceptii 
reactionare.(...Nouă ne revine sarcina de a arăta în 
lumina marxis-leninismului ce e rătăcire, fugă de luptă, 
spaimă şi duşmănie pentru progres în această pledoarie 
pentru neființă. Ba mai mult, demascând, combătând ce 
e reacționar, învechit, duşmănos vieţii în ideologia lui 
Eminescu, vom înzestra pe lector cu acea putere de a 
alege ceea ce semnalez că găseşte ecou în sufletul meu, 
peste intenţiile şi convingerile poetului.” (apud Ilie 
Bădescu, Dan Lungaciu, Sociologia şi geopolitica 
frontierei, II, Ed. "Floarea Albastră”, Bucureşti, 1995, 
p.325-326). 

Cel puţin I.Vitner, Ov.S.Crohmălniceanu ş.a. 
aveau o scuză în anii '50, în plin fanatism ideologic. În 
schimb, criticii vizaţi, cărora li s-au raliat şi alţii, nu mai 
au nici una. Voi mai da încă un exemplu de critică 
literară populistă. El aparţine unui prozator supralicitat 
de comilitonii săi - Bedros Horasangian. Pus în postura 
de a răspunde dacă se pot găsi la Eminescu versuri de 
actualitate, domnul Horasangian a conchis fără să 
clipească:”Vers din Eminescu de actualitate ? Poftim: 
«Arbeit macht frei'»” (România literară, nr.1/1993). 
Arbeit macht frei! era sloganul de pe  frontispiciile 
lagărelor naziste, însemnând "Munca te face liber!” Ca 
să vezi până la ce performanţe merge "critica 
populistă”. Şi ce discipoli destoinici are părintele 
Grama! De altfel, trimiterea la fascism am văzut-o şi din 
interviul din Tribuna al lui Moses Rosen. În 1994, 
Z.Ornea invoca Mein Kampf de Hitler, comentând 
reeditarea cărții “lui D.Murăraşu Naționalismul lui 
Eminescu (Ed.Pacifica, Bucureşti). Z.Ornea decide în 
aceeaşi manieră din anii '50: "Eminescu a fost un 
paseist potrivnic evoluţiei ţării spre o civilizaţie de tip 

industrial, respingând formele suprastructurale 
moderne... Opiniile lui Eminescu despre fenomenul 
românesc nu ne pot ajuta. Dimpotrivă” (O reeditare 
cliletantă, în ”Adevăruľř,  nr.1281/1994).  Mistificări 
grosolane, dar cu ţintă precisă. 

Pe de altă parte, interpretările lui Negrici et 
comp. (cu priză asupra unui public uşor atins de 
snobism) este contrazisă chiar cu uneltele criticii 
“estetice” de provenienţă hugofriedrichiană, cu ajustări 
poststructuraliste. Primul care a oferit o probă imbat- 
abilă este însuşi Ion Negoiţescu, în Poezia lui Eminescu 
(1968), probabil, tot ce a scris mai bun acest critic 
literar care, ulterior, s-a lepădat şi el de Eminescu, din 
motive politice şi ca dovadă că nu adevărul 
eminescianismului prevalează când e vorba de interese 
circumstanţiale. Deşi la vremea ei cartea lui Negoiţescu 
a fost socotită de N.Manolescu drept ”extraordinară”, 
nimic din substanţa ei n-a marcat ” sistemul estetic ” al 
autorului în ce-l priveşte pe Eminescu. 

Îndrăzneala lui I. Negoiţescu consta în aceea că 
demonstra, cu cărțile pe faţă, că există în lirica lui 
Eminescu un fascinant "filon plutonic” care îl plasează 
pe poet în plină  contemporaneitate cu marea 
experienţă simbolistă şi cu lirica secolului nostru. Ne- 
aoițescu delimita clar acest filon liric de mimesis-ul 
clasic şi romantic, adică de ceea ce Manolescu a numit 
poezia tradiționalistă: Astfel, probleme ca romantismul 
lui Eminescu sau realizarea modalităţilor romantice în 
Opera sa poetică devin tot mai  lăturalnice precum 
problema simbolismului lui  Mallarme sau a 
expresionismului lui Trakl”. (Prefaţă la Poczia lui 
Eminescu). Originalitatea demersului venea din 
părăsirea unei stricte paradigme a formelor şi orientarea 

către ceca ce azi e critica ontologică, direcţia cea mai 
fecundă şi mai completă a gândirii critice europene. 
Intenţia lui Negoiţescu se exprima pregnant : "accentul 
însă cade permanent pe tonul originar al poeziei 
lui Eminescu, pe viziunile născute din sensibilitatea sa 
pură; am redus melancolia eminesciană la sâmburele 
său ontic”. Nefiind, însă, suficient avertizat asupra 
complexităţii criticii ontologice, I. Negoiţescu a comis 
eroarea proclamării unei rupturi ireductibile dintre ceea 
ce el a numit fi/onul plutonic şi cel neptunic, recte 
dintre postume şi antume, răsturnând perspectiva la fel 
de rigidă a lui Ibrăileanu, care dăduse câştig de cauză 
antumelor. Astfel, I.Negoiţescu a proclamat 
superioritatea postumelor, acolo unde Eminescu este 
originar”, nemarcat de prejudecățile esteticii 
tradiționale. Altfel spus, i se recunoaşte modernitatea 
poetului numai acolo unde n-a intervenit conștiința 
estetică. În consecinţă, Eminescu rămâne prizonierul 
poeticii tradiţionale în tot ce a încredinţat tiparului, 
încât o capodoperă ca Luceafărul este considerată 
depăşită estetic de cutare postumă asupra căreia n-a 
intervenit cenzura mutilatoare a creatorului. Premisa 
este atât de hazardată, încât schisma dintre antume şi 
postume n-a putut fi validată de eminescologie. 
Rămâne de explicat de unde vine bizarul artificiu 
exegctic al lui Negoitescu, în ciuda excepționalelor sale 
intuiţii critice. 

I. Negoiţescu n-a găsit calea de acces către 
poetica eminesciană, continuând să judece lucrurile aşa 
cum le-a moştenit de la predecesori. Aşadar, şi-a 
imaginat că postumele n-au fost gândite de către poet, 
că ele sunt produsul “inconştientului” şi au fost salvate 
tocmai fiindcă Eminescu nu le-a prelucrat, nu le-a dat 

forma cizelată, perfectă spre care năzuia. Cu alte 
cuvinte, poetul, cu estetica lui, tributară Junimii, a fost 
cel dintâi distrugător al propriilor comori poetice. Ideea 
poate să pară unora ingenioasă, dar este nedreaptă şi 
ncadevărată. Or, prezenţa variantelor este cheia 
înțelegerii travaliului artistic eminescian şi el concordă, 
în bună măsură, cu exigenţele unui modernist 
recunoscut ca Mallarmé. (Ba, în secolul nostru, 
combinatoria lingvistică producătoare de nenumărate 
variante e una dintre experientele adesea invocate!). La 
Eminescu, variantele indică un efort creator pozitiv şi 
nu autodistrugător. I.Negoiţescu admite o conştiinţă 
estetică, în postume, de mare îndrăzneală, dar care ar fi 
fost mereu autocenzurată, poetul neavând curaj să-i 
înfrunte pe contemporani. Ipoteza e fantezistă. Pe de 
altă parte, criticul eludează faptul că de la prima 
versificație a basmului Fata în grădina de aur până la 
forma cvasifinală a Luceafărului nu s-a produs un 
proces ”entropic”, dimpotrivă. De asemenea, este ig- 
norat faptul că printre postume se găsesc reuşite cel 
puţin la fel de modeste ca si în unele pasaje din an- 
tume. Explicația  nereuşitelor eminesciene trebuie 
căutată în propriul sistem de referință: poetul n-a găsit 
întotdeauna cuvântul ce exprimă adevărul. Intr- 
adevăr, variantele eminesciene n-au sensul unui joc 
combinatoric, căci poetul credea, ca şi contemporanii 
săi Flaubert si I. L. Caragiale, că dintre toate cuvintele 
numai unul singur atinge adevărul, adică originarul, 
onticul. Năzuia Eminescu să se supună, cu acest 
deziderat, canoanelor mimesis-ului traditional? Aici e 
nodul gordian al poeticii eminesciene. I.Negoitescu, 
N.Manolescu ete. s-au  învârut pe lângă nodul 
eminescian, dar cu neputinta ideilor “a priori” ACCastă 

neputinţă (pe care totuşi, Negoitescu ar fi putut-o 
depăşi) este perfect explicabilă, de vreme ce erau 
prinşi în mirajul unui sistem de concepte foarte precis, 
descinzând din poetica de tip Hugo Friedrich 
coroborată cu experiența structuralistă ŞI 
poststructuralistă şi care a marcat îndelung o mare parte 
a gândirii critice occidentale. (Dar, chiar şi-n interiorul 
acestui sistem, un lon Constantinescu încerca să 
demonstreze, cu ani în urmă, că Eminescu răspunde 
chiar şi exigenţelor poeticii moderniste a lui Hugo Frie- 
drich). 

Cred că numai un autentic spirit postmodernist 
poate depăşi limitele unor teorii, oricât de bune la un 
moment dat. Acest lucru a reuşit să-l facă ceea ce 
numim critica ontologică şi care posedă marele avantaj 
că aspiră spre transcederea limitelor tuturor formelor 
critice secvențiale (stilistică, psihocritică, semiotică etc.). 
La noi, critica ontologică a fost practicată sporadic 
(L.Blaga, Mircea Eliade, Constantin Noica, Edgar Papu 
ş.a.), dat fiind că idealul criticului român a fost să se 
“sincronizeze” mai totdeauna cu Parisul. Din păcate, la 
modul epigonic. Strădania lui G.Călinescu de a pune 
temeiul unci critici totale, specifice geniului românesc, 
n-a dat rezultate spectaculoase din pricina "revoluţiei 
culturale” comuniste. 

Dar să revin la I. Negoiţescu : impasul său nu 
stă în a fi distins între latura neprunică şi plutonică a 
geniului eminescian. Din contră, e aici o intuiție ex- 
ceptională, de mare forţă interpretativă. Eroarea vine 
din spiritul schizoid al criticii lui Negoitescu, din in- 
decizia de a găsi punctul cumpănă dintre orizontul 
neptunic şi cel plutonic. Si nu l-a găsit pentru că 
nici nu l-a căutat. Răspunsul este întreg în Eminescu, 

nu în idei critice "a priori”. Că I. Negoiţescu vede 
peste tot "zicluri despărţitoare” în sânul 
eminescianismului, o dovedeşte şi ruptura pe care o 
postulează între poezie şi publicistică, reflex al primei 
priviri schizoide, dar de o gravitate greu calculabilă, 
ădind o catastrofală cădere în partizanat politic şi 
cultural. Nu e delce întâmplător că o asemenea dramă 
trăieşte astăzi şi N Manolescu. Degringolada spirituală 
de contestare a nodelului cultural naţional îşi are 
sorgintea în inaderenţa profundă la modelul ontologic 
eminescian. Nimic nu se produce la întâmplare. Faptul 
depăşeşte cadrele unei experienţe strict personale. şi 
arată o deviere trezică a intelectualităţii româneşti, în 
ultimele decenii, sıb impactul formidabil al presiunii 
ideologiilor supraraţionale pe care le-a inoculat în 
doze mici, cu perseverență,  internaţionalismul 
comunist. 


3. Eminescu ş conceptul de modernitate 


Dar  pentn a înțelege punctul slab al 
referenţialului critic manolescian (contrazis parţial chiar 
din interiorul sistemului), trebuie repus în discuţie 
însuşi termenul d: modernitate. Şi o voi face din 
punctul de vedere eminescian, care şi-a dovedit din 
plin percutanţa, char dacă a fost ignorat vreme de un 
secol, în pofida profetiei maioresciene împlinite cu 
asupra de măsură. i trebuie să subliniez că aceia care 
nu s-au supus tendințelor  minimalizatoare ale 

modernismului de suprafaţă, au fost autorităţi 
incontestabile : T. Maiorescu, N. Iorga, T. Vianu, VI. 
Streinu, G. Călinesu, D. Caracostea, L. Blaga, Mircea 

Eliade, Constantin Noica, Edgar Papu, George 
Munteanu ş.a. Pentru aceştia, modernitatea poetului a 
fost privită întotdeauna ca substanțială, fiindcă nu se 
crease rigida ierarhizare valorică traditionalism - 
avangardism - modernism - postmodernism. Am mai 
atras atenţia că pentru T. Maiorescu, bunăoară, 
Eminescu nu a fost niciodată un "romantic întârziat”, ci 
"un om al timpului modern”, depăşindu-şi veacul, de 
vreme ce a fost posibilă profeția că literatura română a 
secolului al XX-lea "va sta sub auspiciile geniului lui”. 
Profetizând, Maiorescu simţea tocmai modernitatea de 
fond a eminescianismului, interpretată ca atare şi de 
toţi cei care s-au lăsat înrâuriţi de Eminescu, nu ca 

epigoni, desigur. E o referinţă din interior, ca semn al 
originalității  românismului în cultura europeană 
modernă. Un Noica sau un Mircea Eliade nu s-au simtit 
obligați să demonstreze modernitatea poetului cu 
paradigma simbolismului parizian, de exemplu, fiindcă 
acest soi de comparatism li se părea nerevelator şi nu 
s-ar fi diferențiat de sursomanie. Mircea Eliade îi 
prețuia pe marii noştri scriitori tocmai fiindcă nu 
semănau cu geniile Ocidentului. Hasdeu şi Eminescu, 
bunăoară, i se păreau extraordinari fiindcă nu s-au lăsat 
copleşiţi de culturile cu care au venit în contact, 
asimilându-le şi măsurându-se cu ele de la egal la egal. 
Încercările unor N. Davidescu sau B. Fundoianu de a 
demonstra că Eminescu a fost un precursor al 
simbolismului grăicsc asupra complexităţii 
eminescianismului, dar rămân  iluzorii, fiindcă poetul 
nu s-a simţit obligat să imite experientele pariziene de 
ultimă oră (de unde şi ironiile la adresa lui 
Macedonski), poetul ştiindu-se în stare să revoluționeze 
poezia din interior. De-aici, s-a tras concluzia că 

Eminescu a refuzat modernitatea, preferând starea de 
“întârziat”. În realitate, el se plasa într-un alt mod de a 
cuceri modernitatea, care mod, ce-i drept, n-a putut 
marca Occidentul, din pricină că Eminescu venea dintr- 
o cultură marginalizată. În schimb, miracolul s-a 
produs în interiorul culturii româneşti, eminescianismul 
devenindu-i principalul ferment. 

Se pune întrebarea de ce a ales Eminescu 
drumul modernităţii prin cultura romantică germană şi 
nu prin simbolismul francez al vremii? De mirare ar fi 
fost să urmeze alt drum. De fapt, fără romantism, simbo- 
lismul însuşi n-ar fi fost posibil. Ca şi Eminescu, 
Baudelaire se simţea solidar cu romantismul, dar 
amândoi aceşti creatori erau, în realitate, mari 
deschizători de drumuri. Eminescu, plus de asta, şi-a 
asumat toate riscurile culturii urgisite din care 
provenea, căci marea lui ţintă era să demonstreze 
Europei că menirea României era să constituie "un strat 
de cultură la gurile Dunării”, o menire străveche, dată 
de împăratul Traian, dar care se-mplinise doar sporadic 
datorită unei istorii ingrate. De aceea, Eminescu nu 
admitea condiţia de periferie culturală a Europei, având 
o extraordinară încredere în forţa de creaţie a geniului 
românesc. 

Cine citeşte articolele este izbit de credinţa 
poetului că el judecă lucrurile într-o perspectivă foarte 
modernă: "Maniera noastră de a vedea e pe deplin 
modernă” (Timpul, 17 august 1879). Mai mult, îşi are 
propria teorie cu privire la conceptul de modernitate 
si pe aceasta trebuie s-o luăm în consideraţie. Aşadar, 
aprecierea lui Maiorescu avea o perfectă acoperire: 
"Eminescu este un om al timpului modern, cultura lui 
individuală stă la nivelul culturei europene de astăzi”. 

(Eminescu si poeziile lui, 1889). Maiorescu îl vedea pe 
poet sincronizat cu marea cultură occidentală a vremii, 
într-o dublă perspectivă: "să arate întâi în cuprinsul ei o 
parte din cugetările şi simtirile care agită deopotrivă 
toată inteligența europeană în artă, în stiință, în 
filozofie; să aibă, al doilea, în forma ei o limbă adaptată 
fără silă la exprimarea credincioasă a acestei 
amplificări”. Aici vedea Maiorescu temeiul influenței 
prezente şi viitoare a lui Eminescu în cultura 
românească. De ce, atunci atât de receptiv, Eminescu a 
ignorat şi chiar ironizat simbolismul ? Întâi de toate, 
dintr-un spirit de independență specific marilor 
cutezători ai gândirii: 

"Dară nime nu m-a face 

Să mă iau dup-a lui flaut; 

E menirea-mi: adevărul 

Numa-n inima-mi să-l caut”. 

(De vorbiti, mă fac că n-au) 

Apoi, Eminescu a simţit primejdia aventurii 
limbajului în sine, revendicată de simbolismul de 
suprafață şi pe care marii poeţi nu şi l-au revendicat, în 
ciuda teoreticienilor. Se ignoră faptul că un Rimbaud 
s-a vrut un vizionar şi un "suprem savant”. Or, savantul 
caută adevărul, nu se joacă cu vorbele! De aceea, 
proba supremă în poezie rămâne cuvântul. 


În istoria culturii, au functionat îndeobşte două 
criterii de abordare a conceptului de modernitate: de la 
forme la fond şi de la fond la forme. La acestea, 
gândirea contemporană a găsit o cale “de mijloc” nu în 
sensul unui compromis care să ne scutească de 
complicaţii, ci într-unul care să înlăture contradicţia 
ireductibilă dintre fond şi formă. Altminteri, O teză 

tundamentală a structuralismului modern este chiar 
abolirea vechii polarități prin soluția că fond şi formă 
nu-s altceva decât feţe complementare ale aceleiaşi 
realităţi. Aceasta fiind o probă foarte grea a gândirii 
obişnuite să opereze cu  instrumentarul  logicilor 
tradiţionale, în faptă, continuă să funcţioneze primele 
două criterii. De-aici tendinta spiritului schizoid euro- 
pean de a instaura seria de opoziții absolute între 
“traditional” şi "'modern”, între traditie şi inovaţie etc. În 
vreme ce ”inovatorii” pariază pe dinamica formelor, 
tradiţionaliştii s-ar plasa pe terenul mai sigur al 
fondului, riscând să fie etichetaţi drept "conservatori”, 
când nu sunt numiţi "reacţionari”, paseişti etc. La 
asemenea acuze, se răspunde prin respingerea ironică a 
modelor, a noilor metode în critica literară, a 
experimentelor de ultimă oră. Fiecăreia dintre părţi i se 
rezervă, aşadar, un câmp larg de posibilităţi în a-şi 
exersa "spiritul critic”. Sunt perioade istorice când 
biruința e de o parte sau de alta. În anii prolet- 
cultismului, partizanii "fondului” şi-au luat partea leului. 
După tirania pseuco-adevărurilor, urmează, de obicei, 
extremismul formelor. 

Urmând criteriile unilaterale, s-a ajuns sau se 
ajunge la fenomene aberante, precum eliminarea din 
“actualitate” a celor mai importante valori naţionale (în 
proletcultism), sub pretextul "anacronismului” 
ideologic, sau la discriminări cu mult mai ”subtile”, de 
cealaltă parte - de unde rezultă foarte curioase con- 
tradicţii în judecăţile de valoare asupra scriitorilor de 
primă mărime. Rebreanu - au decis criticii - este un 
prozator de factură tradiționalistă, autorul lui Jon 
nefiind un inovator în arta romanului, căci a prelungit, 
pur şi simplu, marele realism din secolul trecut. Şi 

totuşi, acelaşi Rebreanu este considerat, totodată, 
"creatorul romanului românesc modern”. Dar cum vine 
asta ? În literatura autohtonă, Rebreanu e modern, 
iar în cea europeană nu ? România nu face parte din 
Europa? Ce vrea să afirme această dublă situare? 
Ponciful mai vechi că literatura română e mereu în 
întârziere comparativ cu ce se face aiurea? 

Exact aceluiaşi tratament au fost supuşi şi 
L.Blaga, M.Sadoveanu, Marin Preda etc. Cu Eminescu, 
s-a zis, începe poezia românească modernă, el este 
inegalabilul inovator, "un trăsnet picat din cer”. Toate 
bune şi minunate, numai că acelaşi nu-i decât un 
“romantic” întârziat, refractar modernităţii care-şi croia 
drum, în Europa, prin simbolism. Din care motive, în 
anul de graţie 1880, modernă nu putea fi decât poezia 
simbolistă ? Iar dacă ne gândim bine, nici cu 
"modernul” Bacovia nu stăm prea strălucit, căci el este 
asimilat simbolismului când acesta deja trecuse ca 
modă, la Paris! Totuşi, doamna Svetlana Matta, într-o 
carte din 1958 (Existence poétique de Bacovia) a 
demonstrat că Bacovia reprezintă un alt stadiu al 
poeziei europene decât defunctul simbolism, pro- 
punând o viziune existenţială de o tulburătoare 
noutate. Dar Rebreanu ? El este doar un epigon al 
marelui realism balzaciano-sthendalian ? Am arătat 
contrariul într-un eseu din Convorbiri literare. De ce 
astfel de discriminări, când e vorba de literatura 
română? 

Am dat aceste exemple spre a vedea erorile pe 
care le poate favoriza criteriul exclusiv de la forme la 
fond. Curiozitatea e că nu străinii ne judecă printr-o 
asemenea grilă cultura, cât o anume categorie de critici 
şi istorici literari de limbă română, prizonieri exclusivi 

ui criteriului formelor, în numele unui excesiv 
“sincronism” pe care nici o cultură originală nu-l prac- 
ucă în Europa! Cred că e o situaţie singulară, reflex bi- 
zar al vechii nevoi de a închina ţara unor puteri străine, 
politic, economic, apoi cultural, fenomen amplificat 
stăruitor şi perfid de starea noastră de semicolonie 
comunisto-sovietică. Ne apărăm noi înşine straniul 
“complex de inferioritate”, ne bălăcim în ape călduţe 
care ne scutesc de grija de a ne construi sau regândi 
cultura din interior, singura garanţie a competitivităţii 
in exterior. Nu e oare uluitor cazul lui Jean-Louis 
Courriol, de la Universitatea din Lyon, care - având 
revelaţia modernității poeziei eminesciene - a fost 
acoperit de o ploaie de sudalme din partea unor critici 
români? Şi nu cu aceeaşi suficientă de sine a fost tratată 
cartea Svetlanei Palcologu-Matta Eminescu şi abisul 
ontologic (1988) ? La capătul acestor şiretlicuri stă 
parcă un program anume al excluderii emines- 
cianismului din curentul viu al culturii moderne. 
Începând cu poezia. Şi nu de azi, de ieri. 

Gheorghe I. Florescu, un harnic cercetător de 
enciclopedii străine, observa tendinţa unor colaboratori 
la asemenea lexicoane de a strecura informaţii 
compromiţătoare despre Eminescu, vizând, în ultimă 
instanţă, ideea că primul mare poet al României nici 
măcar n-a fost român, punându-se, totodată, accent pe 
nebunia poetului, pe "conservatorismul” articolelor sale 
de la Timpul. Este exemplul Lui Moses Gaster, pentru 
care Eminescu a nutrit O autentică prietenie şi care, la 
rându-i, s-a pretins prieten al poetului. E cazul să ne 
întrebăm, totuşi, ce porniri obscure l-au îndemnat pe 
Moses Gaster, în 1910, să strecoare în Encyclopedia 
Britannica informaţii falsificatoare despre fostul său 

prieten? Să nu-l fi putut ierta, nici pe el, nici cultura în 
care a creat, pentru severitatea poetului fată de evrei? 
Foarte probabil, dar într-o enciclopedie se dau 
informatiile cele mai obiective, esenţiale, pe care 
cititorii sunt înclinați să le ia întotdeauna ca sigure şi 
pentru eternitate. Fi bine, Moses Gaster n-a găsit 
altceva mai bun decât de a informa publicul englez că 
Eminescu ceste pseudonimul unui poet "de origine 
turco-tătară”. Aşadar, avea România un poet important, 
dar acesta nici măcar nu era român! În 1910, o 
asemenea afirmaţie nu putea fi nevinovată şi Mite 
Kremnitz a sesizat perfidia, luând atitudine în articolul 
Un Lenau român, ca şi N. lorga, care a remarcat, pe 
bună dreptate, că articolul lui Gaster devenea "opinie 
publică engleză”, mai ales că acesta locuia, pe vremea 
aceea, în Anglia. Că era vorba de o acţiune cu efecte pe 
termen lung, o dovedeşte şi faptul că informaţia lui 
Moses Gaster a trecut intactă în următoarele trei ediţii, 
până în 1929, de unde trece în Larousse de XX-e siècle 
(1930) şi în enciclopedia americană The New Century 
Cyclopedia of Names, unde numele lui Eminescu 
devine, pur şi simplu, Mihail Emin (1954). În 1967, 
Beatrice  P.Pau prelua aceleaşi date în Furopean 
Authors. 

Am retinut doar unul dintre exemplele oferite de 
d-l Florescu. Autorul observă că în cazul unor scriitori 
ca Stendhal sau Mark Twain, în majoritatea 
enciclopediilor nu se precizează că e vorba de pseu- 
donime. De ce exceptia de la regulă cu Eminescu? 
“Când vine vorba de poetul naţional al românilor, însă, 
născut în România, din părinți români, propensiunea 
unora - editori şi colaboratori de enciclopedii şi 
dictionare - către fabulatie gratuită si aserţiunea 

malitioasă se dezlăntuie ca un gând îndelung tăinuit şi 
care poate fi, în sfârşit, fără a le pretinde cineva vreo 
explicaţie. Necazul mare este acela că neadevărurile de 
acest gen rămân înscrise în paginile unor lucrări 
considerate de atâţia, şi justificat întru totul, drept 
izvoare istorice, cu netăgăduite virtuţi documentare. Ele 
se vor repercuta astfel, în sens negativ, asupra lui 
Emninescu şi a literaturii române, dar şi asupra 
literaturii universale”. (cf. Repere ale  receptării 
universale, în Eminescu: sens,timp si devenire istorică, 
laşi, 1988, p. 924, volingrijit de Gh.Buzatu, St.Lemny, 
LSaizu). 

Să ne mai mire faptul că Jean-Louis Courriol a 
fost sancționat atât de sever, după 1987, an în care a 
protestat împotriva "monstruoasei absente” a lui 
Eminescu din “constiinta estetică franceză”, deşi e un 
deschizător de drumuri în lirica modernă ? ( V. şi eseul 
meu &Æminescu si constiinta estetică franceză, 
în Luceafărul”, nr.177/1988). Românistul francez 
mărturiseşte că a fost nevoie să întâlnească poezia lui 
Marin Sorescu Trebuiau să poarte un nume pentru a 
afla că românii au un poet extraordinar: "Rien n'est 
évidemment plus consternant s'agissant d'un créateur 
dont l'essentiel de l'oeuvre este resté exceptionellment 
moderne et actucl”.(Prefată la ediţia bilingvă a Poeziilor 
lui Eminescu, Ed. Cartea Românească, 1987). 

Ne amintim că au existat încercări, în cultura 
franceză, chiar de la sfârsitul secolului al XIX-lea de a-l 
vedea pe Eminescu în adevăratele lui dimensiuni, dar 
care au fost înăbușite în fasă. B.I.Hetrat, colaborator al 
Convorbirilor literare, cunoscător al poeziei europene, 
aprecia: dacă Eminescu ar fi scris în limba franceză, ar 
fi fost cel mai mare poet al acestui secol” (v. Elie 

Cristea, Eminescu. Viaţa si opera, în Pagini dintr-o 
arhivă inedită, ediţie, studiu, note de Antonie 
Plămădeală, Bucureşti, Ed.Minerva, 1984, p.289). 

Am să mai dau şi exemplul lui Ungaretti care, în 
1964, scria:"Rareori se întâlneşte, cred, în literatura 
ultimelor două secole, o figură de scriitor şi de poet 
mai complexă şi mai completă decât aceea a lui Mihai 
Eminescu”. (Eminescu, în Secolul 20, nr. 6/1964, p.3). 

Care e motivaţia "ocultă” că pentru străinii Jean- 
Louis Courriol, Giuseppe Ungaretti, Rosa del Conte ş.a. 
Eminescu este un poet modern, iar pentru 
N.Manolescu, Z.Ornea, V.Nemoianu etc. e "tradiţionalist 
”.  "antisemit”, "xenofob”, "conservator” şi "romantic 
întârziat”? Pentru a nu neîndreptăţi pe nimeni, poate e 
nevoie de a face şi o distincţie între modernism, 
modern, şi modernitate. Primul concept e mai 
funcţional, se pare, în sfera modei, Conservând metrul 
popular în Revedere, lui Eminescu nu i-ar fi trecut prin 
minte că nu-i modern. Ba chiar G.Călinescu a apreciat 
că e vorba de o inovație eminesciană în materie de 
poezie, pe care a numit-o "folclor savant”. Or, destui 
poeţi ai secolului nostru, de la Federico Garcia Lorca la 
Cezar Ivănescu, au mers pe un drum similar. Nu sunt 
aceştia modern 

În fine, e vremea să ştim ce credea Eminescu 
însuşi despre modernitate, fiindcă despre modă şi 
imitații se ştie că le-a tratat după propria-le măsură. Te- 
oria "formelor fără fond” de expresie maioresciană nu 
mi se pare suficientă spre a defini corect poziţia poe- 
tului. Si asta din cauză că, reducând chestiunea mod- 
ernităţii la fond (recte la adevăr), există primejdia 
alunecării într-o altă extremă, pe care Maiorescu însuşi 
n-a cvitat-o până la capăt, de vreme ce el n-a reuşit să 

reconstruiască filosofic şi estetic conceptul de adevăr, 
asa cum a făcut-o Eminescu într-un spirit surprinzător 
de  ”heideggerian”, cum a demonstrat şi Svetlana 
Paleologu-Matta în Eminescu şi abisul ontologic. Cum 
deja am atras atenţia, eroarea priorităţii "fondului” iese 
la iveală în poeticile sociologizante şi nu întâmplător 
socialiştii din epocă, împreună cu Gherea au îmbrăţişat 
şi ei "teoria formelor fără fond”. În schimb, prin 
Eminescu se realizează o veritabilă ruptură de ambele 
extreme, care i-a permis poetului român să depăşească 
nu numai /nimess-ul tradiţional, dar şi exclusivismul 
formelor.  Respingând mimarea formelor (“cuvinte 
goale/ce din coadă au să sune”), nu înseamnă că 
Eminescu a optat pentru o artă cu "idei”, adică pentru 
ceea ce s-ar putea numi fond Ce-i drept, aşa zice 
Mircea Scarlat (iar, mai recent, Eugen Negrici) şi 
N.Manolescu îl crede pe cuvânt (v. Despre poezie). 
Cine citeşte publicistica are surpriza să constate o 
masivă şi permanentă polemică a poetului cu ceea ce el 
a numit ideile "a priori”, echivalent al ”vorbelor goale”. 
Din acest punct de vedere, Eminescu gândea ca şi 
Mallarmé, cel din replica faimoasă dată lui Degas şi 
luată drept măsură a poeticii moderne. Degas s-a plâns, 
într-o zi, prietenului său că, deşi are idei şi sentimente, 
nu reuşeşte să scrie poeziile dorite. Mallarme a 
răspuns:"Dragul meu Degas, poezia nu se face cu 
idei şi sentimente, ci cu cuvinte”. Nu altceva spune 
Eminescu în Criticilor mei. "Unde vei găsi cuvântul / ce 
exprimă adevărul?” Aşadar, şi la Eminescu marele chin 
al poeziei este cuvântul. Da, se va zice, dar Eminescu 
adaugă, în versul următor, adevărul. Aici e nodul 
gordian al chestiunii. Eminescu pariază ca şi Mallarme, 
pe cuvânt, dar - paradoxal - nu se leapădă de adevăr. 

De-aici se trage concluzia că el a rămas prizonierul 
esteticii tradiţionale. Am văzut, însă, că Eminescu 
respinge, totodată “ideile”. Asta înseamnă că poetul 
român a făcut pasul decisiv ca şi Mallarmé, iar al doilea 
pas - care, aparent, e unul înapoi - este, de fapt, unul 
mai departe decât cel făcut de simbuolistul francez. 
Eminescu, deci, îl confirmă pe Mallarmé şi, simultan, îl 
contestă, depăşind un impas virtual al modernismului 

tradiţional. Nichita Stănescu, solidar cu revoluţia 
necunoscută a eminescianismului, a rezolvat enigmatica 
contradicţie printr-un singur cuvânt - necuvântul. Este o 
evidentă adresă polemică la replica lui Mallarmé. În 
Matematica poetică, citim: "Matematica s-o fi scriind cu 
cifre/dar poezia nu se scrie cu cuvinte”. E zguduitura 
pe care o primeste lunga traditie a modernismului. Abia 
prin Nichita Stănescu vom înțelege  genialitatea 
gândului eminescian. Nu mai e vorba aici de a copia 
realitatea (mimesis) Adevărul fiinţei precede cuvântul. 
De aceea, cuvântul e marele chin al poetului, crucea pe 
care o poartă :"Ah! atuncea ţi se pare/ că pe cap îţi 
cade cerul”, zice Eminescu. Si Nichita Stănescu: 
"Semantica precede cuvântul. Poezia nu rezidă din 
propriile sale cuvinte. Poezia foloseşte cuvintele din 
disperare”. (Respirări, 1982, p.173). Această disperare O 
simte Eminescu în faţa adevărului Si lui Nichita 
Stănescu "Ti cade pe cap cerul” ca adevăr: "Dragii mei, 
adevărul e cerul. Dragii mei, realul e câmpul”. (bider, 
p.08). Aparent, Nichita Stănescu ajunge la o poetică 
tradiționalistă când spune că poezia "este însăşi viata, 
însuşi sufletul vieţii”. Mai mult, el crede, ca si Eminescu, 
că "poetii adevăraţi nu sunt scriitori”. Nu se considera 
Eminescu "poet de ocazie?” 

4. Deconstrucţia conceptului de adevăr 


E necesară o paranteză în strădania de a reda lui 
Eminescu locul pe care-l merită în istoria poeziei 
universale.Conceptul de adevăr în artă devenise, în 
perioada simbolistă şi după revoluţia kantiană în 
filosofie,  nerevelator, din cauză că  mimesisul 
tradiţional vedea în artă o reflectare fidelă (oglindă 
pasivă a realului). Simboliştii au simţit că omenirea se 
afla în pragul unei revoluţii a cunoaşterii şi au trecut la 
năruirea vechiului concept de adevăr. Poezia nu 
trebuie să mai urmeze adevărul, ci - după expresia lui 
Hugo Friedrich - ”să derealizeze realul”. Dar, în 
iconoclastia lor, simboliştii au crezut că o dată cu apa 
trebuie să arunce şi copilul din copaie, recte cuvântul 
adevăr. Şi aveau dreptate, în felul lor, deoarece filosofii 
vremii (cât şi arta) uitaseră de a/erheia grecilor, 
reducând adevărul, să zicem, la "felia de viaţă” a lui 
Stendhal. Aşa se explică de ce credinţa lui Eminescu în 
adevăr a putut fi confundată cu naiva teorie a artei - 
copie a realităţii. Când Rimbaud decreta ruptura 
radicală de tradiţie, el avea în vedere acest stadiu 
pozitivist şi pragmatic al cunoaşterii. De observat că 
atât simboliştii, cât şi T. Maiorescu s-au salvat fiecare 
printr-un  subterfugiu - unii prin poezia ca 
"derealizare a realului”, celălalt prin distincţia poezie- 
stiință, iarăşi corectă, cu precizarea esenţială că, în 
vreme ce ştiinţa se ocupă cu adevărul, poezia are 
ca ideal  fHumosul. În definitiv, poziţia lui Maiorescu 
nu diferea fundamental de simbolism, numai că 
mentorul junimist prelua concepte mai vechi din 

estetica post-kantiană, de unde impresia că ar fi redus 
modernitatea la un clasicism peren. Curajul 
simboliştilor a stat şi-n aceea că, renunțând la ”adevăr”, 
au intuit şi lipsa de consistenţă a vechiului concept de 
frumos artistic pe care Maiorescu nu l-a abandonat. Aici 
vine poetul nostru cu o îndrăzneală miraculoasă, 
“riscând” enorm. El a înţeles că ruptura de înaintaşi 
este o frondă superficială, rezumându-se doar la 
demolare. Nu e revelator că acelaşi "radicalism” era 
propovăduit şi de Maiorescu faţă de romanticii 
paşoptişti ? Şi nu devine semnificatiativ că, în acest 
punct, Eminescu se distanţa hotărâtor de magistru? 
Aparent, el se-ntorcea la romantici, dar, în fapt, ”se 
întorcea” peste tot unde-s poezie şi fiinţă până la Dante 
şi Shakespeare, până la greci şi indieni. Geniul lui 
Eminescu e că nu s-a temut de romantici şi nici de cei 
vechi, iar criticii au înţeles că poetul s-a refugiat în 
trecut inventând una din enormităţile culturii noastre, 
refugiu nu numai ca poet, dar şi ca doctrinar politic. 
Alţii au spus că Eminescu era paseist în poezie şi 
modem în politică, pentru ca unii să inverseze 
datele problemei. "Uluitoarele contradicții” aparţin însă 
criticilor, nu eminescianismului. "Întoarcerea în trecut a 
lui Eminescu” trebuie înţeleasă în sensul profundei ob- 
servaţii a lui Edgar Papu, din Fetele lui Ianus (1970): 
"Cu cât saltul înainte este mai mare cu atât fandarea 
înapoi pentru a-i pregăti avântul în aceeaşi 
proporţie...” Şi cu cât puterea de cuprindere a geniului 
este mai vastă, cu atât el se desprinde mai decisiv de 
şcolile şi modele literare, haine prea strâmte pentru un 
uriaş. "Sinteza” eminescianismului trebuie explicată şi 
prin specificul spiritualității româneşti, aflată la 
cumpănă de culturi şi civilizaţii, între Occident şi 

Orient. Ignorând, mai departe, mesajul unei culturi 
“mici”, aflată "în calea tuturor răutăţilor”, Europa 
Occidentală va fi ea însăşi frustrată de comori spirituale 
intregitoare. Cine are interes să bareze accesul acestora 
spre Occident? 

Ca şi Confucius, Eminescu gândea că nu avem 
dreptul ”să ucidem” sau să eliminăm cuvintele, ci să 
"corectăm denumirile”. Teoria confuciană thceng ming 
s-a dovedit a fi cea mai rezistentă parte a gândirii 
învățatului chinez, reactualizată periodic cu istoria 
culturii (Platon, Kant, Haidegger). Aflaţi în fața 
degradării conceptului de adevăr, simboliştii au recurs 
la un ”paricid”. În schimb, Eminescu procedează la o 
“reconstrucţie”, la o ”rectificare” a lui. De aceea este 
Eminescu atât de mare, iar criticii lui, atât de 
neajutoraţi. 

În Eminescu - Dialectica stilului, am tratat pe 
larg acest uriaş demers eminescian, cu toate că poetul 
n-a făcut-o sistematic ci fulgurant intuitiv, în verva 
bătăliilor pe care le-a purtat cu sine şi cu ceilalți. 
Imensa lui sete de cunoaştere nu se putea exercita în 
gol, poetul nu-şi putea permite starea umilă de epigon 
al unei şcoli literare decedate în chiar anul naşterii lui 
(1850, după aprecierea lui Albert Béguin şi Hugo 
Friedrich ). Eminescu a priceput că numai poezia 
nu-i va fi suficientă pentru a urni din loc cunoaşterea 
poetică însăşi. De-aici receptivitatea lui pentru tot ce 
era fundamental şi nou în ştiinţa ultimelor secole, ca 
şi-n filosofia universală. Geniul vede legături 
surprinzătoare acolo unde inteligența obişnuită n-are 
acces. Puține spirite au fost înzestrate, în atare direcție, 
ca Eminescu. De aceea, am recurs la confruntarea cu 
patru personalități de răscruce ale gândirii universale: 

Platon, Kant, Einstein şi Haidegger . Cum iese 
Eminescu din această dispută istorică? Iese foarte 
bine, de unde şi violența protestelor celor îngust 
"specializați" în idei estetice "a priori”. 

De la Platon a învăţat Eminescu că nu trebuie să 
eliminăm conceptul de aclevăr, ci să-l rec/idim, aşa 
cum a făcut-o grecul prin extraordinarul mut al peşterii, 
dar nu numai. De la Kant a învăţat poetul că mintea 
umană nu-i o oglindă pasivă (ca în simetriile perfecte 
platoniciene). Kant a dat temei filosofic cunoașterii 
stiințifice, în limitele spațiului şi timpului, absolut de 
sorginte newtoniană. Kant, însă, a creat un paradox: 
optimismul său gnoseologic  se-ntemeiază pe 
„agnosticism! "Lucrul în sine” nu poate fi cunoscut. 
Astfel, Kant a desăvărşit, mai ales prin epigonii săi, 
spiritul schizoid european. Ca să supravieţuiască 
propriului său impas, Kant a decretat că frumosul (ca 
obiect al esteticii) şi morala ar fi "dovezi” indirecte, 
inexplicabile ale /ucru/ui în sine, nefiind forme de 
cunoaştere. Morala apare ca un imperativ categoric, 
n-are legătură cu adevărul care aparţine de fenomenal. 

Eminescu trage toate  învăţămintele din 
kantianism, dar este, totdată, ”infidel”, căci se-ntoarce 
în acelaşi timp la greci, pentru care adevărul (a/erheia) 
închide în sine frumosul şi binele. Toate acestea, însă, 
nu puteau fi suficiente pentru a face faţă crizei de la 
sfârşitul secolului al XIX-lea şi pe care simboliştii au 
resimţit-o atât de acut. Drama simboliştilor a constat în 
faptul că au înţeles precaritatea conceptului de frumos 

kantian, dar au continuat să tie kantieni în ce priveste 
adevărul,  excluzându-l, în continuare, din sfera 
poeticului. De fapt, recucereau adevărul în pofida 
propriei concepţii despre artă precum Rimbaud şi 
Mallarme. 

Europa a trebuit să astepte apariţia lui Einstein 
pentru a revoluţiona cunoasterea ştiinţifică (cu urmări 
în toate celelalte sfere ale creaţiei umane) şi pentru a 
pune temei, prin Haidegger, unei poetici a adevărului, 
pe măsura relativismului cinsteinian. Eminescu, însă, nu 
i-a asteptat pe nici unul dintre ei. Şi-a devansat atât de 
incredibil timpul şi cultura din mijlocul căreia s-a 
ridicat, încât şi-a găsit foarte greu judecătorii pe potrivă, 
mai ales într-o cultură contaminată de virusul 
complexului întârzierii”, întreţinut cu abilitate şi astăzi, 
de către cei ce vor să dovedească mai departe, 
subrezenia spiritului romănesc în istoria Europei. 

O parte a criticii româneşti, a protestat vehement 
impotriva oricărei apropieri dintre Eminescu şi Finstein, 
pornind de la o obiecţie mai veche a lui G. Călinescu. 
Dar dacă între cele două războaie mondiale Călinescu 
avea tot dreptul să refuze filiaţia Eminescu - Einstein, 
din pricina îngustimii punerii problemei la nivel strict 
stiintific şi într-o vreme când estetica poeziei europene, 
dăduse câștig de cauză  modernismelor şi 
wangardismelor care urmat paradigma  poeticii ca 
aventură a limbajului în sine, acum, când aceeasi 
Luropă merge spre poetica de tip Haidegger, într-un 
spirit postmodernist, este mai mult decât o dovadă de 
“onservatorism critic, de lipsă de “sincronizare” cu 
spiritul veacului, să persisti în mentalitatea mijlocului de 
secol XX. Uluitor este faptul că amintiti critici se 
pretind reprezentanti ai postmodernismului, dar e 

vorba de o abilă formă de a-şi masca conservatorismul 
sub etichete la modă. Căci spiritul dominant al 
postmodernismului este tocmai toleranța şi sinteza 
tuturor formelor artistice create de omenire. 
Postmodernismul înseamnă biruinţa pluralismului 
(Wolfgang Welsch). Meritul postmodernismului este de 
a fi, în primul rând, o atmosferă, dincolo de 
extremismul avangardelor. Or, se observă tentaţia de a 
perpetrua intoleranţa şi exclusivismul sub o firmă 
generoasă. Eminescu a recurs nu la respingerea 
apodictică a formelor de până la el, ci le-a cultivat cu 
aceeaşi seninătate deopotrivă, fără a fi un scriitor 
eclectic. Edgar Papu observa, pe bună dreptate: "Gama 
sa lirică este imensă. Într-însa coexistă intuiţia 
viitorului, ansamblul tuturor ecourilor mitice, istoria şi 
peisajul românesc, cele mai vaste ingerinţe folclorice, 
asimilarea filosofiei, a ştiinţei, a vechilor «înţe- 
lepciuni». Se găsesc toate dispoziţiile lăuntrice: 
exaltarea, extazul, visarea, duioşia, luciditatea satirică, 
revolta, sarcasmul. Se cuprind toate formele poetice de 
la strofa alcaică a Antichității, şi de la liniile armonioase 
ale sonetului, până la cele mai îndrăzneţe expresii ale 
versului liber şi ale prozei ritmate, anticipări certe ale 
unor forme specifice numai veacului nostru” etc. (Din 
clasicii noştri, Ed.Eminescu, 1977, p.92-93). Remarcile 
acestui pasaj, care nu se opreşte aici, concordă perfect 
cu autenticul spirit al postmodernismului. Şi asta 
fiindcă spiritul sintetizator dinamic este fructul unui 
nou mod de cunoaştere artistică, în care cititorul 
recunoaşte ceea ce s-a numit annonia eminesciină. 
Oare nu s-a vrut şi Rimbaud "vizionar” şi "suprem 
savant”? Din păcate, a părăsit poezia mult prea 
devreme, căci visul se dovedea peste puterile lui. Un 

eşec a înregistrat şi Mallarmé, cel care a ambiţionat să 
creeze CARTEA, oglindă totală a lumii. Dar Eminescu 
până unde a mers? Până la limita unde gândul a făcut 
explozie şi s-a stins la modul tragic, în nebunie. Nu e 
de mirare, de vreme ce Einstein însuşi a eşuat în a 
prinde Universul într-o ecuaţie, gând care-l bântuie şi 
pe Eminescu. Şi totuşi Eminescu şi Einstein au realizat 
mai mult decât toţi predecesorii, unul în poezie, 
celălalt în știință. Când G.Călinescu spune că Eminescu 
creează un "folclor savant”, el recunoaşte implicit ceea 
ce la nivel de concept estetic şi ştiinţific nu pare dispus 
să înţeleagă. Într-adevăr, ca şi Rimbaud, Eminescu se 
ştia nu numai poet, ci şi “savant”. Într-o scrisoare, 
mărturiseşte  Veronicăi Micle că preocuparea de 
căpetenie este ştiinţifică şi literară. Slavici, la rându-i, 
probează că atunci când Eminescu era acaparat de o 
problemă ştiinţifică nu se lăsa până nu cerceta lucrurile 
până la deplină limpezire. Noica a văzut bine că 
Eminescu face parte din categoria rarisimă a artiştilor- 
savanţi, comparându-i manuscrisele cu cele ale lui 
Leonardo da Vinci şi cu caietele lui Paul Valery. Câţi 
dintre critici au înțeles cu adevărat această 
incomparabilă sete de cunoaştere a poetului român? 
Foarte puţini. Este binecunoscută suficiența de sine a 
criticului estetizant în literatura noastră. Cei mai mulţi 
privesc cu suspiciune şi iau în derâdere pe literaţii şi 
oamenii de ştiinţă care nu despart poetul de 
cugetătorul politic şi ştiinţific. Şi batjocura lor are priză 
la publicul leneş. Este o dovadă a succesului de care se 
poate bucura incompetenta erijată în judecători de 
valori. Oare nu o incompetenţă euforică l-a putut sili 
pe AlPiru, de exemplu, să califice ca fiind 9) 
“enormitate” recunoaşterea afinităţilor dintre Eminescu 

si Einstein ? "Răle or zice că sunt toate câte nu vor 
înțelege...”, vorba poetului. Platon, însă, ne-a învătat 
că despre boala trupului trebuie să se pronunte 
medicul, nu  ciubotarul sau negustorul. Eminescu 
invocă adesea acest argument, semn al restabilirii, 
“denumirilor corecte”. A aprecia competenta 
eminesciană în diverse ştiinţe, presupune să o faci în 
cunoştinţă de cauză. Or, Al.Piru et comp. n-au dovedit 
nicăieri efortul unei minime competente în alt domeniu 
decât malitia ostentativă a unei erudiţii de istoric literar. 
” Autoritatea”, însă, tine loc de argument doar în ochii 
necunoscătorilor. Nu e curios faptul că toti contestatarii 
paralelei  Eminescu-Einstein fac uz întotdeauna de 
etichetări şi niciodată de probele zdrobitoare pe care 
dau impresia că le deţin ? Din fericire, destui oameni de 
știință, matematicieni şi filosofi s-au pronunţat cu un 
entuziasm controlat asupra competențelor extraliterare 
ale poetului: Octav Onicescu, Aurel Avramescu, 
Solomon Marcus, Constantin Noica, Mihai 

Drăgănescu, Andrei Dorobanţu, Vasile C. Nechita, C. 
Jornescu, C. Petrescu, Ilie Bădescu etc. 

În ce constă, de fapt, "enormitatea” că Eminescu, 
bunăoară. premerge lui Einstein 7 Se intră mult prea 
gratuit în panică, fiindcă nu știu dacă vreunul din cei 
care au făcut apropierea (din 1921 încoace) s-a gândit 
anume că poetul nostru chiar ar fi formulat teoria 
relativităţii în una din variantele cei. Mai mult, Eminescu 
n-a ajuns la celebra formulă einsteiniană £ = me si alte 
amănunte tehnice ale teoriilor lui Einstein. Nimeni nu 
pretinde merite care-i aparțin exclusiv celebrului 
fizician. Dar există un nivel al lucrurilor de la care ne 
putem  îngăclui a vedea mai departe decât litera 
faptelor. Punctul de purcedere ni-l oferă însuşi Einstein. 

Cu modestia-i recunoscută, stia că relativismul nu s-a 
ivit din neant şi că el a beneficiat de achiziţiile gândirii 
înaintaşilor. Din păcate, stricto sensu, Eminescu n-a 
putut fi printre acestia, din motive lesne de înțeles. Şi 
totuşi Eminescu, între toţi, este cel mai aproape de 
modul său de a vedea universul. Meritul lui Finstein 
este de a fi văzut cu un ceas mai devreme încotro 
duc întăptuirile precursorilor, şi de a fi restructurat 
genial, printr-o sinteză care îi este proprie, elementele 
oferite de cultura  filosotico-stiinţifică universală. 
Finstein, spre exemplu, afirmă că el n-a făcut altceva 
decât să ducă mai departe gândurile cele mai profunde 
ale lui Kant despre spațiu şi timp. Apoi a urmat - in 
concreto - îndrăzncaţa coroborare a cuantei lui Planck 
cu experienta lui Michelson si contractia Lorentz- 
Fitzgerald, pe fondul descoperirilor lui Clausius, Mayer, 
Maxwell, Boltzmann etc. Cu toate acestea, teoria 
relativității este altceva decât apriorismul kantian 
asupra spațiului şi timpului, unde, însă, spațiul şi timpul 
rămân absolute şi independente. Mai mult, relativismul 
este altceva şi decât spatiul cvadridimensional al lui 
Diderot, intuiţie uimitoare pe care o întâlnim în 
Enciclopedie. Există multe  intuiţii precursoare, 
altminteri, din antichitate şi până în 1900. Culmea e că 
unii nu-i recunosc lui Eminescu nici măcar acest 
“statut”, desi - dintre toti precursorii - poetul e cel mai 
aproape de Einstein atât cronologic, cât si ca viziune. 
Revoluţia cinsteiniană a fost posibilă gratie unui fond 
ontologic singular. Fizicianul cra înzestrat cu o fortă 
colosală de percepere a lucrurilor si universului în 
simultaneitate spatio-temporală. Descoperirile stiintifice 
de la sfârsitul secolului al XIX-lea l-au ajutat să 
introducă în  simultancitatea clasică elementele 

relativităţii dinamice, depăşind, astfel, spiritul schizoid 
european care, prin Kant, atinsese pragul maxim, dar 
tocmai de aceea şi posibilitatea ieşirii din criză. 
Specialiştii au constatat că sunt foarte puţini 
oameni capabili să perceapă lucrurile în simultaneitate 
spaţio-temporală. Astronomul Charles Nordmann dădea 
exemplul florii, cu momentele succesive ale evoluţiei 
sale, întrebându-se: există oameni care să cuprindă 
dintr-o privire întregul ? Eminescu era conştient de 
acestă dificultate extraordinară şi atribuia doar lui 
Dumnezeu capacitatea de a cuprinde simultan "roata 
universului”. Omul prinde lucrurile numai "bucată cu 
bucată”, în succesiune. Să vezi în simultaneitate toate 
succesiunile - aceasta e capacitatea reprezentării 
spaţiului cvadridimensional: "Il en voit simultanement 
toute la succesion.” ( Charles Nordmann, Einstein et 
l'univers, Librairie Hachette, Paris, 1921, p. 73). Einstein 
numea interval acest bloc spaţio-temporal dinamic, 
singurul în măsură să reprezinte obiectiv realul. 
Unii cred şi astăzi că relativismul înseamnă 
abandonul obiectivității în cunoaştere ( mai ales după 
ce Heisenberg a descoperit relația de incertitudine), 
când, în realitate, este calea de acces spre adevărul 
deformat şi sărăcit în limitele spaţiului şi timpului 
absolut  kantian.  Propriu-zis, revoluţia einsteiniană 
stă în reconstruirea conceptului de adevăr, marcând 
decisiv întreaga gândire a secolului nostru. Einstein a 
distrus credinţa în obiectivitate a vechiului scientism 
întemeiat pe mecanica lui Newton şi apriorismul lui 
Kant. Lucrul acesta este mai important decât realizările 
ştiinţifice, în aspectul lor tehnic, care - cu trecerea 
anilor - şi-au dovedit, în bună măsură, provizoratul. 
Nici o teorie ştiinţifică nu e definitivă, totul este 

rectificabil. Tocmai aceasta garantează “obiectivitatea” 
cunoaşterii. A vedea intervalul evenimentelor este 
semnul dobândirii impersonalității în cunoaştere, a 
depăşi amăgitoarele relaţii spaţiale şi cronologice ale 
fenomenelor: ”seul I'Intervalle cinsteinien nous livre ce 
qui peut être connu du Reel”. ( Op.cit, p. 77 ). Şi asta 
fiindcă, aşa cum a spus Minkowski, “spaţiul şi timpul 
nu sunt decât nişte fantome. În realitate există numai 
un fel de uniune intimă a acestor două entităţi.” 

Preluând sugestii schopenhauriene, fără însă a 
se împotmoli în solipsism, Eminescu gândeşte la fel 
despre spaţiu şi timp. Unde este spaţiul ? Unde e 
timpul ? - se întreabă Dionis. Dacă universul are un 
început, acesta nu poate fi decât din clipa când 
spaţiul şi timpul s-au unit (despre similitudinile 
cosmogoniei eminesciene din Scrisoarea I şi teoria 
Big-Bang-ului, am vorbit în altă parte). Or, în sistemul 
de referinţă newtoniano-kantian, spaţiul şi timpul 
rămân independente. La Eminescu, în universul real, 
ele apar într-o permanentă "încrucişare” şi faptul este 
decisiv în reconsiderarea conceptului de adevăr, 
semnul cel mai sigur al depăşirii a modelului 
cosmologic kantian. Petru Creția a reconstituit poezia 
Eterna pace , în care spaţiul şi timpul nu mai apar ca 
un cadru unde au loc fenomenele, ci sunt con- 
substanțiale acestora: 


” Astfel e timpul care lung străbate 
Prin mii de veacuri, stăpânind în sine, 
Născând şi ucizând în lume toate. 


Astfel e spaţiul fără fund şi fine, 
Iar din încrucişarea amândorura 

De alfel, intima lor corelare este prezentă peste 
tot, mergând până la celebra imagine dim Luceafărul: 
Şi căi de mii de ani treceau / În tot atâtea clipe.” Era 
imposibil ca aceia, cât de cât familiarizati cu universul 
lui Einstein, să nu sesizeze faptul. Din “încrucișarea” de 
care vorbeste Eminescu rezultă toate consecinţele 
relativismului concentrate în ceea ce Einstein a numit 
interval (nu stiu dacă termenul este atât de potrivit), iar 
Eminescu - clipa suspendată, ghemul sau fuiorul (sau si 
roata lumi, aşa cum apare subiectului cunoasterii, 
capabil să distingă lucrurile în patru dimensiuni. 

Dezicându-se de absolutul spatiului si timpului, 
Einstein introduce un alt absolut - vieza luminii 
Într-un continuum cvadridimensional, spatiul se-ncon- 
voaie (curba universului), iar timpul ”se dilată” sau “se 
contractă” în raport cu viteza luminii. Experimentele si 
obsservaţiile au confirmat genialele intuitii cinsteiniene. 
Am atras atenţia în altă parte asupra izbitoarei 
asemănări dintre  /ntenalul  cinsteinian si  ohemul 
eminescian. lată-l pe primul în descrierea lui Louis de 
Broglie: ” tot ce pentru noi constituie trecutul, 
prezentul si viitorul alcătuieste un bloc si întreg 
ansamblul de evenimente succesive (din punctul 
nostru de vedere) care constituie existenta unei 
particule materiale este reprezentat de o linie. linia 
universului particulei... Fiecare observator, prin 
scurgerea timpului său, descoperă, ca să spunem asa, 
noi porţiuni ale spatio-timpului său,care ii apar ca 
aspecte succesive ale universului material, desi, în 
realitate, ansamblul evenimentelor care constituie 
spatio-timpul exista deja, înainte de a fi cunoscut.” 

(Opera stiintifică a lui Albert Einstein). Şi acum, 
uimitoarea însemnare a poetului de pe marginea unui 
manuscris cu traducerea Criticii ratiunii pure: 
”Reprezentația e un ghem, absolut unul şi simultan. 
Resfirarea acestui ghem e timpul şi - experienţa. Sau și 
un fuior din care toarcem firul timpului văzând numai 
astfel ce conţine. Din nefericire atât torsul cât şi fuiorul 
tin într-una. Cine poate privi fuiorul, abstrăgând de la 
tors are predispoziţie filosofică”. Aşadar, a te sustrage 
simplei succesiuni cronologice înseamnă a vedea în 
mai mult de trei dimensiuni ale spaţiului. Eminescu 
rezervă asemenea putere filosofului. Locul însemnării 
are o importanţă covârșitoare. Eminescu nu rezumă o 
idee kantiană, ci trage concluzii personale, cu sens 
polemic, din textul kantian. Eminescu va relua //eea în 
proza lui cea mai enigmatică - Sărmanul Dionis -, care 
a dat atâta bătaie de cap  junimiştilor şi cărora le-ar 
fi replicat: "Asta-i o teorie greu de înţeles” . Nuvela 
este o încifrare estetică avant la lettre a "paradoxului 
gemenilor” (v. dedublarea Dan-Dionis), consecinţă 
inevitabilă a simultaneismului relativist: ” Nu e adevărat 
că există un trecut - consecutivitatea e în cugetarea 
noastră - cauzele fenomenelor, consecutive pentru noi, 
aceleaşi întotdeauna, există şi lucrează simultan”. 

Dacă la Kant și la romantici, simultaneismul 
(clasic) este creaţia constiintei în genere (vezi prima 
parte din Modelul ontologic eminescian), recte a 
conştiinţei geniale imaginative, se vede limpede că 
Eminescu desparte  simultaneitatea de  constiinţa 
indivizilor umani, investind-o cu atributul obDiectivitătii, 
ca şi Einstein - “consecutivitatea e în conştiinţa 
noastră”, nu şi în lumea obiectivă. Saltul de la Kant şi 
romantici la o viziune modernă este perfect normal 

pentru o minte ca a lui Eminescu. Să nu uităm că între 
Eminescu şi Kant se interpune un secol, pe când de 
Einstein îl despart doar două-trei decenii. Firesc ar fi 
fost ca românul să fie martor al revoluţiei einsteiniene 
începută în 1905. Şi-l poate imagina cineva pe 
Eminescu, la vârsta de 55 de ani, adversar al teoriei 
relativităţii ? % 
În 1971, un fost colaborator allui Einstein , 
David Bohm, a lansat ipoteza organizării holografice a 
universului. Dar structura holografică este un produs 
fireşc al simultaneismului dinamic. Solomon Marcus a 
fost izbit de prezenţa masivă a unei viziuni holografice 
la Eminescu (v. Invenţie şi descoperire, Ed. Cartea 
Românească, 1989). La rândul său, acad. Mihai 
Drăgănescu  descoperea în poet un neaşteptat 
precursor al conceptului de /nformaterie. Astfel de 
revelații n-ar fi fost posibile dacă Eminescu ar fi rămas 
la vechiul concept de adevăr. Dacă rezumăm 
elementele comune care au dus la afinităţile dintre 
universul lui Eminescu şi cel al lui Einstein, acestea ar 
fi: kantianismul - care trebuia depăşit, o capacitate 
similară de percepţie a lucrurilor, setea enormă de 
cunoaştere, sinteza datelor ştiinţifice de la sfârşitul 
secolului al XIX-lea. Dar dacă aceste puncte de 
convergenţă sunt foarte importante, la fel de importante 
devin elementele care-i despart pe cei doi. În primul 
rând Einstein e mai tânăr cu 29 de ani decât 
Eminescu. Românul a murit când Einstein împlinea 10 
ani. În 1872, nici nu se punea problema cuantei lui 


” Cititorul poate consulta vol. David Bohm, Plenitudinea lumii şi 


ordinea ei, Ed. Humanitas, Bucureşti, 1995. 

Planck sau a contracţiei Lorentz, ambele descoperiri 
survenind abia la 1900. Cu toate acestea, în 
manuscrisele poetului există, ca un miracol, reţinut ter- 
menul de cuantă; plus de asta, Eminescu avea noţiunea 
de contracție a timpului, prin intuiţie poetică, să zicem. 
Să adăugăm răscolitoarea sintagmă "curba în infinit a 
universului”, pe care a semnalat-o George Munteanu, şi 
avem germenii principali ai relativismului, rămaşi, din 
păcate, la acest stadiu. Dar piedica cea mai mare în 
calea gândirii eminesciene a fost insuficienta stăpânire 
a limbajului matematic, deşi poetul a făcut eforturi 
eroice, târzii, de a se iniţia cât de cât în acest domeniu 
şi progresele sale sunt imposibil de ignorat. ( Justa lor 
evaluare a întreprins-o Solomon Marcus în studiul 
Eminescu - orizontul matematic, inclus în vol. Invenţie 
și descoperire). De aceea, în ciuda fulgurantelor sale 
intuiţii, în ştiinţa fizicii, n-a trecut dincolo de un anumit 
prag al diletantismului. Şi asta din pricină că vocaţia sa 
principală nu era a unui specialist în ştiinţă, ci poezia. 
Aici, Eminescu îşi ia, cum se spune revanşa asupra 
cetăţii ştiinţei. Ceea ce a înfăptuit Einstein pentru 
ştiinţa secolului XX, a realizat Eminescu pentru arta 
modernă. 

Arta poetică eminesciană, atât prin realizare, cât 
şi prin concepţie, deschide un drum atât de îndrăzneţ şi 
de complex, încât i-a găsit nepregătiţi să o valorifice pe 
istoricii şi criticii literari. De-aici începe paradoxul 
emiescian. Era normal ca o viziune ontologică, dublată 
de una cosmologică, atât de cutezătoare, să apară cu 
un ceas mai devreme decât în ştiinţă. Din nefericire” s- 
a întâmplat asta în cultura unui popor marginalizat de 
istorie, în care s-a insinuat cu perfidie un complex a/ 
întârzierii şi al "datoriei” de strictă sincronizare cu 

Europa apuseană. Iată izvoarele dramei eminesciene: în 
timp ce Eminescu a fecundat toată marea cultură 
românească modernă, critica a creat mitul 
"romantismului întârziat”. Să ne mai mirăm de 
dezinteresul Furopei fată de Eminescu ? Cu atât mai 
mult, cu cât arta europeană apucase ea însăşi pe o altă 
cale, a cărei piatră unghiulară o pusese simbolismul 
francez, în divergență cu marea răsturnare einsteiniană 
din ştiinţă. Fiindcă adevărata expresie artistică pe 
măsura cosmologiei simultaneist - relativiste era poetica 
totală a lui Eminescu şi nu antiarta spre care se va- 
ndrepta foarte repede avangarda culturii europene, 
urmașa simbolismului francez. W. Heisenberg a 
înţeles, printre primii, această  discrepanţă 
neașteptată dintre universul cinsteinian şi criza artei, în 
care agoniza, de fapt, refuzul optimismului ştiinţei 
clasice. De aceea, Heisenberg prevedea că sin- 
cronizarea artei cu modelul cosmologic al veacului 
nostru va duce, cu necesitate, la depăşirea tuturor ex- 
perimentalismelor şi teribilismelor, în favoarea unei 
viziuni totalizante, ceva în genul unui nou clasicism sau 
a unui nou romantism. La fel gândea şi Mircea 
Eliade. Într-adevăr, după 1960. apare chiar o viziune 
simultaneistă la romancierii care s-au străduit să 
depăşească Noul Roman. Altminteri, cubismul lui 
Picasso (considerat de către unii drept cel mai mare 
pictor al secolului) este tot o formă de simultaneism 
care a marcat poezia simultaneistă a lui Apollinaire. În 
aceeaşi direcţie a evoluat si romanul sud-american, O 
capodoperă a simultaneismului din această zonă fiind 
O sută de ani de singurătate, care i-a adus lui Gabriel 
Garcia Márquez premiul Nobel. Eminescologul Mihai 
Cimpoi a fost primul care a atras atenţia asupra 

surprinzătoarelor similitudini dintre cartea lui Márquez 
şi nuvela Sărmanul Dionis. Să adăugăm la toate acestea 
că unul din restructuratorii conceptului de poezie 
modernă a fost Nichita Stănescu, şi asta pentru că a 
înţeles ca nimeni altul  eminescianismul. Post- 
modernismul de astăzi merge pe acelaşi drum, le- 
gitimând un pluralism estetic de largă cuprindere (chiar 
dacă, la noi, unii îl răstălmăcesc tot în accepţia 
experimentalismului îngust!) De aceea, pentru 
Eminescu abia astăzi bate ceasul consacrării universale, 
ca veritabil întemeietor. Acest ceas nu mai trebuie ratat 
din pricina criticii conservatoare. 

Dacă ar fi să mai aduc o explicaţie a rezistenţei 
faţă de eminescianism, aceasta vine din supraviețuirea 
scientismului clasic în istoria şi critica literară, 
îndeobşte la noi. De aceea, criticii literari şi azi se 
sperie de ideea alăturării lui Eminescu de Einstein ! 
Cum ? - se întreabă cuprinşi de panică, e posibil să 
aşezi un poet dintr-o cultură marginală lângă un nume 
ca al lui Einstein, care a răscolit un întreg secol de 
ştiinţă ? Este adevărat, cu descoperirile lui Einstein şi 
ale urmaşilor săi lumea a progresat enorm, până acolo 
încât să-şi pericliteze existenţa. Einstein însuşi a înţeles 
primejdia şi legenda spune că a distrus ecuaţia 
unificării tuturor fortelor din univers, care i-ar fi dat 
omului puteri peste nivelul inteligenţei sale (v. 
misteriosul experiment Philadelphia). Fizicianul a 
simţit că e nevoie de altceva pentru ca omenirea să fie 
vrednică de frumusetea universului în care locuim. Dar 
el n-a putut să dea acel altceva. L-a dat, în schimb, 
Eminescu. Este POEZIA. Fiindcă mesajul cel mai înalt al 
universului este armonia. Şi armonia eminesciană este 
acel altceva pe care nu l-a putut da, mesaj superior 

ştiinţei şi infinit mai dificil de descifrat şi de urmat. În el 
se află cheia supravieţuirii speciei umane. Einstein a 
lucrat toată viaţa la găsirea "ecuaţiei universului”. Şi ca 
semn că înaintaşul său necunoscut trăia într-o lume 
similară, vom descoperi că Eminescu era bântuit de 
aceeaşi dorinţă de a stăpâni o "teorie a ecuaţiunii 
universale”. Nici unul n-a găsit-o în termeni matematici 
(deşi urmaşii lui Einstein fac astăzi progrese în Grand 
Unification Theory). În schimb, Eminescu a cucerit-o în 
limbajul poeziei, împreună cu toţi marii poeţi ai lumii. 


5. De la adevăr la conceptul de 
modernitate (revenire) 


Aşadar, pâstrînd adevărul gândit ca ființă, aşa cum 
vor fi făcut anticii şi, în secolul nostru, Heidegger, 
Eminescu distinge între adevărul fiinţei (“substanţial”, 
cum ar zice Camil Petrescu) şi adevărurile istorice, 
perisabile (“ce-i azi drept, mâine-i minciună”). Deşi 
poezia şi filosofia au acces la adevărul fiinţei, totuşi 
diversele sisteme nu sunt ele însele stăpâne ale 
adevărului. Asemenea disociere este o altă dovadă a 
reconstrucției conceptului de adevăr. Heidegger 
redescoperea în alétheia grecilor şi în poezia unui 
romantic, Hölderlin, temeiul Fiinţei. Cum se vede, 
Heidegger n-a avut nevoie de argumentul simbolist 
pentru a redimensiona gândirea poetică modernă. El a 
identificat în limbajul poetic "casa Fiinţei”, alétheia. 
Altfel spus, nu abandonează adevărul, deşi, ca şi sim- 
boliştii, investeşte cuvântul cu suprema demnitate. Este 
exact drumul pentru care a optat şi Eminescu. Abia în 
acest context se va putea înțelege  cutezanţa 

eminesciană a  coroborării cuvântului poetic cu 
adevărul. Căutarea e chin (“pe cap îţi cade cerul”), dat 
fiind că poezia nu e pură aventură a limbajului 
(“cuvinte goale”). "A turna în formă nouă, limba veche 
si-nţeleaptă”, a ajunge la "formele perfecte” de care e 
bântuit poetul constituie şansa atingerii adevărului. În 
cuvântul poetic, "lumea cea gândită pentru noi avea 
fiinţă”. Or, gândirea autentică - spune Heidegger - este 
gândirea fiintei Se impune originalitatea soluției 
eminesciene în a defini modernitatea: esența 
“frumosului” stă în dinamismul formelor, dar formele în 
sine nu pot fi dinamice, vii, nu pot fi în adevăr. De 
aceea, cuvântul manipulat e ameninţat veşnic de 
căderea în formă, de degradare. Şi poetul nu se 
limitează doar la literatură. Ceea ce el numea 
apriorismul ideilor, nu diferă de "apriorismul” formelor 
instituţionale şi  pseudoartistice. Intr-un articol din 
Timpul (6 mai 1881), citim: "oricine va voi să de- 
finească marele mister al existenței va vedea că el 
consistă în împrospătarea continuă a fondului şi 
păstrarea formelor. Forme vechi, dar spirit pururea 
nou”. Să se observe că poetul pune aici problema la 
nivel ontologic şi că poziţia lui este în dezacord cu 
criteriul lovinescian "de la forme la fond”, criteriu care 
a marcat pe termen lung conceptul modernităţii la 
criticii noştri. Se înţelege de ce Eminescu nu a contat şi 
nu contează încă în poezia modernă, fiindcă ar trebui 
să se răstoarne un întreg sistem de ”valori” şi concepte 
Critice. 

Pe de altă parte, se poate trage de aici concluzia 
că Eminescu este un partizan al celeilalte extreme, care 
l-ar împinge în tabăra "tradiţionaliştilor”? Aşa au gândit 
judecătorii lui. Se cuvine, însă, să fim atenţi la 

nuanţe.  Tradiţionaliştii  consecvenţi  pariază pe 
conservarea fondului autohton. Dar Eminescu vorbeşte 
de "împrospătarea continuă a fondului” şi din acest 
punct de vedere, se-ntâlneşte cu Lovinescu. Şi criticul 
de la Sburătorul crede într-un szculum, un spirit al 
veacului, deci, care se-mprospătează periodic. Cu acest 
spirit trebuie să se sincronizeze şi literatura. Nu altceva 
susţine şi Eminescu. Aici, cred, s-a produs confuzia lui 
Lovinescu, preluată şi de discipolii săi. Numai că 
Lovinescu şi-a luat măsurile de precauţie prin 
introducerea noţiunii de diferențiere pe care urmaşii săi 
au ocultat-o într-un mod neaşteptat. 

A conserva formele şi nu fondul, iată formula 
îndrăzneață a lui Eminescu. Dar a conserva formele nu 
înseamnă a le condamna involuţiei, cum s-ar crede. E 
momentul când Eminescu vine cu o a doua 
precizare fundamentală. El dă exemplul Angliei care 
păstrează "şi astăzi vechile sale forme istorice, pururea 
reînprospătate de spiritul modern, de munca modernă 
(s.n.) . De aceea Eminescu nu s-a temut de "formele” 
poetice tradiţionale româneşti, romantice, antice, clasice 
etc. Împrospătate de spiritul veacului, ele nu mai 
puteau rămâne ce-au fost. Am dat exemplul formelor 
folclorice care devin, sub pana eminesciană, "folclor 
savant”. Dar acel "metru antic” cât de modern sună în 
Odă (în metru antic) ! 

Altminteri, o logică simplă ne spune că nu poţi fi 
modern optând pentru forme - inerte în sine - ci 
pătrunzându-te de misterul existenței, identificabil şi cu 
"spiritul veacului”. Împrospătarea formelor trebuie să 
vină din adâncurile ființei, nu prin împrumut, cum 
recomandă sincroniştii. Ar însemna că e suficient să 
preiei tehnica textualistă, de exemplu, ca să fii artist 

mare, reprezentativ pentru modernitate ! Ceea ce nu se 
enfirmă. Formele particularizează, nu sunt universale. 
Rdicarea lor la rang de universalitate vine din 
pirticularismul lor profund. De-aici ostilitatea lui 
Eninescu faţă de împrumutul de forme, de idei a priori, 
cm le spunea poetul, pentru a semnala deopotrivă 
inpostura strecurată în "forme” şi "fond”. Poziţia lui 
Eninescu rezolvă cu supleţe relaţia dialectică de la 
nițional la universal. A rămâne în "forme” fără a fi 
pitruns de duhul veacului înseamnă a fi prizonierul 
uui specific naţional epigonic, cum vor risca 
simănătoriştii minori. Criteriul rămâne cel al 
a:evărului, în definirea naţionalului. Nimic nu poate fi 
a-evărat numai prin faptul că e național. Eminescu 
peţuia formula maioresciană a "naţionalităţii în mar- 
gnile adevărului”. 

O primejdie similară, chiar dacă de altă natură, îi 
p:ndeşte pe "experimentaliştii” rupti de geniul naţional. 
E pot impresiona doar ca manechine ale modei. Dacă 
viţa s-ar reduce la formele pe care le creează, atunci 
cidavrele nu ne-ar mai dezgusta. Confruntându-se cu 
spnoasa chestiune a formelor în artă, Eminescu e pe 
d:plin conştient de noutatea gândului său, de negăsit 
îr estetica tradiţională: "S-a zis de mult că frumuseţea 
casistă în proporția de forme. Wimănui (s.n.) nu i-a 
vmit în minte că consistă în proporţia de mișcări şi cu 
tcte acestea, asta e adevărata frumuseţe. Frumuseţi 
moarte sunt cele în proporţie de forme, frumuseți vii 
cee în proporţie de mişcări”.( Fragmentarium, 1981, 
p75). 

Poate că va trebui să regândim de ce a fost 
Euinescu fascinat de ideea "frumuseţii fără corp” (v. 
Aron si frumoasa fără corp) şi de ce, în acelaşi timp, 

se declara adept al ”nefericitei secte”, "pătruns de- 
adânca sete a formelor perfecte”. Frumusețea şi 
adevărul sunt în forme şi totuşi dincolo de ele. Cum 
gândea Nichita Stănescu. Poezia e în cuvinte şi totuşi 
dincolo de ele, în necuvinte. Formele perfecte 
eminesciene nu sunt tocmai transcenderea formelor ca 
"proporţie de mişcări” ? lar "proporţia de mişcări”, 
imposibil de conceput fără corporalitate - şi totuşi 
dincolo de ea - nu ne trimite la acel misterios "legănat” 
„ "fără ploaie”şi "fără vânt”, al codrului eminescian, de 
profundă sorginte românească dar atât de universal ? 

Aceste observaţii, fără a fi definitive, vin să 
completeze imaginea poeticii eminesciene din cartea 
mea din 1984. Scopul a fost nu atât descrierea 
revoluţiei poetice eminesciene, cât de a sublinia nete- 
meinicia excluderii lui Eminescu din contextul marilor 
prefaceri spirituale ce s-au conturat la sfârşitul secolului 
al XIX-lea. Şi dacă Eminescu este perfect asimilabil 
pluralismului estetic postmodernist, se pune întrebarea 
de ce suntem somaţi, mai departe să ne despărtim de 
geniul lui poetic,  etichetându-l  neobosiţi de 
traditionalist ? 


6. Tripla "despărţire” de Eminescu 
(reluare) 


Am zăbovit, până aici, îndeosebi asupra primei 
"despărţiri” de Eminescu, dar, inevitabil, au intervenit şi 
ingerinţe ale celei de-a doua "despărţiri” - de omul de 
ştiinţă. Nu mai puţin virulent este contestat doctrinarul 
politic. Sunt scoase de la naftalină etichete şi aprecieri 
mai vechi, multe din timpul vieţii poetului. Una e să 

citeşti un interviu nedrept al lui Moses Rosen şi alta un 
eseu cu armătură culturală semnat de un Virgil 
Nemoianu şi intitulat simbolic  Despărire de 
eminescianism (în Astra, nr.7/1990). 

D-l Nemoianu, şcolit în diaspora românească, 
anunţă abandonarea urgentă a eminescianismului care - 
nu ne vine a crede - de un secol încoace, are o in- 
fluentă nefastă asupra culturii noastre, întrcât îi canal- 
izează energiile spre ... naționalism şi fascism ! 

Mai întâi, d-l Nemoianu constată un adevăr şi 
anume că modelul Eminescu a influenţat numeroase 
personalităţi ale culturii naţionale, că a fost, de fapt, 
principalul ferment al acestei culturi: ” Din Eminescu au 
descins Goga, Iorga şi Pârvan, iar apoi Eliade, 
Vulcănescu şi Noica, chiar şi universul blagian (cu mult 
mai autonom) ar fi greu de imaginat fără o genealogie 
eminesciană”. Dar parcă numai aceştia au fost marcați 
de geniul eminescian ? Chiar şi avangardiştii, de 
vreme ce B. Fundoianu îl recunoaştea de precursor! 
Şi influenţa nu se opreşte la generaţia "Criterion”, ci 
continuă până la Marin Preda şi Cezar Ivănescu, până 
la Marin Sorescu, Nichita Stănescu, loan Alexandru, 
Grigore Vieru, Nicolae Dabija, ca să-i amintim numai 
pe aceştia. Şi, foarte probabil va continua să înrâureze 
şi alte generaţii. Dar aici e aici ! D-l Nemoianu şi o 
întreagă "pleiadă” de intelectuali tocmai de acest viitor 
se tem şi-şi exprimă speranţa că a sosit clipa decesului 
pentru modelul Eminescu: "Acum însă văd la 
Negoiţescu şi la Ileana Vrancea, la Culianu şi S. 
Damian, la Stahl, Berindei şi Vlad Georgescu, precum şi 
la destui alţii, semnele unei despărțiri, fie de Eminescu, 
fie de descendența lui intelectual-politică./ Nu e 
nefiresc să fie aşa. Din moştenirea politică a 

eminescianismului s-a constituit una din pietrele de 
temelii ale mişcării legionare: utopistă, radicală, 
«tiermondistă»”. 

Aşadar, aceeaşi obsesie ca a rabinului şef Moses 
Rosen ! Dar dr. Rosen pare îngăduitor comparativ cu 
Virgil Nemoianu. De câte nu se mai face vinovat 
Eminescu ! El a produs "ruptura de Occident”, ne-a 
împins în "anti-istorism”, în "pasivitate şi retragere 
somnolentă”, în “sentimentalism stagnant”, iar, "la un 
nivel si mai jos”, spre "violenţă sângeroasă”, pentru ca 
în vremea lui Ceauşescu acelaşi "să legitimeze 
totalitarismul orwellian întruchipat în cel mai jalnic 
dictator al istoriei române”. 

Stai şi te minunezi ce viperă primejdioasă a 
zămislit cultura românească ! De o perfidie inimagin- 
abilă acest Eminescu: pe unii îi ademeneşte la 
"pasivitate şi retragere somnolentă”, iar pe altii la 
"violenţă sângeroasă”! Un advocatus diaboli, cu 
siguranță ! Părintele Grama poate sta liniştit în 
mormânt: discipolii săi ating performanțe uluitoare. Te 
scuturi de oroare în faţa ”mizeriei” spirituale a 
nenorocitului Eminescu ! Mai poți să crezi în poezia lui 
când a urnit din loc cohortele legionare şi ceauşiste ? 


Tânărul credul se va dezgusta - pariază Virgil 
Nemoianu şi elita ”superoccidentalizată” - de acest 
"antieuropean” fioros pe care românii, lăsându-se 


înşelaţi, l-au divinizat până ieri ! Se înţelege că toţi 
aceia care s-au lăsat modelaţi de Eminescu, dar mai 
ales cei care se lasă azi, nici nu pot fi numiţi 
intelectuali, ci nişte bieţi "paranoici şi suspicioşi”, 
"protocronoşti”  mizerabili, adunaţi în jurul lui 
Lăncrănjan, Barbu şi Păunescu, toţi producând "un 

scris mediocru şi nociv, prin anacronismul hilar al 
manifestării lor”. 

După această execuţie sângeroasă a modelului 
cultural naţional, fireşte trebuia pus altceva în loc. 
Există vreo personalitate în cultura noastră în măsură să 
biruie influenţele nefaste ale eminescianismului ? Op- 
timismul d-lui Nemoianu este de-a dreptul debordant. 
Acea personalitate trebuie să fie neapărat un gânditor, 
adică un filosof. Şi care e cel mai mare filosof român al 
ultimelor două-trei decenii ? Un neavizat ar lua-o 
înainte şi ar pronunţa numele lui Constantin Noica. 
Eroare fatală, căci Noica este tot un produs al 
eminescianismului ! Atunci cine ? "Mihai Şora, poate cel 
mai remarcabil filosof român din ultimele două decenii. 
Original de la început (mare NOROC pe Şora că nu s-a 
lăsat ispitit de Eminescu ! Cum să se lase ?!, n.n.)prin 
sinteza dintre existenţialism, neo-tomism şi marxism pe 
care a încercat-o în tinereţe original prin stil şi 
formulare, Şora poate fi însă definit până la un punct 
drept omul care a pus în lumină potenţialităţile 
pluraliste, democratice şi cosmopolite pre-existente în 
modul de filosofare românesc care l-a precedat”. Şi 
fiindcă nu poţi elimina chiar aşa uşor pe un Blaga, un 
Mircea Florian, un C. Rădulescu-Motru etc., şansa 
acestora de a fi recuperaţi pentru cultură e să fie citiţi 
prin grila Şora ! 

Nu ştiu dacă Virgil Nemoianu i-a făcut vreun 
serviciu lui Mihai Şora prin fantastica lui supralicitare. 
Sigur e că un filosof modest ca Mihai Şora nu va avea 
niciodată câştig de cauză în faţa lui Eminescu şi Noica. 
Spaima de modelu/ Eminescu, însă, este atât de acută, 
încât până şi un fost eminescolog ca I. Negoiţescu a 
devenit un Grama al celor doi. În imaginaţia lui 

Negoiţescu, Noica apare ca un înverşunat "anti- 
occidental” şi un ceauşist notoriu: ”«Filosoful de la 
Păltiniş» (ghilimelele contestă până şi calitatea de 
filosof a lui Noica! , n.n.), care cocheta cu puterea 
ceauşistă (...), denigrator al Occidentului actual în 
numele unei pretinse spiritualităţi mai vii pe tărâmurile 
noastre - cred că s-ar fi văzut, probabil, în complet 
dezacord cu cel mai important elev al său de altădată, 
Gabriel Liiceanu, cel atât de nobil activ, pe tărâm politic 
azi. Poziţia politică a lui Noica, cu consecinţele ei 
contradictorii, ca şi semantica sa filosofică naționalistă, 
ar fi modelul cel mai potrivit pentru condeierii de la 
România Mare”. 

Mărturisesc că nu l-am crezut, până acum, pe 
Noica drept un denigrator al Occidentului. Asta e o 
descoperire a lui Negoiţescu strâns legată de aprecierea 
că România n-ar avea o spiritualitate vie, aşa cum 
credea Noica, ci ar fi impregnată de acelaşi marasm 
isvorât din modelul Eminescu : ” ne simţim complet 
străini de ideologia lui politică retrogradă, cu urmări 
atât de nefaste în societatea românească, sesizabile, din 
nefericire, până astăzi”. (Interviu acordat Magdei 
Cârneci, în 22, nr.39/1990). 

Din fericire pentru Eminescu şi cei înrâuriţi de 
geniul său, toate aceste cumplite acuzaţii nu se rezumă 
decât la etichetări lipsite de demonstrațiile de rigoare. 
În realitate, Eminescu, Iorga, Blaga, Mircea Eliade, 
Noica etc. au fost europeni desăvârșiți, mai europeni 
decât cei care trâmbiţează pe toate drumurile că numai 
ei deţin cheile de la porţile Occidentului. Cum te poţi 
pretinde campion al democraţiei, al pluralismului 
politic şi spiritual şi, în acelaşi timp, să profesezi o 
intoleranţă aşa de înverşunată împotriva unei culturi 

pe nedrept marginalizată de istorie ? Numai două cauze 
pot genera un asemenea comportament straniu: pe de 
o parte, din ignoranță, din lenevia de a citi şi înțelege, 
de pildă, publicistica lui Eminescu; pe de altă parte, 
dintr-o aversiune gregară faţă de poporul român şi 
cultura acestuia, specifică celor veniţi în Ţările Române 
ca pe un pământ al făgăduinţei şi care n-au făcut nici 
un efort de integrare în ritmurile culturii naţionale, ci au 
tratat-o cu dispreţ "cosmopolit”, cu aerul de privilegiați 
ai sorții. Aşa au procedat fânarioţii în Muntenia şi 
Moldova, rusofonii în Basarabia, ungurii în Transilvania. 
Bineînţeles că batjocora la adresa românilor a fost 
întotdeauna mascată de principii frumoase, ca de- 
mocrația, drepturile omului, internaţionalismul etc., 
care pot înşela şi produce  bizarul fenomen al 
mancurtizării, al celor dispuşi să arunce săgeata în 
proprii părinţi. Oricât de crud ar fi adevărul, un Ion 
Negoiţescu, lovind în geniul naţional, reacţionează ca 
un mancurt tipic, deşi poate nu e conştient de aceasta. 
Faptul ţine de o condiţie tragică. 

În zadar s-a străduit, recent, Ileana Vrancea 
(mentor politic şi spiritual al ultimului Negoiţescu) să 
elogieze tocmai metamorfozarea criticului în adept al 
"galaxiei Grama”. Ileana Vrancea, descinsă din cel mai 
sumbru proletcultism, şi-a asumat sarcina ingrată de a 
eroiza îndeobşte avatarul unui Negoiţescu agonic, 
încrâncenat, antieminescian (v. Destinul maiorescia- 
nului I. Negoițescu, în "România literară”, nr. 12, 13, 14, 
15/1996, studiu publicat întâi în Germania). Ironia 
tragică face că în 1953, când Negoiţescu definitiva 
prima redactare la sublima sa carte Poezia lui 
Eminescu, Ileana Vrancea îi prigonea pe maiorescieni, 
înălţând osanale poetului proletar Th. Neculuţă, între 

altele. Negoiţescu era atunci un proscris. În eroismul 
său cultural, redacta, în 1977, al doilea manifest 
spiritual de răsunet (după cel de la Sibiu, din 1943), în 
care cerea reeditarea "scrierilor marelui gazetar care a 
fost Eminescu”. Scrisoarea manifest din 1977 avea să-i 
aducă lui I. Negoiţescu exilul. Dar cum de a fost posibil 
ca de la urgenţa reeditării “scrierilor marelui gazetar 
care a fost Eminescu” I. Negoiţescu să ajungă în mocirla 
"galaxiei Grama” de după 1989 ? 

Ion  Negoiţescu nu numai că n-a retractat 
năucitoarele sale acuzaţii la adresa poetului, dar s-a 
transformat, în anii 1990-1991, într-un campion absolut 
al "galaxiei Grama”, augmentând  etichetările ori de 
câte ori i s-a ivit prilejul, dezvăluindu-ne, astfel, că 
atacul din 1990 al lui Moses Rosen n-a fost decât 
începutul unei campanii susţinute şi concertate 
dinlăunurul şi din afara României împotriva modelului 
cultural naţional. În Convorbiri literare, Baricada, Agora 
ş.a., Eminescu se înfăţişează, sub pana d-lui 
Negoiţescu, drept un "feroce antidemocrat”, un 
"protolegionar” , un "om politic absolut execrabil” 
(noroc că poetul n-a fost niciodată om politic !) etc. 
Mai mult, criticul i-a condamnat, în câteva rânduri pe 
tinerii din Piaţa Universităţii că şi-au luat ca stindard 
portretul poetului ! Toate aveau să se concentreze 
tranşant în concluzia că Eminescu este un fel de cancer 


ý Epitetul pare cu atât mai straniu, cu cât Negoitescu însuşi, în 
tinerete, l-a elogiat undeva pe Zelea Codreanu, în care vedea pe 
"marele initiator de revoluție spiritual-politică”(cf. Pavel Tugui, for 
Negoiţescu-apologet al totalitirismului legionar, în "Totuşi iubirea”, 
nr.37/1991). 

al istoriei moderne româneşti, că tot răul de la el ni se 
trage. 

Ce semnificaţie are ideea grozavă că modelul 
Eminescu e marea pacoste pe capul României ? Ceea ce 
pare încă o izbucnire accidentală şi necontrolată la V. 
Nemoianu, Ileana Vrancea, I. Negoiţescu, S. Damian 
etc., se arată, în realitate, a fi un program îndelung 
gândit şi urmărit, repus acum pe tapet cu mai mulţi 
sorţi de izbândă, de vreme ce, în ultimele decenii, s-a 
reuşit racolarea unui mare număr de intelectuali români - 
la curentul antinaţional (de la semnatarii faimoasei 
Declaraţii de la Budapesta, până la ultimii furioși 
reprezentanţi ai "palaxiei Grama”). Limpezimea 
acestui program a ieşit în relief la o masă rotundă pe 
tema  Waţionalism, antisemitism, crestinism, iudaism 
organizată de Fundaţia Culturală Română condusă de 
acad. Augustin Buzura, la începutul lui iulie 1991 şi 
găzduită de paginile revistei Curierul românesc (nr. 11- 
12), cu o participare de prestigiu (N. Manolescu, Z. 
Ornea, N. Breban, Gh. Buzatu, Eugen Simion, N. Cajal, 
Cezar Baltag ş.a.). Vioara I a fost, însă, Jean Ancel, 
istoric din Israel, emigrat din România în 1963, autor al 
mai multor lucrări despre români, tipărite sau în curs de 
tipărire la Tel Aviv, Londra etc. 

Interesant este faptul că şi pentru d-l Ancel, 
România se prezintă ca un organism bolnav care tre- 
buie tămăduit cu mijloace radicale. Dar I. Negoiţescu 
pare un spirit empiric pe lângă cel metodic al d-lui 
Ancel, care vine înarmat cu un întreg arsenal ştiinţific 
de diagnoze, prognoze şi medicaţii. Autorul a procedat 
cu metodă, a luat din istoria ţării un “eşantion” 
reprezentativ, perioada dintre anii 1859-1947. Cum se 
vede nu s-a încurcat cu un secol fanariot sau cu cei 42 

de ani de comunism. În tot acest răstimp, adică în 
perioada făuririi României moderne, tara a suferit de o 
maladie cumplită care i-a blocat accesul spre Europa. 
Din două izvoare a plecat “răul”: ideea natională şi 
românismul. (Cum se face că sionismul, care i-a adunat 
pe evrei în Israel, e o idee bună, iar ideea naţională 
care i-a adunat pe români într-un stat unitar, fără 
pretenţii de cuceriri teritoriale, e atât de “rea” ?) Tocmai 
cele două idei i-ar fi silit pe români să refuze esenţialul 
- năzuinţa spre un regim democratic. După oaspetele 
nostru, ideea de democratie "n-a existat niciodată, în 
principiile fundamentale ale poporului român”, încât 
"românismul, încă de la începutul său, nu a inclus 
conceptele democratice care au stat la baza ideologiei 
progresiste europene”. Revoluţionarii de la 1848 au fost 
primii care au abandonat democraţia (să înţelegem că 
sub fanarioți a fost democraţie ?), făcând să dispară 
cetățeanul şi să apară patriotul, cel ironizat de 
Caragiale, dar exaltat de Eminescu! D-l Ancel uită că 
"patriotul” a fost, în primul rând, obiectul  sarcas- 
mului eminescian şi-l acuză (asta trebuia să fie şi 
ţinta!) pe poet că - deşi a studiat în Occident -, nu a 
înţeles nimic din geniul Europei, încât s-a întors în ţară 
cu "0 incompletă digerare a ideilor şi valorilor 
Occidentului, o lipsă de curaj şi de luare de atitudine în 
ce priveşte critica societăţii româneşti”. (Citim şi nu ne 
vine a crede. Eminescu lipsit de curaj şi de spirit critic 
?). Dar d-l Ancel continuă, afirmând că spiritul 
eminescian a produs o influență nefastă, încât 
"societatea românească şi-a creat etaloane speciale de 
valorizare a existentei sale, românismul ieşind din 
sistemul vest-ecuropean de etalonare a valorilor, cu 
deformatţii resimţite până azi. Mai ales prin articolele 

sale politice, Eminescu a pus bazele unei concepţii 
închise, ce determină complacerea în semivaloare. şi 
orientarea spre reacţionarism. S-a ajuns astfel la 
exaltarea sentimentului de solidaritate naţională în 
umbra căruia orice poate fi iertat. Şi mistificările 
grosolane continuă vertiginos ; a doua mare nenorocire 
pe capul românilor, după Eminescu, este chiar 
produsul eminescianismului, nimeni altul decât N. 
Iorga, care a pus "bazele naţionalismului românesc 
de azi”, şi care naționalism n-a putut fi sugrumat nici 
măcar de internaţionalismul comunist de după 1947, 
perioadă nu întâmplător neluată în calcul de eşantionul 
istoric al d-lui Ancel. Nu spusese la 1 decembrie 1944 
(în Răspântia) internaţionalistul I. Ludo că Iorga e 
marele vinovat al istoriei moderne a românilor, că, 
împreună cu L. Rebreanu şi alţi intelectuali ai vremii, 
reprezenta "elita ciomăgaşă a neamului, toţi ideologii 
confuzionismului rasist, toţi  mentorii cretinologiei 
româneşti” ? Curtea-i luminată ! Cum să zăbovească un 
popor în cretinologie ? Nu trebuie el ajutat să se 
schimbe din rădăcini, să se vindece ? 

Nu e greu de ghicit cum arată istoria 
românească, de la Cuza la Ion Antonescu, în lucrările 
d-lui Ancel şi nu e de mirare că o parte a opiniei pub- 
lice internaţionale ne priveşte ca pe nişte barbari rătăciţi 
prin Europa modernă. Jean Ancel a întrecut într-atât 
măsura, încât până şi adepţii săi din România s-au 
văzut într-o postură jenantă şi au încercat să mai 
îndulcească lucrurile. Cazul lui Z. Ornea (pe care unii îl 
consideră spiritul director cel mai autorizat al culturii 
noastre, în ultimele decenii !), care, totuşi a sfârşit prin 
a-l confirma pe  d-l Ancel, subliniind faptul că 
"într-adevăr, România este o ţară retardatară, ca a intrat 

târziu în circuitul lumii”. Dar ceilalţi intelectuali cum 
au reacţionat la proba de foc Eminescu ? Cu totul 
onorabil, aş zice, în cazul unui poet precum Cezar 
Baltag. N. Breban a replicat cu  indiscutabilă 
amărăciune: "Nu trebuie să ne împingeţi spre ceea ce 
este mai urât în noi”. Şi i-a reproşat Inchizitorului că 
dezvăluie "un dispreţ globalizant faţă de cultura 
română”. Poti trece, însă, pe lângă nuanţa dramatică 
din primele cuvinte reproduse din replica d-lui Breban? 
Prozatorul îl imploră pe oaspete să nu ne împingă spre 
ce e mai urât în noi. Dar ce e mai urât în români, după 
Jean Ancel? Ideea naţională, românismul, Eminescu şi 
Iorga ! Nu e de mirare că, strecurându-se pe aceeaşi 
linie, cu mare abilitate, nici N. Manolescu nu i-a luat 
apărarea lui Eminescu, deşi criticul a depăşit reacţia 
pur sentimentală şi a trecut la o argumentatie critică 
riguroasă. N. Manolescu a atras atenţia conferenţiarului 
de la Yad Vashem că ”prezentându-şi ideile în felul 
cum a făcut-o, se expune unor obiecţii la fel de 
drastice ca şi judecăţile avansate ”. Constatăm, însă, că 
N. Manolescu a contestat doar culpabilizarea în bloc a 
culturii româneşti. În esenţă, Jean Ancel nu a greşit 
acuzând ideea națională, pe Eminescu şi Iorga, dar a 
ignorat faptul că, în paralel, s-a dezvoltat şi o direcţie 
"democratică”. În mod arbitrar, criticul de la România 
literară îl opune pe D. Cantemir lui Ion Neculce, pe 
Alecsandri lui Alecu Russo, Junimea lui Eminescu, pe 
E. Lovinescu lui L. Blaga şi N. Iorga etc. Primii ar fi 
reprezentat  europenismul şi democraţia, pe când 
ceilalţi naționalismul. Tabloul se bizuie pe o fantezistă 
opoziţie dintre ideea națională şi democrație când, în 
realitate, democrația autentică este menită să 

ocrotească şi să dezvolte liber geniul creator al unui 
popor. 

Teza este răspicat formulată de Leon Volovici, 
alt  culpabilizator al  românismului, pe filieră 
eminesciană: "Pe terenul doctrinelor naţionaliste, cei 
doi termeni naționalism şi democraţie, se află într-un 
raport de excludere.” (Cf. Ideologia naționalistă si 
«problema evreiască», Ed. Humanitas, Bucureşti, 1995, 
p.51). De la M. Kogălniceanu, Heliade, Simion 
Bărnuţiu, Hasdeu şi Eminescu până la Mircea Eliade şi 
Emil Cioran, mai toţi intelectualii şi oamenii politici 
români sunt trataţi prin prisma maladiei naționalismului, 
de către Leon Volovici. Autorul reaprinde cu o 
intensitate demnă de o cauză mai bună 
problema”xenofobiei”,’antisemitismului”,”paseismului”,” 
reacționarismului” etc. la Eminescu. De astă dată, spre 
deosebire de Jean Ancel, Leon Volovici găseşte că 
tocmai mediul european este vinovat de naționalismul 
și antisemitismul eminescian : "Prin formație 
intelectuală şi temperament artistic, Eminescu este mai 
apropiat de romantismul german în spiritul căruia s-a 
cristalizat şi ideologia sa naționalistă: telurică, paseistă, 
predispusă spre xenofobie. Ca şi prietenul său loan 
Slavici şi alţi intelectuali români, mai ales cei originari 
din Transilvania, Eminescu a studiat la Viena, în jurul 
anului 1870, adică în unul din primele focare ale 
antisemitismului european modern”. (Ibidem, p.32). 

În prima parte a acestei cărţi am văzut soluţia 
echilibrată, centrată pe /atinism, având ca pivot Franţa 
democratică şi civilizată, în crearea noii Europe. Poetul 
a plătit teribil pentru aceasta. Dar călăii săi nu vor să 
ştie. Cu citate ciuntite, abil manevrate, Leon Volovici 
reface imaginea unui Eminescu deosebit de 

"primejdios”, care "a avut o înrâurire covârșitoare 
asupra orientării curentelor naţionaliste şi creării unui 
«misticism naţional»”. Cu asemenea bombardament 
ideologic nu e de mirare că un Ion Negoiţescu s-a 
transformat dintr-un apărător al "marelui gazetar 
Eminescu”, într-un violent corifeu al "galaxiei 
Grama”.Ca şi-n anii sovietizării, se constată că şi-n 
deplină libertate propaganda ideologică îşi atinge ţinta. 
Unii intelectuali români, somaţi să se lepede de arheul 
lor naţional (modelul cultural Eminescu) o fac cu 
largheţe dezarmantă. Ei cred cu adevărat că democraţia 
este incompatibilă cu a gândi şi a simţi româneşte, cu 
naționalismul. Chit că e un artificiu ideologic vechi, de 
sorginte kominternistă. Mihai Ralea, cu luciditatea-i 
recunoscută, năruia această teză încă dintre cele două 
războaie mondiale: ” Nu numai că între democraţie şi 
naționalism nu este nici o antinomie, dar naționalismul 
este o invenţie a democraţiei.(...) Putem afirma, mai 
mult, că numai democraţia poate fi cu adevărat 
naționalistă”. (Scrieri, 5, Editura Minerva, Bucureşti, 
1989, p.269). Naționalismul şi democraţia (care nu se 
confundă cu agresivitatea imperială, şovinistă) sunt 
ideile-forţă ale întemeierii civilizației europene 
moderne, demonstrează Ralea, cu bogate argumente. 
Fără democraţie şi naționalism, generaţiile lui M. 
Kogălniceanu şi Iorga n-ar fi înfăptuit cele două Uniri 
ale românilor (1859, 1918). Mai ales poporul român n- 
are a se teme de democratie, fiindcă el a avut de suferit 
tocmai în momentele în care minorităţi antinaţionale 
(supranaţionale, indiferent de origine etnică) au avut 
pretenţii hegemonice asupra majorității, încălcându-se 
tocmai principiul fundamental al democrației. Aşa s-a 
întâmplat cu românii din Basarabia sau Transilvania, 

aşa au stat lucrurile sub fanarioți sau comunişti. Un 
popor n-are nici o şansă de a se afirma şi a însemna 
ceva în istorie lepădându-se de propriul său arheu. 
Ideea naţională este o categorie spirituală, înainte 
de toate, iar românismul nu-şi poate îngădui să fie 
altceva. Fără "ideea naţională” nici Franta n-ar fi devenit 
civilizaţia şi cultura pe care le ştim, iar Israelul n-ar fi 
existat azi şi evreii ar fi fost de mult asimilați. Oare să 
nu fi aflat acest lucru Jean Ancel, Leon Volovici şi in- 
ternaţionaliştii noştri ? O ştiu prea bine, numai că nu le 
place arheul românilor şi vor o altă identitate pentru 
populaţia din Carpaţi. Alt sens nu poate avea distru- 
gerea modelului cultural eminescian, începută de 
kominternişti şi continuată azi în straie ce par de 
nerecunoscut. 

Am văzut deja că "mentorul” Z. Ornea îndemna 
deschis la o îngropare a eminescianismului: "Opiniile 
lui Eminescu despre fenomenul românesc nu ne pot 
ajuta. Dimpotrivă.” (O reeditare diletantă,în "Adevărul”, 
nr.1281/1994). Ideea că tot ce e românesc cade în 
”semivaloare” şi “reacţionarism” este o diversiune atât 
de ridicolă şi neruşinată, încât a putut naşte judecăţi 
de valoare ca aceea a lui Virgil Nemoianu, cel care l-a 
pus pe Mihai Şora deasupra lui Constantin Noica ! 

Din nefericire pentru apostolii antiromânismului 
(care ar dori să provoace în masă devenire: 
nonromânească a românilon, românii - aşa e în firea 
lucrurilor - nu vor putea fi niciodată europeni, fără să 
fie, înainte de toate, români. 

Suntem români şi punctum ! a spus-o răspicat 
Eminescu şi faptul nu i se poate ierta. 

APRECIERI CRITICE 


Astăzi când există o adevărată frenezie a "Criticii" (a se 
citi: a bagatelizării, a minimalizării, a ostilității, a relei 
credinţe), autorul Fragmentelor lui Lamparia vine cu poziția, 
atât de necesară a iubirii. Poate că tocmai rafinamentul atât 
de sensibil al nuanţelor în gândirea lui Th. Codreanu din 
vechiul "esprit de finesse”, pe care nu-l pot promova decât 
“les raisons du coeur”. Autorul se supune acelei ordo 
amoris, postulate de Max Scheler, care cuprinde...si secretul 
profundei sale înțelegeri prin iubire, aplicate la întregul 
domeniu al cunoaşterii. 


EDGAR PAPU, 1983 


Eminescu - Dialectica stilului esre expresia unui 
remarcabil efort hermeneutic. (...) Originalitatea tentativei lui 
Theodor Codreanu nu subzistă atât la nivelul fragmentului, 
deși există şi aici, cât la acela al întregului. Eminescu al său 
este o construcţie pe cât de complexă, pe atât de bine 
gândită, de coerentă, de armonioasă. Consideraţii pe care 
am fi dispuşi a le crede prisositoare, simple paranteze ori 
popasuri pentru împrospătarea fortelor în anevoiosul drum 
al exegezei, îşi vădesc ulterior un rost precis. Meritul 
principal al autorului e că-l scoate definitiv pe Eminescu 
dintr-o tradiție culturală, aceea a romantismului, ca să-l așeze 
convingător la originile alteia, cu care ne simțim solidari. 
Este o mutație radicală, cu urmări încă greu de prevăzut 
pentru modul în care ne-am deprins a gândi evolutia 
literaturii noastre moderne. Oricât de bine ne-ar fi nutrit 
scepticismul, elementele supuse discuţiei de către autor nu 
pot fi ocolite de acum înainte și nici respinse fără probe. lar 
a subscrie imaginea propusă de Theodor Codreanu e tot 
una cu a reconsidera întreaga literatură română, inclusiv 
ultimele experienţe literare. Căci, dacă Eminescu Și-a depășit 
În asemenea măsură timpul, fiind mai degrabă contemporan 

cu Nichita Stănescu decât cu Maiorescu, e evident pentru 
oricine că vechile repere critice Și-au pierdut puterea. că de 
«utăi măsură avem nevoie în aprecierea revoluțiilor artistice 
ale secolului XX, al căror radicalism ameninţă să pălească. 


AL.DOBRESCU,1984 


Carte de largă cuprindere, însumând întregul univers 
tematic eminescian, arhitecturată baroc si scrisă efervescent, 
Eminescu - Dialectica stilului #npune un spirit analitic- 
asociativ capabil să neliniștească (profitabil valorile clasice. 


DAN C. MIHĂILESCU.1984 


Cartea este expresia unei extraordinare voințe si a 
vocației întru Eminescu. Dialectica stilului este o carte 
organizată riguros, gândită arhitectonic,  trecându-l pe 
Eminescu prin nouă cercuri dialectice, urmărindu-i cu 
sagacitate temele, motivele, obsesie lirice, fixatiile stilistice. 
Cartea pulsează puternic, este vie, propunându-ne o 
fascinantă dialectică a ideilor despre Eminescu.(...)Carte de 
înaltă probitate științifică, Eminescu - Dialectica stilului evită 
sistematic judecata aleatorie sau “după ureche” invocând 
opinia de autoritate ori de câte ori argumentatia exegetică 
riscă să se pulverizeze. Cine a citit acest amplu studiu și a 
traversat notele si trimiterile bibliografice de la finele cărții 
n-a putut să nu fie impresionat de travaliul imens si de 
armătura stiintifică a exegezei. Theodor Codreanu ar putea 
spune ca marele Călinescu: “Orice cuvânt din cartea mea 
poate fi dovedit”. 


TEODOR PRACSIU,1984 


„air fi nedrept să se spună că nu întâlnim la Theodor 
Codreanu analize, interpretări, observatii si explicări uneori 

ingenioase şi pertinente. De pildă interpretările poemei 
Luceafărul... 
AL. PIRU,1985 


Una dintre cele mai interesante cărti despre Eminescu 
apărute în ultimul timp (Eminescu - Dialectica stilului) 
apartine unui tânăr exeget din Husi - Theodor Codreanu. 


MIHAIL IORDACHE, 1985 


O problemă interesantă şi (dificilă) de lectură și 
construcție critică pune Theodor Codreanu în Eminescu. - 
Dialectica stilului... carte densă, “lucrată”, ale cărei rezultate 
depind exclusiv de acceptarea sau respingerea metodei cu 
care a fost gândită si scrisă. Din această cauză nu ne vom 
interesa de concluzii şi deci de conținutul propriu-zis, ci 
doar de modul de elaborare. El ni se pare semnificativ, mai 
ales pentru progresele pe care le face lectura Sincronică, 
simultană,  totalizantă, în constiinta critică românească 
actuală. Reactiune antiistoristă, antipozitivistă necesară, acest 
tip de lectură, să-i spunem “modelatoare” sau "arhetipal", 
reprezintă una din influențele şi adaptările cele mai benefice 
ale structuralismului modern: opera privită ca structură 
unitară de interdependente functionale (Theodor Codreanu 
le spune dialectice"). A restitui operei unitatea sa coerentă, 
particulară, surprinsă de la orizontul actual, acesta este 
postulatu! metodologic de bază. (...) Criticul stie de altfel că 
documentarea nu poate fi exhaustivă decât în interiorul 
sistemului de lectură (p.314). care are logica , rigiditătile și 
capacitatea sa limitată de absorbție și de respingere. Dar 
acest sistem urmează a fi refăcut, când apar noi date care-l 
contrazic formal. Primejdia pândeste, deci. si pe Theodor 
Codreanu, al cărui nivel metodologic, înalt, valorează mai 

mult pentru noi, decât rezultatele la care ajunge, totdeauna 
perfectibile. 


ADRIAN MARINO, 1986 


Activitatea sa culminează în masivul volum de 
(aproape) 400 de pagini (Cartea Românească), intitulat 
Eminescu - Dialectica stilului. Acest volum, de o erudiție, 
originalitate si forță de gândire cu adevărat exceptionale, 
marchează o adevărată cotitură în  enuinescologia 
românească. 

EDGAR PAPU,1987 


„dintre mai noii cititori avizaţi ai operei eminesciene, 
cel care face figură aparte - în atare înțeles - prin iscusința 
contextualizantă a felului de a descifra textele marelui poet 
(modurile de lectură subsecvente, metodele vin după) este 
Theodor Codreanu. Capitole ca Al şaselea cerc dialectic. 
Labirintul de oglinzi din înnoitoarea sa carte Eminescu - 
Dialectica stilului (7954), dar şi oricare altele, frapează 
pagină cu pagină prin imprevizibilul relaționărilor ce dau 
mereu de gândit, ele putând fi uneori discutabile, însă 
niciodată incompetente și plate. 


Theodor Codreanu e un autor pe de-a-ntregul format: 
cultura sa este excepțională, cu deschideri inter- şi 
pluridisciplinare cum la putini confrații din generaţia 
respectivă (dar nu numai) se pot observa; instrumentele de 
lucru (de la așa-numita “metodologie”, până la ansamblul şi 
detaliile de ordin comunicational) au ceea ce în bunul 
limbaj vechi se chema proprietate, iar în cel mai nou - 
funcţionalitate... 


GEORGE MUNTEANU, 1987 

„unul din cei mai interesanti critici ai generației sale. 
ZOE DUMITRESCU-BUŞULENGA, 1987 


Despre poetul naţional, acărui exegeză a fost și este 
considerată o piatră de încercare scrie Theodor Codreanu în 
Eminescu - Dialectica stilului. Și nu oricum, ci prin aderare 
la O viziune critică totalizantă, dialectică, în stare să elimine 
fragmentarismul în interpretare. Este pusă în discuţie 
calificarea lui Eminescu drept poet romantic, pornind chiar 
de la aprecierea maioresciană asupra modernității poetului, 
citată de mulți, dar tot de mulți ignorată. 


ALEXANDRU RUJA, 1987 


„Critic de doctrină, Theodor Codreanu sugerează prin 
Eminescu - Dialectica stilului (contribuţie de tot merituoasă) 
ceea ce va putea da, în viitor, gândirii literare româneşti. 


ARTUR SILVESTRI, 1988 


„este binevenită implicarea în discuție a celor două 
regimuri ale imaginarului, diurn şi nocturn (propuse de 
Gilbert Durand în Structurile antropologice ale 
imaginarului),a se vedea, în acest sens, Theodor Codreanu, 
Eminescu - Dialectica stilului, Æditura Cartea Românească, 
1984. Poezia lui Eminescu este în mod vizibil dominată de 
imaginarul nocturn. Dacă însă asociem cunoasterea Ştiinţifică 
imaginarului diurn şi cunoașterii în succesiune, lăsând 
cunoaşterea artistică în zona simultaneitătii, atunci trebuie să 
ne grăbim să adăugăm, așa cum face Th. Codreanu 
(op.cit p.48) că “cea mai înaintată parte a gândirii 
contemporane tinde a atenua pe cât posibil artificiala 
opoziție dintre științe şi arte”. Cunoașterea în succesiune 
este de fapt cunoasterea secvențială, aflată sub controlul 
emisferei cerebrale stângi și al raționamentelor în etape 


171 


THEODOR CODREANU 


riguros ordonate. Era acest tip de cunoastere în eclipsă la 
Eminescu? Nicidecurm...(...) 

Rămâne atunci manipularea temporalitătii, la care ne- 
am referit de câteva ori până aici Th. Codreanu 
(opci p.49) aduce în discutie următoarea reflectie 
eminesciană: “Reprezentatia e un ghem, absolut unul şi 
simultan. ResHrarea acestui ghem e timpul si esperiența. Sau 
şi un ftuior din care toarcem firul timpului văzând numai 
astfel ce contine. Din nefericire, atât torsul cât si fuiorul tin 
într-una. Cine poate privi fuiorul abstrăgând de la tors are 
predispozitie filosofică”. Pentru a se sublinia convergenta 
acestui mod de a vedea cu cel relativist, este invocat un citat 
Semnificativ din Louis de Broglie; acesta ne aminteste că 
Einstein imagina un univers în Care ‘tot ce pentru noi 
Constituie trecutul. prezentul, viitorul alcătuieşte un bloc si 
întreg ansamblul de evenimente succesive (din punctul 
nostru de vedere) care constituie existenti unei particule 
materiale este reprezentat «le o linie. Fiecare observator, prin 
scurgerea timpului său, descoperă, ca să spunem asa. noi 
portiuni ale spatiului-timp care îi apar ca aspecte succesive 
ale universului material desi în realitate ansamblul 
evenimentelor care constituie spatiul-timp există încă înainte 
de a fi cunoscut”. Codreanu observă cu justete că ghemul, 
fuiorul lui Eminescu sunt blocul la care se reteră De Broglie, 
iar “scurgerea timpului său” se asociază cu referința 
eminesciană:  “ResHrarea acestui ghem ce timpul si - 
esperiența . Este invocată și o reflectie în acelasi sens din 
Sărmanul Dionis. 


SOLOMON MARCUS. 1989 
E un volum (Modelul ontologic eminescian.n.n. scris 
cu inteligentă cu foc polemic. cu pasiune eĒxegetică ce 


presupune, evident, eruditie interclisciplinară... si ceea ce 
este deosebit de important în contextul actual al 

anafalbetismului valoric - cu dragoste fată de poet si fă de 
cultură în genere concepută ca șansă existențială supremă. 


Meritul eminescologului (criticul se reteră la Eminescu - 
Dialectica stilului n.n.) de formaţie mai nouă, “scientistă” 
este acela de a vedea un Eminescu dincolo de romantism, 
ceea ce-l determină să-i analogizeze poetica cu poeticile 
moderne si postmoderne şi de a concepe eminescianismul 
ca pe ceva mai mult decât se află asimilat în organismul- 
spiritual eminescian. 


MIHAI CIMPOI, 1993 


Există mari cărturari Și în micile orase. Unul dintre ei 
di.prof. Theodor Codreanu care locuieşte la Huşi. El are o 
certă vocaţie de eseist şi calități de prozator. Subordonat 
unor teze importante, scrisul său e demonstrativ $i, 
inevitabil, polemic. Independenţa atitudinii, imprevizibiul 
anălogiilor, pasiunea dialectică tac din di. Theodor Codreanu 
un debater redutabil şi un colaborator dorit al publicațiilor 
combative. 


CONSTANTIN CĂLIN, 1993 


„un Spirit apropiat lui D.Caracostea, adică sortit contestării 
spre a-i fi recunoscute, intr-un târziu, marile merite. 


LUCIAN CHIŞU, 1993 
Lucrarea sa din 1984..a devenit un reper 
hermeneutic pentru orice cercetător al fenomenologiei 


eminesciene. 


IONEL NECULA, 1993 

„meritul lui Theodor Codreanu este acela de a sti să 
urmărească firul exact al unei demonstraţii de conceptie 
filosofică la Eminescu, punând-o în acord cu marile idei 
despre lume şi creație ce fecundau la ora aceea 
universalitatea, demonstrând marea individualitate şi 
personalitatea de geniu a scriitorului, a cărui operă 
închegată sau rămasă doar în ciornă e departe de a-şi fi 
secătuit revelațiile de profunzime. 


CONSTANTIN CUBLEŞAN, 1994 


Analiza modelului ontologic eminescian propusă de 
Th. Codreanu este un strălucit exemplu de modul în care 
pot fi adecvate conceptele universale la cazul particular al 
spiritualității noastre. Meritul este, desigur, în primul rând, al 
lui Eminescu însuşi, care s-a impus de mult ca o conştiinţă 
eponimă, iar demersul criticului şi profesorului Th. 
Codreanu reuşeşte să evite capcanele neokantianismului, 
neoromantismului, ale tenomenologiei husserliecne sau ale 
neo hegelianismului, ba chioar să se delimiteze de soluţia 
pesimistă heideggeriană din perioada Sein und Zeit. Autorul 
analizei se apropie mai curând de soluţia Hartmann 
privitoare la ontologia cunoaşterii sau la ontologia Critică 
dominată de teoria sferei reale şi a celei ideale a existenței. 
Prin geniul lui Eminescu, asistăm la o adevărată 
epifanie, situație în care arheii se manifestă ca pattern-uri ale 
gândirii româneşti. E un pisc pe care ne întâlnim cu 
simbolurile esentiale ilustrate, în afară de Eminescu, de 
Brâncuşi, Enescu, Blaga și , în acelasi timp, cu valorile 
universale ale cunoașterii. Cartea criticului Th. Codreanu e 
un elegant instrument de lucru si un prilej de cestătare 
estetică pentru inițiați. 


VIOREL DINESCU, 1996 

Activitatea sa culminează în masivul volum de 
(aproape) 400 de pagini (Cartea Românească), intitulat 
Eminescu - Dialectica stilului. Acest volum, de o 
erudiție, originalitate şi forţă de gândire cu adevărat 
excepţionale, marchează o adevărată cotitură în 
eminescologia românească. 


EDGAR PAPU 


Theodor Codreanu e un autor pe de-a-ntregul 
format: cultura sa este excepţională, cu deschideri 
inter — şi pluridisciplinare cum la puţini confraţi 
generaţia respectivă (dar nu numai) se pot observa; 
instrumentele de lucru (de la aşa-numita „metodolo- 
gie”, până la ansamblul şi detaliile de ordin comuni- 
caţional) au ceea ce în bunul limbaj vechi se chema 
proprietate, iar în cel mai nou — funcţionalitate... 


GEORGE MUNTEANU 


Colecţia „Memoria” 


